**STRATEGIA DE DEZVOLTARE LOCALĂ**

**2014 – 2020**

**ASOCIAȚIA GRUP DE ACȚIUNE LOCALĂ-SUDUL GORJULUI**

**GHIDUL SOLICITANTULUI**

**pentru Măsura 3.1/6A**

**Dezvoltarea activităților non-agricole în teritoriul GAL**

**PROGRAMUL NAȚIONAL DE DEZVOLTARE RURALĂ 2014-2020**

**Program finanțat de Uniunea Europeană și Guvernul României**

**prin FONDUL EUROPEAN AGRICOL PENTRU DEZVOLTARE RURALĂ, măsura LEADER**

**Ghidul Solicitantului
pentru accesarea Măsurii M 3.1/6A
„Dezvoltarea activităților non-agricole în teritoriul GAL”**

***Versiunea 06 – decembrie 2020***

**Ghidul Solicitantului** este un material de informare tehnică a potențialilor beneficiari ai Fondului European Agricol pentru Dezvoltare Rurală (FEADR) și constituie în suport informativ complex pentru întocmirea proiectelor conform cerințelor PNDR 2014-2020 și Strategiei de Dezvoltare Locală GAL Sudul Gorjului 2014-2020.

Ghidul Solicitantului prezintă regulile pentru pregătirea, elaborarea, editarea și depunerea proiectului, precum și modalitatea de selecție, aprobare și derulare a implementării proiectului dumneavoastră.

De asemenea, conţine lista indicativă a tipurilor de investiții pentru care se acordă fonduri nerambursabile, documentele, avizele şi acordurile pe care trebuie să le prezentați, modelul Cererii de Finanţare, al Planului de afaceri, ale Contractului de finanțare, precum şi alte informaţii utile realizării proiectului şi completării corecte a documentelor necesare.

Ghidul Solicitantului, precum și documentele anexate pot suferi rectificări ca urmare a actualizării legislației naționale, europene sau procedurale, modificarea Strategiei de Dezvoltare Locală 2014-2020 aferentă teritoriului GAL SUDUL GORJULUI – vă recomandăm să consultați periodic pentru varianta actualizată a acestor documente pagina de internet [[**http://galsudulgorjului.ro/**](http://galsudulgorjului.ro/)](http://www.galgiurgiunord.ro).

**Pentru a obţine informaţiile cu caracter general, consultaţi pliantele şi îndrumarele editate de MADR și AFIR, disponibile la sediile AFIR din fiecare judeţ și din regiunile de dezvol­tare ale României, precum și pe paginile de internet** [**www.afir.info**](http://www.afir.info) **și** [**www.madr.ro**](http://www.madr.ro)**.**

Pentru a obține informații și clarificări legate de completarea și depunerea cererii de finanțare, sau alte informații, ne puteți contacta direct la sediul nostru, prin telefon, prin e-mail sau prin pagina de internet:

**ASOCIAȚIA GRUP DE ACȚIUNE LOCALĂ - SUDUL GORJULUI**

**Oraș Turceni, str. Sf. Ilie, nr. 44 A, județul Gorj**

**Telefon: 0756 140 867**

**E-mail:** galsudulgorjului@yahoo.com

**WEB:** <http://galsudulgorjului.ro/>

|  |
| --- |
| C U P R I N S |
| 1f1.21 | CAPITOLUL 1. DEFINIȚII ȘI ABREVIERI | 4 |
| 1.1 | Definiții | 4 |
| 1.2 | Abrevieri | 8 |
| 2 | CAPITOLUL 2. PREVEDERI GENERALE | 9 |
| 2.1 | Contribuția MĂSURII 3.1/6A- „Dezvoltarea activităților non-agricole în teritoriul GAL” la domeniile de intervenție și obiective | 9 |
| 2.2 | Contribuția publică totală afentă MĂSURII 3.1/6A | 11 |
| 2.3 | Tipul sprijinului | 11 |
| 2.4 | Sume aplicabile și rata sprijinului | 11 |
| 2.5 | Aria de aplicabilitate a MĂSURII 3.1/6A | 11 |
| 2.6 | Legislația națională și europeană aplicabilă MĂSURII 3.1/6A | 12 |
| 3 | CAPITOLUL 3. DEPUNEREA PROIECTELOR | 14 |
| 4 | CAPITOLUL 4. CATEGORIILE DE BENEFICIARI ELIGIBILI | 15 |
| 5 | **CAPITOLUL 5. CONDIȚII MINIME OBLIGATORII PENTRU ACORDAREA SPRIJINULUI** | 18 |
| 6 | CAPITOLUL 6. CHELTUIELI ELIGIBILE ȘI NEELIGIBILE | 26 |
| 6.1 | Tipuri de investiții și cheltuieli eligibile | 26 |
| 6.2 | Tipuri de investiții și cheltuieli neeligibile | 31 |
| 7 | CAPITOLUL 7. SELECȚIA PROIECTELOR | 32 |
| 7.1 | Criterii de selecție | 32 |
| 7.2 | Procedura de evaluare și selecție | 34 |
| 8 | CAPITOLUL 8. VALOAREA SPRIJINULUI NERAMBURSABIL | 35 |
| 9 | CAPITOLUL 9. COMPLETAREA, DEPUNEREA ȘI VERIFICAREA DOSARULUI CERERII DE FINANȚARE LA GAL | 36 |
| 9.1 | Completarea Dosarului cererii de finanțare | 36 |
| 9.2 | Depunerea Dosarului cererii de finanțare | 37 |
| 9.3 | Verificarea Dosarului cererii de finanțare | 38 |
| 9.3.1 | Verificarea conformității | 39 |
| 9.3.2 | Verificarea eligibilității | 40 |
| 9.3.3 | Verificarea pe teren  | 42 |
| 9.3.4 | Verificarea criteriilor de selecție | 43 |
| 9.4 | Selecția proiectelor | 43 |
| 10 | CAPITOLUL 10. DEPUNEREA ȘI VERIFICAREA DOSARULUI CERERII DE FINANȚARE LA NIVELUL OJFIR | 47 |
| 10.1 | Depunerea Dosarului cererii de finanțare la OJFIR | 47 |
| 10.2 | Verificarea Dosarului cererii de finanțare la OJFIR | 48 |
| 11 | CAPITOLUL 11. CONTRACTAREA FONDURILOR | 53 |
| 11.1 | Semnarea contractelor de finanțare | 53 |
| 11.2 | Modificarea contractelor de finanțare | 55 |
| 11.3 | Încetarea contractului de finanțare | 56 |
| 12 | **CAPITOLUL 12. TERMENE LIMITĂ ȘI CONDIȚIILE PENTRU DEPUNEREA CERERILOR DE PLATĂ**  | 57 |
| 12.1 | Plata | 5757 |
| 12.2 | Verificare dosarelor cererilor de plată la nivel de GAL Sudul Gorjului | 57 |
| 12.3 | Verificare dosarelor cererilor de plată la structurile teritoriale ale AFIR | 58 |
| 13 | **CAPITOLUL 13. MONITORIZAREA PROIECTULUI** | 63 |
| 14 | **CAPITOLUL 14. INFORMAȚII UTILE** | 64 |
| 14.1 | Documente necesare întocmirii cererii de finanțare | 64 |
| 14.2 | Lista documentelor și formularelor disponibile pe site-ul GAL Sudul Gorjului | 69 |

**CAPITOLUL 1. DEFINIȚII ȘI ABREVIERI**

**1.1. Definiții**

**Activitate agricolă** conform cu prevederile art. 4(1)(c) din Reg. 1307/2013 înseamnă după caz:

* producţia, creşterea sau cultivarea de produse agricole, inclusiv recoltarea, mulgerea, reproducerea animalelor şi deţinerea acestora în scopuri agricole;
* menţinerea unei suprafeţe agricole într-o stare care o face adecvată pentru păşunat sau pentru cultivare, fără nicio acţiune pregătitoare care depăşeşte cadrul metodelor şi al utilajelor agricole uzuale, cu respectarea normelor de ecocondiționalitate, sau
* efectuarea unei activităţi minime pe suprafeţele agricole menţinute în mod obișnuit într-o stare adecvată pentru păşunat sau pentru cultivare, pe terenul arabil prin îndepărtarea vegetației prin lucrări de cosit sau discuit sau prin erbicidare cel puțin o dată pe an, iar pe pajiștile permanente, prin pășunat cu asigurarea echivalentului unei încărcături minime de 0,3 UVM/ha cu animalele pe care le exploatează sau un cosit anual, în conformitate cu prevederile legislației specifice în domeniul pajiștilor. În cazul pajiștilor permanente, situate la altitudini de peste 1800 m, menținute în mod natural într-o stare adecvată pentru pășunat, activitatea minimă constă în pășunat cu asigurarea unei încărcături minime de 0,3 UVM/ha cu animalele pe care le exploatează.
* în cazul viilor și livezilor activitatea agricolă minimă presupune cel puțin o tăiere anuală de întreținere și cel puțin o cosire anuală a ierbii dintre rânduri sau o lucrare anuală de întreținere a solului.

**Activitate complementară** reprezintă activitatea care se desfăşoară în scopul completării/ dezvoltării/optimizării activităţii principale sau activitatii de bază a solicitantului (pentru care are codurile CAEN autorizate), desfăşurată de acesta la momentul depunerii proiectului.

**Activitate mesteşugărească** - producerea şi comercializarea produselor care păstrează specificul execuţiei manuale şi artizanat, prestarea serviciilor care presupun un număr mai mare de operaţii executate manual în practicarea lor sau au ca scop promovarea mesteşugurilor, a meseriilor, a produselor şi serviciilor cu specific tradiţional (exemple: sculptura, cioplitul sau prelucrarea artistică a lemnului, confecţionarea instrumentelor muzicale, împletituri din fibre vegetale şi textile, confecţionarea obiectelor ceramice, grafică sau pictură, prelucrarea pielii, metalelor, etc)**;**

**Activități productive** – activitati in urma carora se realizeaza unul sau mai multe produse pentru care prelucrarea s-a incheiat, care au parcurs in intregime fazele procesului de productie si care sunt utilizate ca atare, fara sa mai suporte alte transformari, putand fi depozitate in vederea livrarii sau expediate direct clientilor: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, producere de combustibil din biomasă în vederea comercializării; producerea și utilizarea energiei din surse regenerabile pentru desfășurarea propriei activități, ca parte integrantă a proiectului, etc.

**Activități turistice** - servicii agroturistice de cazare, servicii turistice de agrement dependente sau independente de o structură de primire agro-turistică cu funcțiuni de cazare și servicii de alimentație publică);

**Beneficiar** – persoană fizică autorizată care a încheiat un Contract de finanțare cu AFIR pentru accesarea fondurilor europene prin FEADR;

**Campingul -** structură de primire turistică destinată să asigure cazarea turiştilor în corturi sau rulote, astfel amenajate încât să permită acestora să parcheze mijloacele de transport, să îşi pregătească masa şi să beneficieze de celelalte servicii specifice acestui tip de unitate**;**

**Bungalow -** structură de primire turistică de capacitate redusă, realizată de regulă din lemn sau din alte materiale similare. În zonele cu umiditate ridicată (munte, mare) acesta poate fi construit şi din zidărie. Este amplasat în perimetrul campingurilor**.**

**Căsuţă tip camping** este un spaţiu de cazare de dimensiuni reduse (maximum 4 locuri), realizat din lemn sau alte materiale similare, compusă, de regulă, dintr-o cameră şi un mic antreu sau terasă şi uneori dotată şi cu grup sanitar propriu.

În înţelesul art. 4 din R(UE) nr. 1307/ 2013 şi conform definiţiei din PNDR 2014 - 2020,

**Cererea de finanțare** – reprezintă solicitarea depusă de potenţialul beneficiar în vederea obţinerii finanţării nerambursabile;

**Data acordării ajutorului de minimis**– data la care dreptul legal de a primi ajutorul este conferit beneficiarului în conformitate cu regimul juridic național aplicabil;

**Eligibil** – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul solicitantului, Cererea de finanțare şi Contractul de finanțare pentru FEADR;

**Evaluare** – acţiune procedurală prin care documentaţia pentru care se solicită finanțare este analizată pentru verificarea îndeplinirii condiţiilor minime pentru acordarea sprijinului şi pentru selectarea proiectului, în vederea contractării;

**Exploataţia agricolă -** este o unitate tehnico-economică ce îşi desfăşoară activitatea sub o gestiune unică **ş**i are ca obiect de activitate exploatarea terenurilor agricole şi/sau activitatea zootehnică.

**Fermier** înseamnă o persoană fizică sau juridică (de drept public sau privat) sau un grup de persoane fizice sau juridice indiferent de statutul juridic pe care un astfel de grup şi membrii săi îl deţin în temeiul legislaţiei naţionale, a cărui exploatație se situează pe teritoriul Romaniei şi care desfășoară o activitate agricolă.

**Fişa măsurii** – descrie motivaţia sprijinului financiar nerambursabil oferit, obiectivele măsurii, aria de aplicare şi acţiunile prevăzute, tipul de investiţie, menţionează categoriile de beneficiar şi tipul sprijinului;

**Furnizare de servicii** – servicii medicale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, transport rutier de mărfuri în contul terţilor, alte servicii destinate populației din spațiul rural, etc.

**Gospodărie agricolă** - totalitatea membrilor de familie, a rudelor sau a altor persoane care locuiesc şi gospodăresc împreună, având buget comun, şi care, după caz, lucrează împreună terenul sau întreţin animalele, consumă şi valorifică în comun produsele agricole obţinute. Gospodăria poate fi formată şi dintr-un grup de două sau mai multe persoane între care nu există legături de rudenie, dar care declară că, prin înţelegere, locuiesc şi se gospodăresc împreună**.**

**Industrii creative** - acele activități economice care se ocupă de generarea sau exploatarea cunoștințelor și informației (crearea de valoare economică (profit) prin proprietate intelectuală). Alternativ, sunt denumite industrii culturale sau domenii ale economiei creative: publicitatea, arhitectura, arta, meșteșugurile, design-ul, moda, filmul, muzica, artele scenei, editarea (publishing), cercetarea și dezvoltarea, software-ul, jocurile și jucăriile, TV & radio, jocurile video.

**Intreprindere** - orice entitate care desfăşoară o activitate economică pe o piaţă, indiferent de forma juridică, de modul de finanțare sau de existenţa unui scop lucrativ al acesteia;

**Intreprindere în activitate** - întreprinderea care desfășoară activitate economică și are situații financiare anuale aprobate corespunzătoare ultimului exercițiu financiar încheiat;

**Intreprindere în dificultate** - o întreprindere care se află în cel puțin una din situațiile următoare:

i. În cazul unei societăți comerciale cu răspundere limitată (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE (1), iar „capital social” include, dacă este cazul, orice capital suplimentar.

ii. În cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de cel puțin trei ani sau, atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE.

iii. Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi.

iv. Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.

**Întreprindere unică** – în conformitate cu prevederile art.2 alin.(2) din Regulamentul (UE) nr.1.407/2013 include toate întreprinderile între care există cel puțin una dintre relațiile următoare:

i. o întreprindere deține majoritatea drepturilor de vot ale acționarilor sau ale asociaților unei alte întreprinderi;

ii. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

iii. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

iv. o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

**Întreprinderile care întrețin, cu una sau mai multe întreprinderi, relațiile la care se face referire la punctele i-iv sunt considerate întreprinderi unice.**

**Investiţia nouă -** cuprinde lucrările de construcţii-montaj, utilaje, instalaţii, echipamente si/sau dotari, care se realizează pentru construcţii noi sau pentru constructiile existente cărora li se schimbă destinaţia sau pentru construcţii aparţinând întreprinderilor cărora li s-au retras autorizaţiile de funcţionare şi nu-şi schimbă destinaţia iniţială.

**Modernizarea** – cuprinde achiziția de echipamente si/sau dotari sau lucrările de construcţii şi instalaţii privind retehnologizarea, reutilarea și refacerea sau extinderea construcţiilor **aferente întreprinderilor în funcţiune şi cu autorizaţii de funcţionare valabile, fără modificarea destinaţiei iniţiale**;

**Pensiune agroturistică** - o structură de primire turistică, având o capacitate de cazare de până la 8 camere, funcţionând în locuinţele cetăţenilor sau în clădire independentă, care asigură în spaţii special amenajate cazarea turiştilor şi condiţiile de pregătire şi servire a mesei, precum şi posibilitatea participării la activităţi gospodăreşti sau meşteşugăreşti.

**Perioada de implementare** – reprezinta perioada de la semnarea contractului de finanțare până la data depunerii ultimei tranşe de plată.

**Perioadă de derulare a proiectului -** reprezintă perioada de la semnarea contractului de finanțare până la finalul perioadei de monitorizare a proiectului

**Prag minim** - reprezintă punctajul minim sub care un proiect eligibil nu poate intra la finanțare.

**Produsele şi serviciile meşteşugăreşti, de mică industrie şi artizanale** - sunt produsele şi serviciile executate de meşteşugari şi artizani în serie mică sau unicat, fie complet manual, fie cu ajutorul uneltelor manuale sau chiar mecanice, atât timp cât contribuţia manuală a meşteşugarului sau artizanului rămâne componentă substanţială a produsului finit, fiind caracterizate prin faptul că:

* sunt produse fără restricţii privind cantitatea şi folosind materiale brute, neprelucrate, apelând în general la resursele naturale;
* natura specială a produselor meşteşugăreşti şi artizanale derivă din trăsăturile lor distinctive, care pot fi: artistice, creative, culturale, decorative, tradiţionale, simbolice şi semnificative din punct de vedere comunitar şi religios;
* cuprind o arie largă de obiecte şi activităţi, care valorifică tehnicile, materiile prime, formele şi ornamentele tradiţionale, precum şi ale creaţiei populare din diferite genuri;
* produse şi servicii cu valoare artistică, dar şi utilitară, care păstrează specificul execuţiei manuale şi tradiţionale.
* produsele de artă populară - sunt produsele realizate de creatorii şi meşterii populari, care păstrează caracterul autentic şi specificul etnic şi/sau cultural al unei anumite zone.

**Reprezentant legal** – reprezentant al proiectului care depune Cererea de finanțare şi în cazul în care Cererea de finanțare va fi selectată, semnează Contractul de finanțare. Acesta trebuie să aibă responsabilităţi şi putere decizională din punct de vedere financiar în cadrul societăţii;

**Solicitant** – persoană fizică autorizată sau juridică, potenţial beneficiar al sprijinului nerambursabil din FEADR;

**Spațiul rural -** totalitatea comunelor la nivel de unitate administrativ-teritorială, comuna fiind cea mai mică unitate administrativ-teritorială, nivel NUTS 5. Având în vedere legislația națională - Legea 350/2001 privind amenajarea teritoriului și urbanismul și Legea nr. 351/2001 privind aprobarea Planului național de planificare teritorială, spațiul rural este reprezentat de totalitatea comunelor cu satele componente.

**Sprijin nerambursabil** – reprezintă suma alocată proiectelor, asigurată prin contribuţia Uniunii Europene şi a Guvernului României;

**Sumă forfetară** -sumă fixă în procent de 100% prestabilită la un anumit cuantum fără a mai fi necesară cofinanțarea din partea beneficiarului.

**Tehnologia informației sau/ și Tehnologia informației și a comunicațiilor** abreviat (cel mai adesea IT) TI respectiv TIC, este tehnologia necesară pentru prelucrarea (procurarea, procesarea, stocarea, convertirea și transmiterea) informației, în particular prin folosirea computerelor pe multiple domenii legate de date și informații, cum ar fi: procesoare, calculatoare, hardware și software, limbaje de programare, structuri de date și altele (managementul datelor, construcția de hardware pentru calculatoare, proiectarea de software, administrarea sistemelor informaționale).

**1.2. Abrevieri**

**SDL GAL SUDUL GORJULUI** - Strategia de Dezvoltare Locală elaborată de Grupul de Acțiune Locală - Sudul Gorjului.

**AFIR** – Agenţia pentru Finanţarea Investiţiilor Rurale – instituţie publică subordonată MADR care derulează FEADR;

**AM – PNDR** – Autoritatea de Management pentru Programul Naţional de Dezvoltare Rurală;

**ANT** – Autoritatea Națională pentru Turism;

**CRFIR** - Centrul Regional pentru Finanţarea Investiţiilor Rurale, structură organizatorică la nivel regional a AFIR (la nivel naţional există 8 Centre Regionale);

**FEADR –** Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune;

**MADR** – Ministerul Agriculturii şi Dezvoltării Rurale;

**OJFIR** – Oficiul Judeţean pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene);

**PNDR** – Programul Naţional de Dezvoltare Rurală este documentul pe baza căruia va putea fi accesat FEADR şi care respectă liniile directoare strategice de dezvoltare rurală ale Uniunii Europene;

# CAPITOLUL 2. PREVEDERI GENERALE

**2.1. Contribuția MĂSURII *M 3.1/6A - „Dezvoltarea activităților non-agricole în teritoriul GAL”* la domeniile de intervenție și obiective**

Prin intermediul Măsurii 3.1/6A se urmărește rezolvarea problemelor identificate în mediul de afaceri local, prin crearea premiselor necesare favorizării multiplicării și a dezvoltării activităților non-agricole desfășurate de către agenții economici în cadrul teritoriului.

**Măsura 3.1/6A „Dezvoltarea activităților non-agricole în teritoriul GAL**” contribuie la domeniul de intervenție 6A. Facilitarea diversificării, a înființării și a dezvoltării de întreprinderi mici, precum și crearea de locuri de muncă (*Art. 5, al. 6, lit. a din Reg. (UE) nr. 1305/2013*) și corespunde obiectivelor articolului 19, alin. (1) lit a) pct. (ii) „Dezvoltarea exploatațiilor și a întreprinderilor” din Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltarea rurală acordat din Fondul European Agricol pentru Dezvoltare Rurală (FEADR) și de abrogare a Regulamentului (CE) nr. 1698/2005 al Consiliului, cu modificările și completările ulterioare.

Măsura contribuie la prioritatea prevăzută la art. 5, Reg. (UE) nr. 1305/2013:

* P6 “Promovarea incluziunii sociale, a reducerii sărăciei și a dezvoltării economice în zonele rurale”.

**Obiectivul de dezvoltare rurală al Măsurii 3.1/6A** esteObținerea unei dezvoltări teritoriale echilibrate a economiilor și comunitățiilor rurale, inclusiv crearea și menținerea de locuri de muncă.

**Obiectivele specifice ale Măsurii 3.1/6A sunt**:

* Creșterea numărului de întreprinderi ce desfășoară activități non-agricole; Diversificarea activităților non-gricole desfășurate în teritoriu;
* Stimularea inițiativelor antreprenoriale;
* Crearea de noi locuri de muncă și menținerea celor existente în localitățile din teritoriu;
* Reducerea migrației forței de muncă existente la nivelul teritoriului;
* Creșterea valorii adăugate în activități non-agricole și de turism;
* Crearea și diversificarea serviciilor pentru populația rurală prestate de către micro-întreprinderi;
* Crearea, îmbunătățirea și diversificarea infrastructurii și serviciilor turistice.

**Măsura contribuie la obiectivele transversale ale Reg. (UE) nr. 1305/2013**: mediu, climă și inovare în conformitate cu art. 5, Reg. (UE) nr. 1305/2013.

Valoarea adăugată a acestei măsuri este generată, în primul rând de **impactul generat (a)** la nivelul teritoriului și în al doilea rând de **caracterul inovator (b)** al intervenției.

**(a)** Prin stimularea dezvoltării activităților non-agricole, măsura propusă va genera impact la nivelul teritoriului prin **creșterea veniturilor, generarea de noi locuri de muncă, diminuarea efectului de migrare a populației active din teritoriu, favorizarea creșterii gradului de calificare a forței de muncă existente la nivel local, dobândirea de noi competențe antreprenoriale de către promotorii de afaceri, lărgirea gamei de servicii oferite către populația locală** (cu un dublu efect multiplicator, atât pentru întreprinderile care oferă serviciile respective prin creșterea veniturile, cât și pentru populație prin facilitarea accesului rapid și facil la servicii și produse de calitate oferite la nivelul teritoriului)**.** Acești factori vor contribui la *creșterea economică a teritoriului*, la *îmbunătățirea nivelului de trai din teritoriu GAL,* precum și la *atingerea unui echilibru teritorial, social și economic în spațiul rural pentru localitățile patenere.*

Prin modul în care au fost stabilite valorile și intensitățile spijinului financiar, precum și unele principii de selecție, se va favoriza dezvoltarea unor domenii de activitate din **sectoare cu potențial de creștere** ce au un rol economic important și cu influență asupra ocupării forței de muncă. Prin sprijinirea dezvoltării unor sectoare economice cu potențial ridicat se urmărește atingerea **sustenabilității** **S**trategiei de **D**ezvoltare **L**ocală la nivelul teritoriului prin încurajarea unor operațiuni ce vor avea efecte multiplicatoare și după finalizarea implementării măsurilor propuse. Astfel, pe lângă obiectivul imediat, Strategia definește și un obiectiv pe termen lung care se referă la pregătirea condițiilor pentru un standard de viață mai ridicat pentru generațiile viitoare.

Operațiunile sprijinite în cadrul măsurii vor contribui la creșterea eficienței energetice, prin utilizarea surselor regenerabile de energie, favorizând reducerea efectelor schimbărilor climatice și contribuind la atingerea obiectivelor transversale **„mediu și climă.”**

**(b)** Pentru a evidenția **valoarea adăugată** a măsurii menționăm faptul că, modul de stabilire a condițiilor de eligibilitate și selecție a avut la bază ***specificul local*** al teritoriului. După identificarea aspectelor ce conturează specificitatea locală în cadrul analizei diagnostic a teritoriului, au fost propuse condiții de eligibilitate și selecție relevante și adecvate spațiului, în concordanță cu obiectivele stabilite.

Criteriile de selecție propuse vizează asigurarea tratamentului egal al solicitanților, o bună utilizare a resurselor financiare și direcționarea măsurilor în conformitate cu prioritățile SDL în materie de dezvoltare locală.

Valoarea adăugată a măsurii rezidă și în prioritizarea proiectelor ce propun investiții sau ce conțin componente în domenii ce au un puternic caracter inovator, caracterizate prin dezvoltare tehnologică (sănătate, energie și management de mediu).

**Relevanța măsurii** în cadrul SDL

Dezvoltarea sectorului întreprinderilor mici și mijlocii este deosebit de importantă în economia teritoriului, deoarece reprezintă o sursă importantă de locuri de muncă și crează o cultură a competiției bazată pe flexibilitate și competitivitate.

Operațiunile propuse în cadrul măsurii răspund în mod integrat tututor necesităților identificate la nivelul teritoriului***.*** Astfel, măsura integrează soluții eficiente la toate problemele semnalate la nivelul parteneriatului în ceea ce privește mediul de afaceri.

Prin complementaritatea intervențiilor propuse în cadrul prezentei măsuri cu operațiunile aferente altor măsuri din SDL se obține caracterul integrat al acesteia în definirea răspunsurilor concertate la problemele identificate.

**Tipul măsurii/sprijinului: SPRIJIN FORFETAR**

**Important**!

Cererile de finanțare utilizate de solicitanți vor fi cele disponibile pe site-ul GAL la momentul lansării apelului de selecție (format editabil).

Încadrarea cererii de finanțare se va face pe domeniul de intervenție DI 6A – „Facilitarea diversificării, a înființării și a dezvoltării de întreprinderi mici, precum și crearea de locuri de muncă”.

**2.2. Contribuția publică totală aferentă Măsurii 3.1/6A**

# Contribuția publică totală pentru Măsura 3.1/6A - Dezvoltarea activităților non-agricole în teritoriul GAL este de 878.011,18 euro, din care:

# 85% contribuție europeană - FEADR;

# 15% contribuție națională de la bugetul de stat pentru regiunile de dezvoltare ale României.

# Alocarea financiară pentru apelul de selecție de proiecte aferent Măsurii 3.1/6A este de 608.011,18 euro.

**2.3. Tipul sprijinului**

Sprijinul va fi acordat sub formă de **sumă forfetară** pentru finanțarea înfiinţării de noi activități non-agricole în teritoriul GAL Sudul Gorjului, pe baza unui plan de afaceri.

**2.4. Sume aplicabile și rata sprijinului**

Sprijinul public nerambursabil va respecta prevederile R(CE) nr. 1407/2013 cu privire la sprijinul de minimis, nu va depăşi 200.000 euro/beneficiar pe 3 ani fiscali.

Cuantumul sprijinului este de maxim 40.000 euro/proiect cu excepția activităţilor de producţie, servicii medicale, sanitar veterinare şi de agroturism pentru care valoarea sprijinului este de 50.000 euro/proiect. Intensitatea sprijinului pentru această măsură este de 100%.

Sprijinul se va acorda sub formă de primă în două tranșe, astfel:

* 70% din cuantumul sprijinului după semnarea Contractului de Finanțare;
* 30% din cuantumul sprijinului se va acorda cu condiția respectării Planului de Afaceri, fără a depăși cinci ani de la încheierea Contractului de Finanțare.

Perioada de implementare a Planului de Afaceri este de maximum 5 ani și include controlul implementării corecte precum și plata ultimei tranșe.

**Atenție!**

Conform Notei AM PNDR nr. 216580 din 18.09.2018, perioada de implementare se modifică astfel:

**Durata de execuție a proiectelor contractate în anul 2021 nu va depăși termenul de 31.12.2023.** Durata de realizare efectivă și implementare a planului de afaceri se calculează prin diminuarea duratei de executie la care se face referire mai sus cu termenul de 90 zile caledaristice necesar efectuarii ultimei plăți aferente contractului, beneficiarul având astfel obligația de a depune dosarul ultimei cererii de plată cel târziu până la data de 30.09.2023.

În cazul neîndeplinirii corecte a planului de afaceri, sumele plătite, vor fi recuperate proporțional cu obiectivele nerealizate.

**2.5. Aria de aplicabilitate a Măsurii 3.1/6A**

# Potențialii solicitanți vor realiza investiția propusă prin proiect și vor implementa proiectele în teritoriul GAL SUDUL GORJULUI. Spațiul eligibil în accepțiunea acestei măsuri cuprinde teritoriul GAL SUDUL GORJULUI care include localități din județele Gorj și Mehedinți.

# Teritoriul Asociației Grup de Acțiune Locală-SUDUL GORJULUI acoperă următoarele unități administrativ teritoriale: 1 comună din județul Mehedinți, respectiv comuna Grozești; 17 comune din județul Gorj, respectiv: Aninoasa, Bîlteni, Borăscu, Brănești, Cătunele, Ciuperceni, Dănești, Drăgotești, Drăguțești, Fărcășești, Glogova, Ionești, Mătăsari, Negomir, Urdari, Slivilești, Telești și 2 orașe din județul Gorj, respectiv: Turceni și Rovinari.

**2.6. Legislația națională și europeană aplicabilă Măsurii 3.1/6A**

* **Recomandarea 2003/361/CE din 6 mai 2003** privind definirea micro-întreprinderilor și a întreprinderilor mici şi mijlocii;
* **Regulamentul (UE) privind aplicarea art. 107 și 108** din Tratatul privind funcționarea Uniunii Europene referitor la ajutoarele de minimis;
* **Comunicarea Comisiei nr. 2008/C155/02** cu privire la aplicarea art. 87 și 88 din Tratatul CE privind ajutoarele de stat sub formă de garanții;
* **Comunicarea Comisiei nr. 2008/C14/02** cu privire la revizuirea metodei de stabilire a ratelor de referință și de actualizare;
* **Linii directoare comunitare privind ajutorul de stat pentru salvarea și restructurarea întreprinderilor aflate în dificultate**;
* **Legii nr. 346/2004** privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare;
* **Ordonanță de urgență nr. 44/2008** privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare;
* **Ordonanță de urgență nr. 142/2008** privind aprobarea Planului de amenajare a teritoriului național;
* **HG 226/2015** privind stabilirea cadrului general de implementare a măsurilor programului național de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat, cu modificările și completarile ulterioare;
* **R (UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime;
* **Regulamentul (UE) nr. 1305/2013** privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului, cu modificările şi completările ulterioare;
* **Regulamentul (UE) nr. 1306/2013** al Parlamentului European Și al Consiliului privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului, cu modificările şi completările ulterioare;
* **R (UE) nr. 1407/2013** privind aplicarea art. 107 si 108 din Tratatul privind funcționarea Uniunii Europene referitor la ajutoarele de minimis;
* **Ordonanţa de urgenţă a Guvernului nr. 66/ 2011** privind prevenirea, constatarea și sancţionarea neregulilor apărute în obţinerea  și utilizarea fondurilor europene  şi/sau a fondurilor publice naţionale aferente acestora, cu modificările şi completările ulterioare;
* **Legea nr. 31/1990** privind societăţile comerciale – Republicare, cu modificările  și completările ulterioare;
* Linii directoare comunitare privind ajutorul de stat pentru salvarea și restructurarea intreprinderilor aflate în dificultate;
* **Regulamentul (UE) nr. 1310/2013**;
* **Regulamentul de punere în aplicare (UE) nr. 808/2014** al Comisiei de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR), cu modificările şi completările ulterioare;
* **Legea nr. 15/1990** privind reorganizarea unităţilor economice de stat ca regii autonome şi societăţi comerciale, cu modificările și completările ulterioare;
* **Legea nr.160/1998** pentru organizarea şi exercitarea profesiunii de medic veterinar;
* **Legea nr. 36/1991** privind societățile agricole și alte forme de asociere în agricultură, cu modificările și completările ulterioare;
* **Legea nr. 346/ 2004** privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare;
* **Ordonanţa de urgenţă a Guvernului nr. 6/2011** pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, cu modificările şi completările ulterioare;
* **Ordonanţa de urgenţă a Guvernului nr.49/2015** privind gestionarea financiară a fondurilor europene nerambursabile aferente politicii agricole comune, politicii comune de pescuit şi politicii maritime integrate la nivelul Uniunii Europene, precum şi a fondurilor alocate de la bugetul de stat pentru perioada de programare 2014-2020 şi pentru modificarea şi completarea unor acte normative din domeniul garantării, aprobată cu modificări și completări prin Legea nr.56/2016;
* **Hotărârea Guvernului nr. 218/2015** privind registrul agricol pentru perioada 2015-2019, cu modificările şi completările ulterioare;
* **Ordin ANSVSA nr.17/2008** pentru aprobarea Normei sanitare veterinare privind procedura de înregistrare şi controlul oficial al unităţilor în care se desfăşoară activităţi de asistenţă medical- veterinară.
* **Ordinul ANT nr. 65/2013** cu modificările şi completările ulterioare al ANT privind Norme de clasificare a structurilor de turism;
* **Ordinul ANT nr. 221/2015** pentru modificarea Normelor metodologice privind eliberarea certificatelor de clasificare a structurilor de primire turistice cu funcţiuni de cazare şi alimentaţie publica, a licenţelor şi brevetelor de turism, aprobate prin Ordinul preşedintelui Autorităţii Naţionale pentru Turism nr. 65/2013;
* **Ordinul MADR nr.1731/2015** privind privind instituirea schemei de ajutor de minimis "Sprijin acordat microîntreprinderilor şi întreprinderilor mici din spaţiul rural pentru înfiinţarea şi dezvoltarea activităţilor economice neagricole", cu modificările și completările ulterioare;
* **Ordinul MADR nr. 2243/2015** privind aprobarea Regulamentului de organizare şi funcţionare al procesului de selecţie şi al procesului de verificare a contestaţiilor pentru proiectele aferente măsurilor din PNDR 2014-2020;
* **Programul Naţional de Dezvoltare Rurală 2014-2020,** aprobat prin Decizia Comisiei de punere în aplicare nr. C(2015) 3508 / 26.05.2015, cu modificările ulterioare;
* **Avizul Consiliului Concurenței nr. 7622 din 03.07.2015** privind proiectul Schemei de ajutor de minimis pentru sprijinul acordat microîntreprinderilor şi întreprinderilor mici din spatiul rural pentru înfiinţarea şi dezvoltarea activităţilor economice neagricole.

**CAPITOLUL 3. DEPUNEREA PROIECTELOR**

# Sesiunea de depunere a proiectelor pentru Măsura 3.1/6A - Dezvoltarea activităților non-agricole în teritoriul GAL, va fi lansată conform *Calendarului estimativ al lansării măsurilor prevăzute în SDL Sudul Gorjului.* Calendarul estimativ poate fi modificat cu cel puțin 5 zile înaintea sesiunii, prin modificarea datei de lansare a sesiunii și alocarea pentru măsură, în sensul creșterii sau diminuării. Calendarul estimativ, respectiv Calendarul estimativ modificat va fi postat pe pagina web [<http://galsudulgorjului.ro/>](http://www.galgiurgiunord.ro) și la sediile primăriilor partenere din teritoriul GAL Sudul Gorjului.

# Data lansării apelului de selecție este data deschiderii sesiunii de depunere a proiectelor la GAL Sudul Gorjului. Deschiderea sesiunii de primire a proiectelor va fi publicată / afișată:

# Pe site-ul propriu [<http://galsudulgorjului.ro/>](http://www.galgiurgiunord.ro) – varianta detaliată;

# La sediul GAL – varianta detaliată, pe suport tipărit;

# La sediile primăriilor partenere din teritoriul GAL Sudul Gorjului- varianta simplificată;

# Prin mijloace de informare mass-media - varianta simplificată.

# Apelurile se adresează solicitanților eligibili, care sunt interesați de elaborarea și implementarea unor proiecte care răspund obiectivelor și priorităților din SDL GAL Sudul Gorjului.

# Perioada de depunere a proiectelor va fi menționată în cadrul Apelului de selecție. În vedere depunerii de proiecte pe Măsura 3.1/6A, GAL Sudul Gorjului, va lansa apelul de selecție cu minimum 30 de zile calendaristice înainte de data limită de depunere a proiectelor.

# Apelurile de selecție pot fi prelungite cu aprobarea Adunării Generale a GAL/Consiliului Director al GAL. Anunțul privind prelungirea trebuie să se facă numai în timpul sesiunii în derulare, nu mai târziu de ultima zi a acestei sesiuni. Publicitatea prelungirii apelurilor de selecție se va face în aceleași condiții în care a fost anunțat apelul de selecție pentru Măsura 3.1/6A.

# În cazul în care se impune modificarea unor condiții de accesare pe perioada de derulare a unei sesiuni de depunere GAL Sudul Gorjului poate emite o Erată aprobată de organele de decizie conform prevederilor statutare. După postarea Eratei pe site-ul GAL, perioada aferentă sesiunii de depunere va fi prelungită cu cel puțin 10 zile calendaristice pentru a permite solicitanților depunerea proiectelor în conformitate cu cerințele apelului de selecție adaptate noilor prevederi legislative.

# Alocarea financiară pentru apelul de selecție aferent *Măsurii 3.1/6A - Dezvoltarea activităților non-agricole în teritoriul GAL* este de 608.011,18 Euro.

# Punctajul MINIM pe care trebuie să-l obțină un proiect pentru a fi finanțat este de 20 de puncte și reprezintă pragul sub care nici un proiect nu poate intra la finanțare. ASOCIAȚIEI GAL SUDUL GORJULUI – Oraș Turceni, str. Sf. Ilie, nr. 44 A, județul Gorj, în intervalul orar specificat în apelul de selecție. Potențialii beneficiari vor depune dosarul cererii în trei exemplare pe suport hârtie și 3 exemplare pe suport electronic (CD) – un exemplar original, un exemplar copie și un exemplar solicitant/beneficiar, care va fi restituit după realizarea conformității. Depunerea dosarului Cererii de finanțare pentru Măsura 3.1/6A, se va face la sediul asociatiei.

Sesiunile de depunere a proiectelor pentru măsurile prevăzute în SDL GAL Sudul Gorjuluivor fi lansate conform *Calendarului estimativ al lansării măsurilor.* Calendarul estimativ poate fi modificat cu cel puțin 5 zile înaintea sesiunii, prin modificarea datei de lansare a sesiunii și alocarea pentru măsură, în sensul creșterii sau diminuării acesteia. Calendarul estimativ / respectiv Calendarul estimativ modificat va fi postat pe pagina web **ww.galsudulgorjului.ro** și la sediile primăriilor partenere din teritoriul GAL Sudul Gorjului.

Modalitatea de aplicare a procesului de selecție la nivel GAL Sudul Gorjului se va alege în funcție de varianta potrivită la nivelul teritoriului acoperit și apelul lansat, astfel:

* Organizarea de sesiuni anuale continue de depunere a proiectelor cu selecție lunară/trimestrială;
* Organizarea unor sesiuni periodice limitate, de minimum 30 de zile calendaristice;
* Stabilirea unui prag de supracontractare pentru închiderea sesiunii (valoarea proiectelor depuse să fie de cel puțin 110% din valoarea alocării sesiunii), caz în care se poate reduce perioada minimă a sesiunii, dar nu mai puțin de 5 zile lucrătoare;
* Stabilirea unui punctaj minim aplicabil fiecărei sesiuni care va avea cel puțin valoarea criteriului/sub-criteriului de selecție cu punctajul cel mai mic;

# CAPITOLUL 4. CATEGORII DE BENEFICIARI ELIGIBILI

**Beneficiarii eligibili (direcți) pentru spijinul acordat prin Măsura 3.1/6A sunt:**

* Fermieri sau membrii unei gospodării agricole care îşi diversifică activitatea prin înfiinţarea unei activităţi neagricole pentru prima dată (autorizaţi cu statut minim de PFA);
* Micro-întreprinderi şi întreprinderi mici existente, care îşi propun activităţi neagricole pe care nu le-au mai efectuat până la data aplicării pentru sprijin;
* Micro-întreprinderi şi întreprinderi mici noi, înfiinţate în anul depunerii aplicaţiei de finanţare sau cu o vechime de maximum 3 ani fiscali consecutivi, care nu au desfăşurat activităţi până în momentul depunerii acesteia (start-ups).

**Beneficiarii indirecți:**

* Populația activă aflată în căutarea unui loc de muncă;
* Întreaga populație din teritoriu care va avea acces la servicii și/sau produse locale.

**Micro-întreprinderile şi întreprinderile mici, atât cele existente cât şi cele nou înfiinţate** (*start-up*) **trebuie să fie înregistrate la ONRC şi să-şi desfăşoare activitatea pentru care solicită finanțare în teritoriul GAL** (sediul social și/sau punctul/punctele de lucru trebuie să fie amplasate în teritoriul GAL). Sunt eligibili în cadrul măsurii 3.1/6A numai solicitanţii înscrişi la ONRC.

**Atenție!** Este eligibil pentru finanțare solicitantul care propune realizarea de activități aferente a unui cod CAEN până la maximum 5 (cinci) **coduri CAEN înregistrate la Registrul Comertului**, autorizate / neautorizate în conditiile Legii nr. 359/2004.

**Pentru a fi eligibili solicitanții care la data depunerii Cererii de finanțare aveau autorizat/ autorizate codul/ codurile CAEN propus/ propuse prin proiect, au obligația de a depune o Declarație întocmită și asumată prin semnătură de către un expert contabil, din care să reiasă faptul că întreprinderea nu a desfășurat niciodată activitatea/activitatile pentru care solicită finanțare.**

**Nu sunt eligibili** solicitanţii ai căror asociaţi / acționari deţin părţi sociale în cadrul altor întreprinderi care **îşi desfăşoară activitatea în baza aceluiaşi / acelorași cod / coduri CAEN autorizat / autorizate** la ONRC, ca cel / cele propus / propuse prin Planul de afaceri sau a unor coduri CAEN complementare acestuia / acestora, autorizate.

**Nu sunt eligibili** solicitanții în cadrul cărora se regăsesc asociaţi / acționari - persoane fizice rude de gradul I sau care sunt soț / soție cu asociați / acționari în cadrul altei întreprinderi care solicită în cadrul aceleiaşi sesiuni sau au beneficiat de sprijin financiar forfetar prin submăsura 6.2 la nivel național.

**Sprijinul financiar forfetar pentru înființarea de activități neagricole poate fi accesat o singură dată, prin Măsura 19 "Dezvoltarea locală LEADER" sau prin sM 6.2 la nivel național, cu condiţia ca asociații / acționarii solicitantului să nu dețină această calitate în cadrul altor întreprinderi care au beneficiat de sprijin nerambursabil forfetar prin aceste măsuri.**

În situaţia solicitanților cu asociați / acționari comuni **doar un singur solicitant** poate fi eligibil, **o singură dată,** pentru sprijin financiar nerambursabil forfetar în cadrul sub-măsurii 6.2 sau Măsura 19 "Dezvoltarea locală LEADER".

**Categoriile de solicitanţi eligibili în cadrul Măsura 3.1/6A, în funcție de forma de organizare sunt:**

* **Persoană fizică autorizată** - înfiinţată în baza OUG nr. 44/ 2008 *privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale,* cu modificările și completările ulterioare;
* **Întreprindere individuală** înfiinţată în baza OUG nr. 44/ 2008, cu modificările și completările ulterioare;
* **Întreprindere familială** înfiinţată în baza OUG nr. 44/ 2008 cu modificările și completările ulterioare;
* **Societate în nume colectiv** – **SNC** - înfiinţată în baza Legii *societăților* nr. 31/1990*,* republicata, cu modificările și completările ulterioare;
* **Societate în comandită simplă** – **SCS** - înfiinţată în baza Legii nr. 31/1990*, republicata* cu modificările şi completările ulterioare);
* **Societate pe acţiuni** – **SA** - înfiinţată în baza Legii nr. 31/ 1990*,* republicată cu modificarile şi completările ulterioare;
* **Societate în comandită pe acţiuni** – **SCA** înfiinţată în baza Legii nr. 31/1990*,* republicată cu modificările şi completările ulterioare;
* **Societate cu răspundere limitată2** – **SRL** înfiinţată în baza Legii nr. 31/1990*, republicata,* cu modificările şi completările ulterioare;
* **Societate comercială cu capital privat** înfiinţată în baza Legii nr. 15/1990 *privind reorganizarea unitatilor economice de stat ca regii autonome si societati comerciale*, cu modificările şi completările ulterioare);
* **Societate agricolă** înfiinţată în baza Legii nr*.* 36/1991 *privind societatile agricole si alte forme de asociere in agricultura* cu modificările şi completările ulterioare;
* **Societate cooperativă de gradul 1** înfiinţată în baza Legii nr. 1/2005 *privind organizarea şi funcţionarea cooperaţiei, republicată,* respectiv **societăți cooperative meșteșugărești și societăți cooperative de consum** care au prevăzute în actul constitutiv ca obiect desfășurarea de activităţi neagricole;
* **Cooperativă agricolă** de grad 1 înfiinţată în baza Legii *cooperației agricole* nr. 566/2004, cu modificările și completările ulterioare (A se vedea: art. 4 alin. (2) din legea cooperației: Cooperativele agricole de gradul 1 sunt asociaţii de persoane fizice şi persoane fizice autorizate definite potrivit Ordonanţei de urgenţă a Guvernului nr. 44/2008 privind desfăşurarea activităţilor economice de către persoane fizice autorizate, întreprinderile individuale şi întreprinderile familiale, cu modificările şi completările ulterioare).

**Atenție! În cadrul Măsurii 3.1/6A, solicitantul trebuie să aibă capital 100% privat.**

**Solicitanţii eligibili trebuie să se încadreze în categoria:**

* **Micro-întreprindere** – maximum **9 salariaţi** şi realizează o cifră de afaceri anuală netă sau deţin active totale de până la 2 milioane euro, echivalent în lei;
* **Întreprindere mică** – **între 10 şi 49 de salariaţi** şi realizează o cifră de afaceri anuală netă sau deţin active totale de până la 10 milioane euro, echivalent în lei.

**IMPORTANT! Dovada încadrării în categoria de micro-întreprindere sau întreprindere mică** se face în baza ***Declarației privind încadrarea întreprinderii în categoria întreprinderilor mici și mijlocii*** și a ***Calculului pentru întreprinderile partenere sau legate***, completate în conformitate cu anexele la Legea nr. 346/2004 *privind stimularea înfiinţării şi dezvoltării întreprinderilor mici şi mijlocii,* cu modificările şi completările ulterioare.

Dacă există neconcordanțe între verificările realizate prin intermediul ONRC, Declarația privind încadrarea întreprinderii în categoria întreprinderilor mici și mijlocii și Calculul pentru întreprinderile partenere sau legate, se vor solicita informații suplimentare pentru corectarea acestora.

În vederea identificării relației în care se află întreprinderea solicitantă cu alte întreprinderi, raportată la capitalul sau la drepturile de vot deţinute ori la dreptul de a exercita o influenţă dominantă, se vor respecta prevederile art.41 din Legea nr. 346/2004.

Întreprinderile autonome sunt definite la art. 42 din Legea nr. 346/2004, întreprinderile partenere la art. 43 iar întreprinderile legate la art. 44 din Legea nr. 346/2004 privind stimularea înfiinţării şi dezvoltării întreprinderilor mici şi mijlocii. O întreprindere nu poate fi considerată micro-întreprindere sau întreprindere mică dacă cel puţin 25% din capitalul social ori din drepturile de vot ale acesteia sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice conform art. 45 al Legii nr. 346/2004.

Datele utilizate pentru calculul numărului mediu de salariaţi, cifra de afaceri netă anuală şi activele totale sunt cele raportate în situaţiile financiare aferente exerciţiului financiar precedent, aprobate de adunarea generală a acţionarilor sau asociaţilor, conform art 6(1) al Legii nr. 346/2004.

Dacă la data întocmirii situaţiilor financiare anuale întreprinderea nu se mai încadrează în plafoanele stabilite la art. 3 şi 4, aceasta nu îşi va pierde calitatea de întreprindere mică, mijlocie sau micro-întreprindere decât dacă depăşirea acestor plafoane se produce în două exerciţii financiare consecutive.”, conform art. 6 (2) al Legii nr. 346/2004.

**Pentru o întreprindere nou înființată, numărul de salariați este cel declarat** în *Declarația privind încadrarea întreprinderii în categoria întreprinderilor mici și mijlocii* și poate fi diferit de numărul de salariați prevăzut în proiect.

Se va verifica condiția de întreprinderi legate sau partenere sau autonoma pentru încadrarea în categoria de micro-întreprindere sau întreprindere mică.

**Următoarele categorii de solicitanți/beneficiari pot depune proiecte, cu respectarea următoarelor condiții, după caz:**

* **Solicitanții/beneficiarii după caz, înregistrați în registrul debitorilor AFIR**, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea contractelor de finanțare;

**Categoriile de solicitanți restricționați de la finanțare, sunt:**

* Beneficiarii de sprijin prin submăsura 6.2 – PNDR/măsuri similare accesate prin 19.2.

Atenție! Având în vedere prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), începând cu data de 25 mai a.c, toate Cererile de finanțare depuse spre evaluare la AFIR, trebuie să fie însoțite de ” Declarație privind prelucrarea datelor cu caracter personal.”, Anexa 20 la Ghidul solicitantului, semnată și datată de către reprezentantul legal al solicitantului.

**CAPITOLUL 5. CONDIȚII MINIME
OBLIGATORII PENTRU ACORDAREA SPRIJINULUI**

Pentru justificarea condiţiilor minime obligatorii specifice proiectului dumneavoastră este necesar să fie prezentate în cuprinsul Planului de afaceri toate informaţiile concludente, informaţii pe care documentele justificative anexate le vor demonstra şi susţine. Proiectul/investiția trebuie să îndeplinească următoarele condiții:

**A. Verificarea eligibilității solicitantului**

|  |
| --- |
| 1. Solicitantul este înregistrat în Registrul debitorilor AFIR, atât pentru Programul SAPARD cât și pentru FEADR? |
| 2. Solicitantul (inclusiv asociații / actionarii acestuia aflați în actionariatul altor persoane juridice) a depus mai mult de un proiect sau a mai beneficiat de sprijin în cadrul submăsurii 6.2 sau pentru acelasi tip de finantare prin submăsura 19.2? |
| 3. Solicitantul şi-a însuşit în totalitate angajamentele luate în Declaraţia pe proprie raspundere secțiunea (F) din CF? |
| 4. Solicitantul a propus prin Planul de afaceri activitati aferente unui/unor cod/coduri CAEN care este/a fost sunt/au fost autorizat/autorizate la ONRC inainte de depunerea cererii de finantare si nu a depus o Declarație întocmită și asumată prin semnătură de către un expert contabil, din care să reiasă faptul că întreprinderea nu a desfășurat niciodată activitatea/activitatile pentru care solicită finanțare ? |
| 5. Solicitantul sau asociații/ acționarii solicitantului detin parti sociale in alte societati care isi desfasoara activitatea in baza aceluiasi/acelorasi cod/coduri CAEN autorizat/autorizate la ONRC ca si cele propuse prin Cererea de Finantare/ Planul de Afaceri sau a unor coduri CAEN aferente unor activitati complementare autorizate la ONRC? |
| 6. Prin proiect solicitantul propune activități complementare activității desfășurate?**B.** **Verificarea condițiilor de eligibilitate ale proiectului** |

**EG1 Investiția trebuie să se încadreze în cel puțin unul din tipurile de sprijin prevăzute prin măsură;**

* **Investiții pentru producerea și comercializarea produselor non-agricole**:
* fabricarea produselor textile, îmbrăcăminte, articole de marochinărie, articole de hârtie și carton;
* fabricarea produselor chimice, farmaceutice;
* activități de prelucrare a produselor lemnoase;
* industrie metalurgică, fabricare construcții metalice, mașini, utilaje și echipamente;
* fabricare produse electrice, electronice,
* producerea de produse electrice, electronice, și metalice, mașini, utilaje și echipamente, producția de carton etc.
* Investiții pentru **activități meșteșugărești**:
* activități de artizanat și alte activități tradiționale non-agricole (olărit, brodat, prelucrarea manuală a fierului, lânii, lemnului, pielii etc.)
* **Investiții legate de furnizarea de servicii:**
* servicii medicale, sociale, sanitar-veterinare;
* servicii de reparații mașini, unelte, obiecte casnice;
* servicii de consultanță, contabilitate, juridice, audit;
* activități de servicii în tehnologia informației și servicii informatice;
* servicii tehnice, administrative, etc.
* Investiții pentru infrastructură în **unitățile de primire turistică de tip agro-turistic**, proiecte de activități de agrement și alimentație publică;
* Investiții pentru **producția de combustibil din biomasă** (ex.: fabricare de peleți și brichete) în vederea comercializării.

**Tipurile de operațiuni și cheltuieli eligibile vor fi în conformitate cu lista codurilor CAEN eligibile pentru finanțare în cadrul acestei măsuri, Anexa 7 și 8 la Ghidul Solicitantului aferent Măsurii 3.1/6A.**

**Documente verificate**: Planul de Afaceri, Certificat constatator emis de Oficiul Registrului Comerțului, Anexa 7-Lista codurilor CAEN eligibile pentru finantare în cadrul Măsurii 3.1/6A, Anexa 8–Lista codurilor CAEN eligibile numai pentru dotarea cladirilor, Declarație întocmită și asumată prin semnătură de către un expert contabil.

**Pentru pensiunile agroturistice se ve verifica suplimentar:**

Extras din Registrul Agricol emis de Primăriile locale, pentru exploatatii mai mici de 1 hectar (în copie cu ştampila primăriei şi menţiunea "Conform cu originalul") sau, după caz, baza de date APIA/ Registrul ANSVSA, Sectiunea F a Cererii de Finanțare, Documente pe care solicitanții de finanțare trebuie să le prezinte pentru terenurile și clădirile aferente obiectivelor prevăzute în Planul de Afaceri (cu excepţia solicitanţilor care îşi propun achiziţie de teren prin Planul de afaceri).

**EG2. Solicitantul trebuie să își desfășoare activitatea aferentă investiției finanțate în teritoriul GAL, sediul social și/sau punctul de lucru trebuie să fie situate în teritoriul GAL;** **Pentru proiectele de investiții/cu sprijin forfetar, finanțarea proiectului este eligibilă cu condiția ca solicitantul să aibă sediu sau punct de lucru pe teritoriul acoperit de GAL și investiția să se realizeze pe teritoriul GAL. Aceste condiții trebuie respectate inclusiv în cazul solicitanților cu exploatații agricole amplasate atât pe teritoriul GAL, cât și în zona adiacentă acestuia.**

**Documente verificate:** Planul de afaceri, Cererea de finanțare, Documente pe care solicitanții de finanțare trebuie să le prezinte pentru terenurile și clădirile aferente obiectivelor prevăzute în Planul de Afaceri, Certificat constatator emis de Oficiul Registrului Comerțului

**EG3. Solicitantul să se încadreze în categoria beneficiarilor eligibili;**

**Documente verificate: Fișa Măsurii 3.1/6A,** Planul de Afaceri, Cererea de finantare, Situatii financiare/Declaratie **privind veniturile realizate din România - Formularul** 200/**Declarație** **privind veniturile din activitati agricole -** **Formularul** 221**/** **Declarația unică privind impozitul pe venit și contribuțiile sociale datorate de persoanele fizice/Declarația** **de inactivitate înregistrată la Administraţia Financiară,** Documente care atestă forma de organizare a solicitantului**,** Hotărâre judecătorească definitivă pronunţată pe baza actului de constituire și a statutului propriu în cazul Societăţilor agricole, însoțită de Statutul Societății agricole; Act constitutiv pentru Societatea cooperativă agricolă, **Anexa 7** Lista codurilor CAEN eligibile pentru finantare in cadrul M3.1/6A,Declaratie privind incadrarea întreprinderii în categoria intreprinderilor mici și mijlocii (Anexa 6.1 din Ghidul solicitantului)**,** Declaraţie pe propria răspundere a solicitantului privind neîncadrarea încategoria "firme in dificultate" (Anexa 6.3 din Ghidul solicitantului), Declarație întocmită și asumată prin semnătură de către un expert contabilDocumente pe care solicitanții de finanțare trebuie să le prezinte pentru terenurile și clădirile aferente obiectivelor prevăzute în Planul de Afaceri (cu excepţia solicitanţilor care îşi propun achiziţie de teren prin Planul de afaceri).

*În cazul solicitanţilor Persoane Fizice Autorizate, Intreprinderi Individuale sau Intreprinderi Familiale, care deţin în proprietate terenul aferent investiţiei, în calitate de persoane fizice împreună cu soţul/soţia, este necesar să prezinte la depunerea Cererii de Finanţare, documentul prin care a fost dobândit terenul de persoana fizică, conform documentelor de la punctul 1, cât şi declaraţia soţului/soţiei prin care îşi dă acordul referitor la realizarea şi implementarea proiectului de către PFA, II sau IF, pe toată perioada de valabilitate a contractului cu AFIR.*

**EG4. Solicitantul trebuie să prezinte un Plan de Afaceri pentru desfășurarea activităţilor non-agricole;**

 **Planul de afaceri trebuie să prevadă:**

**(i) situația economică inițială a persoanei, a microîntreprinderii sau a întreprinderii mici care solicită sprijinul;**

**(ii) etapele și obiectivele pentru dezvoltarea noilor activități ale persoanei sau ale exploatației agricole, ale microîntreprinderii sau ale întreprinderii mici;**

**(iii) detalii privind acțiunile necesare pentru dezvoltarea activităților persoanei sau ale exploatației agricole, ale microîntreprinderii sau ale întreprinderii mici, cum ar fi investițiile, formarea sau consilierea**

**Documente verificate:** Planul de afaceri, Cererea de finanțare, Anexa 7/Anexa 8 la Ghidul Solicitantului.

**EG5. Implementarea Planului de Afaceri trebuie să înceapă în termen de cel mult 9 luni de la data deciziei de acordare a sprijinului;**

Se va verifica Declarația F din Cererea de finanțare. Se verifică în Planul de afaceri dacă implementarea acestuia e prevazută să înceapă în termen de cel mult 9 luni de la data semnării Contractului de Finanțare.

**Documente verificate:** Planul de afaceri, Cererea de finanțare.

**EG6 Înaintea solicitării celei de-a doua tranșe de plată, solicitantul face dovada desfășurării activităților comerciale prin producția comercializată sau prin activitățile prestate, în procent de minimum 10% din valoarea primei tranșe de plată (cerința va fi verificată în momentul finalizării implementării planului de afaceri).**

**Documente verificate:** Planul de afaceri, Cererea de finanțare.

**EG7.Solicitantul va crea cel puțin un loc de muncă nou prin investiția propusă;**

Se verifică dacă *Anexa 15.* Angajament*ul solicitantului privind locurile de muncă create* este completată și semnată de către solicitant. Se verifică în planul de afaceri dacă solicitantul a detaliat îndeplinirea criteriului de eligibilitate.

Vor fi luate în considerare doar locurile de muncă nou create prin proiect, nu și cele existente înaintea primirii finanțării și menținute pe perioada de implementare și monitorizare a proiectului.

Activitatea de voluntariat nu se consideră crearea de locuri de muncă, însă constituirea de PFA și II poate fi luată în considerare la cuantificarea locurilor de muncă nou create.

În cazul PFA și II, dacă se încadrează în categoria de start-up (întreprindere înființată în anul depunerii cererii de finanțare sau cu o vechime de maxim 3 ani fiscali consecutivi, dar care nu a desfășurat activități până la momentul depunerii acesteia), titularul PFA și II poate fi considerat loc de muncă nou creat cu condiția ca acesta să fie menționat în planul de afaceri ca loc de muncă propus, la care se pot adăuga și celelalte locuri de muncă previzionate în proiect, pentru care se vor încheia contracte de muncă cu terțe persoane.

În cazul IF, dacă se încadrează în categoria start-up, membrii unei familii semnatari ai acordului de constituire pot fi luați în calcul la cuantificarea locurilor de muncă cu aceeași condiție antemenționată, respectiv ca aceștia să fie menționați în planul de afaceri ca locuri de muncă propuse.

După implementarea obiectivelor proiectului, locurile de muncă nou create vor fi demonstrate prin declarațiile fianciare și documentele fiscale ale membrilor semnatari ai acordului de constituire.

În cazul în care solicitantul PFA, II nu se încadrează în categoria start-up, vor fi cuantificate doar locurile de muncă propuse prin proiect pentru care se vor încheia contracte de muncă.

Cuantificarea locurilor de muncă:

* locul de muncă nou creat cu jumătate de normă va reprezenta 0.5 dintr-un loc de muncă;
* dacă un loc de muncă cu jumătate de normă, existent înainte de depunerea proiectului, este transformat într-un loc de muncă cu normă întreagă, valoarea indicatorului este de 0.5 (se consideră crearea prin proiect a unei jumătăți de loc de muncă).

În cazul oricărei forme de auto-angajare (titularu PFA, titular II, membri semnatari ai acordului de constituire IF) se va avea în vedere obligativitatea păstrării de către beneficiar a unei evidențe a programului de lucru și a perioadei de timp lucrate în vederea desfășurării activitității specifice, de ex. sub forma unei foi de prezență (pontaj) sau a unui document cu valoare echivalentă.

**EG8.Întreprinderea nu trebuie să fie în dificultate în conformitate cu Liniile directoare privind ajutorul de stat pentru salvarea și restructurarea întreprinderilor în dificultate;**

**Documente verificate:** Declaraţie pe propria răspundere a solicitantului privind neîncadrarea în categoria ’’firme în dificultate’’ (Anexa 6.3 din Ghidul solicitantului), semnată de persoana autorizată să reprezinte intreprinderea, conform legii (declaraţia va fi dată de toţi solicitanţii cu excepţia PFA-urilor, intreprinderilor individuale, intreprinderilor familiale şi a societăţilor cu activitate de mai puţin de 2 ani fiscali);Situaţiile financiare/Declarație specială privind veniturile realizate în anul precedent depunerii proiectului înregistrata la Administrația Financiară/ Declarația unică privind impozitul pe venit și contribuțiile sociale datorate de persoanele fizice/Declarația de inactivitate înregistrată la Administrația Financiară, în cazul solicitanților care nu au desfășurat activitate anterior depunerii proiectului.

Se verifică dacă solicitantul nu se află în proces de lichidare, fuziune, divizare (Legea 31/1990) reorganizare judiciară sau faliment, insolvență, conform legii 85/2006. Informațiile prezentate în Declaraţia pe propria răspundere cu privire la neîncadrarea în categoria "firme în dificultate" se vor corela informațiile din situațiile financiare.

**EG9. Beneficiarul trebuie să dovedească dreptul de proprietate asupra terenului pe care urmează să realizeze investiția sau dreptul de folosință pe o perioada de cel puțin 10 ani;**

**Documente verificate:**Documente pentru terenurile și/sau clădirele aferente realizării investiției.

Se verifică dacă documentul prezentat face referire la suprafața și localizarea investiției. Se verifică dacă documentele încheiate la notariat în forma autentică certifică dreptul de proprietate sau după caz folosință al terenului, pe o perioadă de cel puțin 10 ani începând cu anul depunerii cererii de finanţare (perioada de 10 este se aplica pentru proiectele care presupun realizarea de lucrări de construcție sau achizitia de utilaje/echipamente cu montaj), dacă acesta se afla în teritoriul GAL Sudul Gorjului. Clădirea sau terenul destinat investiției trebuie să fie situat în teritoriul GAL Sudul Gorjului.

**EG10.În cazul investițiilor în agro-turism, beneficiarul/membrul gospodăriei agricole trebuie să desfășoare o activitate agricolă în momentul aplicării;**

**Documente verificate:** Planul de afaceri, Extras din Registrul agricol emis de Primăriile locale, pentru exploatații; Adeverință de la APIA şi/ sau extras din Registrul Exploataţiei de la ANSVSA/ DSVSA

Verificările pentru pensiunile agroturistice vor fi realizate în baza Ordinului 65/2013 cu modificările și completările ulterioare coroborat cu Ordinul nr. 1731/2015. Se vor avea în vedere modificările aduse prin Ordinul președintelui ANT nr. 221/2015. Beneficiarul/solicitantul trebuie să desfăşoare o activitate agricolă – creșterea animalelor, cultivarea diferitelor tipuri de plante, livezi de pomi fructiferi - la momentul depunerii cererii de finanțare. După încheierea contractului de finanțare, beneficiarul poate renunța la activitatea agricolă cu condiția desfășurării unei activități meșteșugărești cu atelier de lucru, din care rezultă diferite articole de artizanat (pentru a respecta prevederile OANT 65/2013). În cazul start-up-urilor, activitatea agricolă poate fi dovedita de asemenea si in cazul in care actionarul majoritar absolut (care detine minimum 50%+1 din actiunile/partile sociale ale solicitantului) a desfăşurat activitate agricolă la momentul depunerii Cererii de finanțare; Exploatația agricolă aferentă agropensiunii trebuie să fie amplasată pe raza aceleiași unități administrativ – teritoriale cu amplasamentul pe care se va realiza și investiția (în conformitate cu prevederile Ordinului ANT nr 65/2013, cu modificările și completările ulterioare). Se verifică în planul de afaceri și în adeverința de la APIA/ANSVSA sau din extrasul din Registrul Agricol, desfășurarea unei activități agricole de către solicitant în UAT-ul din teritoriul GAL în care se va realiza investiția.

**EG11. Structurile de primire turistice rurale vor fi în conformitate cu normele de clasificare prevăzute în legislația naționala în vigoare;**

**Documente verificate:** Plan de Afaceri, Extras din Registrul Agricol emis de Primăriile locale, pentru exploatatii mai mici de 1 hectar (în copie cu ştampila primăriei şi menţiunea "Conform cu originalul") sau, după caz, baza de date APIA/ Registrul ANSVSA/Sectiunea F a Cererii de Finanțare; Documente pe care solicitanții de finanțare trebuie să le prezinte pentru terenurile și clădirile aferente obiectivelor prevăzute în Planul de Afaceri (cu excepţia solicitanţilor care îşi propun achiziţie de teren prin Planul de afaceri).

Structurile de primire turistice cu funcțiuni de cazare de tipul pensiunilor agroturistice trebuie să îndeplinească criteriile minime obligatorii prevăzute în Ordinul președintelui Autorității Naționale pentru Turism (ANT) nr. 65/2013, cu modificările și completările ulterioare. Nivelul de confort şi calitatea serviciilor propuse prin proiect trebuie să îndeplinească criteriile minime obligatorii pentru pensiuni agroturistice clasificate la minimum o margaretă. Pensiune agroturistică este o structură de primire turistică, având o capacitate de cazare de până la 8 camere, funcţionând în locuinţele cetăţenilor sau în clădire independentă, care asigură în spaţii special amenajate cazarea turiştilor şi condiţiile de pregătire şi servire a mesei, precum şi posibilitatea participării la activităţi gospodăreşti sau meşteşugăreşti. În pensiunile agroturistice, turiştilor li se oferă masa preparată din produse naturale, preponderent din gospodăria proprie sau de la producători autorizaţi de pe plan local iar gazdele se ocupă direct de primirea turiştilor şi de programul acestora pe tot parcursul sejurului pe care îl petrec la pensiune. La cea de-a doua tranșă de plată beneficiarii vor depune obligatoriu Autorizatia sanitar-veterinară. Pe toată perioada de valabilitate a contractului, în cadrul pensiunilor agroturistice se va desfăsura cel puțin o activitate legată de agricultură, creșterea animalelor, cultivarea diferitelor tipuri de plante, livezi de pomi fructiferi sau o activitate meșteșugărească, cu atelier de lucru, din care rezultă diferite articole de artizanat.

**EG12. Proiectul prevede acordarea sprijinului în cel puțin două rate pe o perioadă de maximum cinci ani.**

Se verifică dacă în Planul de Afaceri se menționează acordarea sprijinului în cel puțin două rate pe o perioadă **care nu va depăși data de 31.12.2023. Durata de execuție a proiectelor contractate în anul nu va depăși termenul de 31.12.2023. Durata de realizare efectivă și implementare a planului de afaceri se calculează prin diminuarea duratei de executie la care se face referire mai sus cu termenul de 90 zile caledaristice necesar efectuarii ultimei plăți aferente contractului, beneficiarul având astfel obligația de a depune dosarul ultimei cererii de plată cel târziu până la data de 30.09.2023 (Conform Notei AM PNDR nr. 216580 din 18.09.2018).**

Dacă pe parcursul perioadei de implementare sau de monitorizare a proiectului se încalcă cel puțin un criteriu de eligibilitate, de selecție sau se modifică amplasamentul propus prin Cererea de Finanțare, respectiv în Planul de Afaceri, fără acordul prealabil AFIR, Contractul de Finanțare se reziliază și se procedează la recuperarea întregului sprijin.

**Solicitantul va descrie în planul de afaceri contribuția proiectului la obiectivele transversale ale Reg. (UE) nr. 1305/2013: mediu, climă și inovare. Se va detalia caracterul inovativ al investiției, respectiv componentele de mediu și climă la care contribuie proiectul.**

**Se va prezenta modul în care planul de afaceri și investițiile propuse contribuie la atingerea obiectivelor prevăzute în Strategia de Dezvoltare Locală GAL Sudul Gorjului.**

**Implementarea proiectului**

Perioada de implementare a proiectului (a planului de afaceri) este **cel târziu până la data de 30.09.2023**, de la încheierea contractului de finanțare până la data depunerii dosarului celei de‐a doua tranșe de plată. Data deciziei de acordare a sprijinului reprezintă data semnării Contractului de Finanțare.

**Monitorizarea proiectului**

Perioada de monitorizare a proiectului este de 3 ani de la data efectuării ultimei plăți efectuate de către Autoritatea Contractantă.

**PLANUL DE AFACERI** se completează utilizând Anexa „Planul de afaceri” de la Cererea de finanțare **și va include cel puțin următoarele:**

**🖝 Titlul** proiectului, **data** întocmirii acestuia;

**🖝 Prezentarea situației economice inițiale a solicitantului** (de ex. datele solicitantului, aria de cuprindere a activității, forma juridică a solicitantului, abilități profesionale, istoricul întreprinderii, facilități de producție, dotarea);

**🖝 Prezentarea etapelor** pentru dezvoltarea noilor activităţi ale solicitantului (planificarea îndeplinirii acestora, riscurile de implementare, standarde și norme europene legate de protecția muncii și de mediu);

**🖝 Prezentarea obiectivelor (general, obligatoriu de îndeplinit și cele specifice) -** care se intenţionează a fi atinse prin realizarea investiţiilor propuse prin planul de afaceri;

**🖝 Prezentarea detaliată a acțiunilor** şi **resurselor** aferente (materiale, umane şi financiare) necesare pentru atingerea obiectivelor si dezvoltarea activităţilor beneficiarului, cum ar fi investiţiile, formarea sau consilierea, care să contribuie la dezvoltarea activităţilor întreprinderii, inclusiv crearea sau dezvoltarea de noi abilităţi/competenţe ale angajaţilor.

* Solicitantul trebuie să demonstreze în cererea de finanțare, prin activitățile propuse și resursele umane alocate pentru realizarea acestora, oportunitatea și necesitatea proiectului;

**Obiectivul obligatoriu de îndeplinit** constă în dovada desfășurării activităților comerciale în cadrul proiectului: documente aferente producţiei/serviciilor comercializate sau a activităţilor prestate. Pentru acest obiectiv solicitantul stabilește un procent de comercializare a productiei/serviciilor de minimum 10% din valoarea primei tranșe de plată. Acesta trebuie realizat până cel târziu la depunerea celei de-a doua cereri de plată.

Prin acțiunile propuse în Planul de afaceri trebuie să se asigure fezabilitatea proiectului și continuitatea activității după încetarea acordării sprijinului, pe toată perioada de execuție și monitorizare a proiectului.

La depunerea celei de-a doua cereri de plată, beneficiarul trebuie să facă dovada desfăşurării activităţilor comerciale prin realizarea procentului stabilit pentru obiectivul obligatoriu de îndeplinit. Cerința va fi verificată în momentul finalizării implementării Planului de afaceri.

În situația în care la verificare se constată faptul că producţia comercializată sau activităţile prestate de către solicitant **nu respectă procentul propus de beneficiar,** se procedează în funcție de situație, astfel:

– Dacă **procentul realizat nu se menține în procentul propus în planul de afaceri**, **suma aferentă diferenței** procentului nerealizat (diferenta intre procentul propus de beneficiar in Planul de afaceri si procentul realizat) se reţine din **cea de-a doua tranșă de plată.** Pentru calculul sumei de reţinut, procentul nerealizat se aplică la intreaga valoare a sprijinului contractat. În cazul în care diferența este mai mare decât cea de-a doua tranșă de plată, **se constituie, în completare, un debit de recuperat din prima transă de plată;**

**Obiectivele specifice** sunt **minimum 2 - maximum 5** iar ponderile aferente fiecăruia sunt de minimum 20 % și vor fi stabilite în funcție de importanța acestora la realizarea obiectivului general propus prin proiect. **Suma procentelor** tuturor obiectivelor specifice **trebuie să fie 100%.**

* + În cadrul obiectivelor specifice **nu se poate include obiectivul obligatoriu** de îndeplinit (comercializa­rea sau prestarea activităților).
	+ Consultanța și achiziția de teren NU pot fi obiective specifice, ci acțiuni în cadrul unui obiectiv specific.
	+ În situația în care la data solicitării celei de-a doua tranșe de plată se constată neîndeplinirea unuia / mai multor obiective specifice prevăzute în Planul de afaceri, AFIR va proceda la recuperarea unei sume, proporțional cu ponderea aferentă obiectivului / obiectivelor nerealizate (se aplică la întreaga valoare a sprijinului).

IMPORTANT!

**Se va avea în vedere ca la întocmirea PA și implementarea acestuia, cheltuielile operaționale propuse (salarii, materii prime, materiale consumabile, alte cheltuieli cu capitalul de lucru), să deservească exclusiv activitatile propuse în PA și să concure la îndeplinirea și realizarea PA**.

Pentru desfășurarea activităților propuse prin proiect **solicitantul trebuie să asigure infrastructura necesară** (echipamente, utilaje, dotări, teren construit/ neconstruit etc) și**, în secundar, poate să asigure capitalul de lucru** (achiziție materii prime, materiale etc). Se va asigura continuitatea activităților finanțate prin proiect după acordarea celei de a doua tranșe de plată.

**Modificarea Planului de afaceri**

Beneficiarul poate solicita **modificarea Planului de afaceri de cel mult două ori** în perioada de implementare a acestuia, în baza unei justificări fundamentate, care să nu conducă la modificarea obiectivului obligatoriu, afectarea obiectivului general și a criteriilor de eligibilitate sau să modifice criteriile de selecție sub limita de punctaj care a determinat selecția proiectului. Modificarea amplasamentului se poate realiza numai o singură dată în cadrul teritoriului GAL, în condițiile menținerii criteriilor de eligibilitate și de selecție. Modificarea amplasamentului se poate face numai pentru proiectele care nu presupun lucrări de construcții-montaj. **De asemenea, se pot modifica procentele aferente obiectivelor specifice** cu maximum **10%, fără eliminarea acestora** și cu menținerea nivelului minim de 20% aferent fiecărui obiectiv specific (de exemplu: un procent de 25% aferent unui obiectiv specific poate să crească cu 10% , ajungând la 35% dar nu poate scădea mai mult de 20%).

Cu titlu de exemplu, se acceptă modificarea acțiunilor (prin eliminare sau adăugare) și a procentelor aferente obiectivelor specifice, cu condiția să nu se aducă atingere procentului minim al obiectivului obligatoriu și afectarea obiectivului general. Face excepție achiziția de teren ca acțiune în cadrul unui obiectiv specific.

În perioada de valabilitate a contractului de finanțare, pot fi modificate procentele obiectivelor specifice pe care solicitantul se angajează să le realizeze în cadrul Planului de afaceri, cu condiția mentinerii procentului minim al obiectivului obligatoriu și menținerea criteriilor de eligibilitate și a criteriilor de selecție peste punctajul în baza căruia a fost selectat.

**🖝** Dacă solicitantul a beneficiat de **servicii de consiliere prin Măsura 02** – aceste servicii nu vor mai fi incluse în Planul de afaceri. Verificarea se va efectua la depunerea Cererii de Finanțare şi dacă se constată dubla finanțare, **proiectul devine neeligibil.**

**CAPITOLUL 6. CHELTUIELI ELIGIBILE ȘI NEELIGIBILE**

**6.1. Tipuri de investiții și cheltuieli eligibile**

Activitățile pentru care se solicită finanțare prin măsura 3.1/6A trebuie să se regăsească în Lista codurilor CAEN eligibile în cadrul măsurii 3.1/6A (Anexa 7 și 8 la Ghidul solicitantului).

Sprijinul se acordă pentru îndeplinirea obiectivelor specifice care conduc la realizarea obiectivului general al proiectului și care se regăsesc în Planul de afaceri.

Toate cheltuielile propuse în Planul de afaceri, inclusiv capitalul de lucru[[1]](#footnote-1), capitalizarea întreprinderii[[2]](#footnote-2) şi activităţile relevante pentru implementarea corectă a Planului de afaceri aprobat, corespunzătoare activităților codurilor CAEN din cererea de finanțare, sunt eligibile, indiferent de natura acestora, cu excepția achiziţionării de vehicule pentru transportul rutier de mărfuri, cu respectarea prevederilor Ordinului MADR nr. 1.731/2015, cu modificările și completările ulterioare.

**Anexa 8 la Ghidul solicitantului** cuprinde Lista codurilor CAEN aferente activităților pentru care sunt permise doar cheltuieli de dotare.

**Domeniile de diversificare acoperite:**

* **Investiții pentru producerea și comercializarea produselor non-agricole**:
* fabricarea produselor textile, îmbrăcăminte, articole de marochinărie, articole de hârtie și carton;
* fabricarea produselor chimice, farmaceutice;
* activități de prelucrare a produselor lemnoase;
* industrie metalurgică, fabricare construcții metalice, mașini, utilaje și echipamente;
* fabricare produse electrice, electronice,
* producerea de produse electrice, electronice, și metalice, mașini, utilaje și echipamente, producția de carton etc.
* Investiții pentru **activități meșteșugărești**:
* activități de artizanat și alte activități tradiționale non-agricole (olărit, brodat, prelucrarea manuală a fierului, lânii, lemnului, pielii etc.)
* **Investiții legate de furnizarea de servicii:**
* servicii medicale, sociale, sanitar-veterinare;
* servicii de reparații mașini, unelte, obiecte casnice;
* servicii de consultanță, contabilitate, juridice, audit;
* activități de servicii în tehnologia informației și servicii informatice;
* servicii tehnice, administrative, etc.
* Investiții pentru infrastructură în **unitățile de primire turistică de tip agro-turistic**, proiecte de activități de agrement și alimentație publică;
* Investiții pentru **producția de combustibil din biomasă** (ex.: fabricare de peleți și brichete) în vederea comercializării.

Solicitantul își poate propune prin proiect activitități aferente mai multor coduri CAEN, in cazul în care cuantumul sprijinului aferent codurilor CAEN este diferit, valoarea sprijinului acordat va fi corespunzătoare codului CAEN cu o valoare mai mică.

**Condiții speciale pentru eligibilitatea anumitor tipuri de cheltuieli:**

(1) **Cheltuieli cu achiziţia de terenuri**

Având în vedere obiectivele măsurii 3.1/6A, care vizează dezvoltarea economică a teritoriului GAL Sudul Gorjului, crearea și diversificarea serviciilor pentru populația rurală prestate de către micro-întreprinderi și crearea de locuri de muncă și creșterea veniturilor populației din teritoriu, **achiziţionarea de teren nu poate reprezenta un scop în sine, realizabil prin accesarea acestei măsuri.**

În vederea prevenirii utilizării alocării financiare aferente măsurii 3.1/6A preponderent pentru achiziţionarea de teren construit / neconstruit, această acţiune este admisă cu îndeplinirea cumulativă a următoarelor cerinţe:

**🖝 Suma publică nerambursabilă utilizată** pentru achiziționarea terenului construit / neconstruit este acceptată în limita a 10% din valoarea sprijinului acordat;

🖝 În Planul de afaceri se demonstrează necesitatea achiziționării terenului în vederea dezvoltării afacerii și realizării obiectivului general al proiectului;

🖝 Achiziția de teren reprezintă o **acțiune în cadrul unui obiectiv specific** al Planului de afaceri.

In cazul în care prin proiect, solicitantul propune achiziție de teren, în Planul de afaceri se va menționa obligatoriu localitatea (nivel de UAT comună/oraș din teritoriul GAL ) în care va fi achiziționat terenul aferent realizării activităților propuse prin proiect; solicitantul / beneficiarul este obligat să implementeze proiectul în localitatea respectivă, menționată în Planul de afaceri, sub sancțiunea rezilierii proiectului.

Achiziționarea unei construcții poate fi eligibilă **numai** împreună cu terenul aferent, valoarea totală teren + construcție trebuind să se încadreze în **limita a 10% din valoarea sprijinului acordat**.

Nu se acceptă achiziția apartamentelor / birourilor în spații rezidențiale, respectiv, de birouri.

Dacă la verificarea celei de‐a doua tranșe de plată se constată faptul ca **suma publică nerambursabilă utilizată** pentru achiziția terenului construit / neconstruit **este mai mare de 10%** din valoarea nerambursabilă aferentă **obiectivelor îndeplinite** (calculată conform procentelor), cea de‐a doua tranșă de plată va fi diminuată cu **diferența** până la suma acceptată.

În cazul în care diferența este mai mare decât cea de‐a doua tranșă de plată, se constituie, în completare, un **debit de recuperat din prima transă de plată**.

**Cu titlu de exemplu:**

Pentru un proiect cu valoare 50.000 euro la care obiectivul obligatoriu de îndeplinit a fost respectat dar nu a fost îndeplinit un obiectiv specific care participă cu 20% la îndeplinirea obiectivului general al proiectului, valoarea totală eligibilă a terenului construit/neconstruit este de: 10% \*80%\*50.000 euro = 4.000 euro.

(2) **Cheltuieli cu mijloacele de transport specializate**

Sunt acceptate pentru finanțare următoarele tipuri de mijloace de transport:

* Ambulanță umană;
* Autospecială pentru salubrizare;
* Mașină specializată pentru intervenții, prevăzută cu nacelă pentru execuția de lucrări la înălțime;
* Autocisternă pentru produse nealimentare (doar autocisternă pe autoșasiu ‐ exclus cap tractor și remorcă autocisternă sau una dintre ele separat);
* Mașină de măturat carosabilul;
* Auto betonieră;
* Auto vidanjă;
* Utilaj specializat pentru împrăștiere material antiderapant (este eligibil doar dacă echipamentul este montat direct pe autoșasiu, fără a putea fi detașat);
* Mijloc de transport de agrement (ex.: ATV, biciclete, trotinete etc.);
* Alte mijloace de transport specializate care deserveasc exclusiv activităţile propuse prin proiect.

**Ambulanța veterinară, mașina de transport funerar** sunt eligibile cu îndeplinirea cumulativă a următoarelor condiții:

* mijlocul de transport sa fie încadrat în categoria N1 sau N2[[3]](#footnote-3) cu maximum 3 locuri și 2 uși de acces în cabină;
* să fie modificat constructiv și omologat R.A.R. ca autovehicul special / specializat pentru activitatea propusă prin proiect, cu excepția ambulanțelor veterinare;
* în cazul ambulanțelor veterinare, omologarea RAR se obține în baza unui aviz emis de Colegiul Medicilor Veterinari, care atestă că autovehiculul este dotat conform Hotarârii Consiliului Național 2016; RAR va face mențiunea „echipare specifică intervenții medicină veterinară”;
* în cartea de identitate a vehiculului trebuie înregistrată mențiunea specială din care să reiasă modificarea de structură, conform cerințelor autorității publice de resort și legislației în vigoare;
* mijlocul de transport nu va fi folosit pentru alte activități, cu excepția celor propuse prin proiect.

Mijloacele de transport de mai sus trebuie să fie compacte, specializate şi să deservească exclusiv activităţile propuse prin proiect.

Se va aduce obligatoriu omologarea RAR la ultima tranșă de plată.

Tipurile de ambarcațiuni ce pot fi achiziționate:

a) bărci cu rame, canotci, caiace, canoe, bărci cu vele;

b) ambarcațiuni sportive de agrement cu mecanism de propulsare cu pedale (hidrobiciclete);

c) ambarcațiuni de agrement autopropulsate tip barcă cu motor și barcă cu vele și motor destinate transportului turiștilor conform HG 2195/2004 privind stabilirea condițiilor de introducere pe piață și/ sau punere în funcțiune a ambarcațiunilor de agrement și cu acordul custodelui, în cazul ariilor naturale protejate.

**Atenție:** Tipurile de ambarcațiuni mentionate la punctele a), b) și c) vor fi achiziționate doar în scop de agrement!

**Utilajele agricole nu sunt costuri acceptate la finanțare.**

În cazul proiectelor prin care se propune achiziția de echipamente de agrement (ex.: arc, echipament Paintball, echipamente gonflabile etc.) solicitantul / beneficiarul are obligația de a utiliza echipamentele achiziționate **numai în scopul deservirii obiectivelor propuse prin proiect și numai în aria geografică descrisă în Planul de afaceri**.

În cazul în care, în perioada de valabilitate a Contractului de finanțare (inclusiv în perioada de monitorizare), se constată **utilizarea mijloacelor de transport și a echipamentelor de agremenent în afara ariei descrise**, va fi recuperat întregul ajutor financiar plătit până la data respectivă și nu se va mai efectua nici o plată ulterioară.

**Atenție!** În cadrul proiectelor care vizează activități în cadrul CAEN 5530 – Parcuri pentru rulote, camping și tabere, pentru construire căsuțe capacitatea de cazare construita/modernizată prin proiect se va limita la capacitatea maximă de cazare de 3 - 4 locuri/ căsuță, fără a fi limitat numărul căsuțelor, iar pentru bungalowuri - se acceptă construirea unui singur bungalow cu o capacitate de cazare de maximum 8 camere (16 locuri de cazare). Structurile dezvoltate prin proiecte finanțate pe acest cod CAEN trebuie să respecte prevederile aplicabile OANT 65/2013, inclusiv definițiile și criteriile minime obligatorii prevazute în Anexa 1(6) a acestui act normativ. Taberele pentru pescuit și vânătoare nu sunt eligibile. Pentru proiectele prin care se propun venituri din organizare de tabere, grupurile de turiști vor fi cazate în căsuțe sau bungalow.

**Atenție!** Î**n ariile naturale protejate** sunt eligibile echipamentele de agrement autopropulsate numai cu acordul administratorului/ custodelui ariei naturale respective.

**PRECIZĂRI CU PRIVIRE LA STRUCTURILE DE PRIMIRE TURISTICE – DE TIPUL PENSIUNILOR AGROTURISTICE**

**🖝 Solicitantul trebuie să desfășoare o activitate agricolă** (creșterea animalelor, cultivarea diferitelor tipuri de plante, livezi de pomi fructiferi) la momentul depunerii cererii de finanțare. După încheierea contractului de finanțare, beneficiarul poate renunța la activitatea agricolă cu condiția desfășurării unei activități meșteșugărești cu atelier de lucru, din care rezultă diferite articole de artizanat (pentru a respecta prevederile OANT 65/2013).

**🖝 În cazul start‐up‐urilor,** activitatea agricolă poate fi dovedită, de asemenea, în cazul în care acționarul majoritar absolut (care deține minimum 50% + 1 din acțiunile / părțile sociale ale solicitantului) a desfășurat activitate agricolă la momentul depunerii Cererii de Finanțare.

E Exploatația agricolă aferentă agropensiunii trebuie să fie amplasată pe raza aceleiași unități administrativ - teritoriale (comună / oraș) cu amplasamentul pe care se va realiza și investiția (în conformitate cu prevederile Ordinului ANT nr 65/2013, cu modificările și completările ulterioare);

**🖝 Structurile de primire turistice cu funcțiuni de cazare de tipul pensiunilor agroturistice**[[4]](#footnote-4) trebuie să îndeplinească **criteriile minime obligatorii** prevăzute în Ordinul președintelui Autorității Naționale pentru Turism (ANT) nr. 65 / 2013, cu modificările și completările ulterioare. ***Nivelul de confort și calitatea serviciilor propuse prin proiect trebuie să îndeplinească criteriile minime obligatorii pentru pensiuni agroturistice clasificate la minimum o margaretă***.

🖝 Pensiunea agroturistică este o structură de primire turistică, având o capacitate de cazare de până la 8 camere, funcţionând în locuinţele cetăţenilor sau într-o clădire independentă, care asigură, în spaţii special amenajate, cazarea turiştilor şi condiţiile de pregătire şi servire a mesei, precum şi posibilitatea participării la activităţi gospodăreşti sau meşteşugăreşti.

🖝 În pensiunile agroturistice, turiştilor li se oferă masa preparată din produse naturale, preponderent din gospodăria proprie sau de la producători autorizaţi de pe plan local, iar gazdele se ocupă direct de primirea turiştilor şi de programul acestora pe tot parcursul sejurului pe care îl petrec la pensiune. La cea de-a doua tranșă de plată beneficiarii vor depune obligatoriu autorizația sanitar-veterinară.

Atenție! Prognoza de venituri trebuie să reflecte veniturile din activitățile aferente codului / codurilor CAEN pentru care se solicită finanțare, așa cum este specificat și în titlul secțiunii din Planul de Afaceri, respectiv Prognoza veniturilor și evoluția activității propuse prin proiect. În cazul în care, în prognoza de venituri sunt incluse venituri și din alte activități aferente unor coduri CAEN pentru care nu se solicită finanțare în proiect, la evaluarea proiectelor aceste venituri nu vor fi luate în considerare pentru calculul procentului de minim 10%.

🖝 Pe toată perioada de valabilitate a contractului, în cadrul pensiunilor agroturistice se va desfăsura cel puțin o activitate legată de agricultură, creșterea animalelor, cultivarea diferitelor tipuri de plante, livezi de pomi fructiferi sau o activitate meșteșugărească, cu atelier de lucru, din care rezultă diferite articole de artizanat.

🖝 Schimbarea destinației unei locuințe în structură de primire turistică de tipul pensiune agroturistică este considerată **investiţie nouă**.

🖝 Pentru investițiile noi în structurile de primire turistică de tipul pensiune agroturistică (construcție nouă / schimbarea destinației unei clădiri) suprafața de teren aferentă structurii de primire turistică trebuie să fie în conformitate cu prevederile Ordinului nr. 65/2013 cu modificările și completările ulterioare, în vederea evitării supra‐aglomerării și a fragmentării excesive a peisajului natural.

🖝 Beneficiarul își va lua angajamentul că va introduce obiectivul investițional în circuitul turistic.

🖝 Beneficiarul trebuie să respecte cerințele de mediu specifice investițiilor în perimetrul ariilor naturale protejate.

**PRECIZĂRI CU PRIVIRE LA PARCURI PENTRU RULOTE, CAMPINGURI ȘI TABERE**

Se vor respecta prevederile OANT 65/2013, cu modificările şi completările ulterioare, referitoare la criteriile minime obligatorii privind clasificarea structurilor de primire turistice de tipul camping.

• Taberele vor fi incluse în structurile de primire turistică de tip camping

• Campingul poate asigura servicii de cazare în corturi și/ sau căsuțe de tip camping și/ sau bungalow, atât cât și spații de campare pentru rulote

• Capacitatea de cazare și suprafața aferentă campingului trebuie să respecte prevederile Anexei 16 din OANT 65/2013, cu modificările şi completările ulterioare • Căsuțele de tip camping vor avea capacitate de cazare de maxim 4 locuri, asigurând o distanță față de celelalte căsuțe de minim 3 m, necesară parcării unei mașini

• În cadrul perimetrului campingului se acceptă construirea unui singur bungalow, ca spațiu de cazare complementar, cu o capacitate de cazare de maximum 8 camere (16 locuri).

• Se vor respecta prevederile OANT 65/2013, cu modificările şi completările ulterioare, respectiv Anexa nr. 14 referitoare la criteriile minime obligatorii privind clasificarea structurilor de primire turistice de tipul bungalow

• Beneficiarul trebuie să respecte cerinţele de mediu specifice investiţiilor în perimetrul ariilor naturale protejate. În situația în care beneficiarul nu prezintă toate autorizațiile solicitate înainte de ultima tranşă de plată, proiectul devine neeligibil.

ATENȚIE! Taberele pentru pescuit și vânătoare nu sunt eligibile. Beneficiarul își va lua angajamentul că va introduce obiectivul investiţional în circuitul touristic. Nu sunt eligibile cheltuielile pentru achiziția de rulote

**Atenție!** În situația în care beneficiarul nu prezintă **toate autorizațiile** solicitate înainte de a doua tranșă de plată, **proiectul devine neeligibil**.

**6.2. Tipuri de investiții și cheltuieli neeligibile**

* cheltuielile cu achiziționarea de utilaje și echipamente agricole aferente activității de prestare de servicii agricole, în conformitate cu Clasificarea Activităţilor Economice Naţionale, precum şi producerea şi comercializarea produselor din Anexa I la Tratat;
* producția de electricitate din biomasă ca și activitate ecomică;
* cheltuielile aferente domeniilor exceptate în conformitate cu prevederile Ordinului MADR nr. 1731/2015, cu modificările și completările ulterioare;
* cheltuieli cu achiziţionarea de vehicule pentru transportul rutier de mărfuri, autoturisme sau autovehicule de transport persoane, cu excepția mijloacelor de transport specializate care deservesc exclusiv activităţile propuse prin proiect.
* Cheltuieli neeligibile generale, conform prevederilor din Cap. 8.1 din PNDR. În cadrul proiectului nu pot fi incluse cheltuieli neeligibile generale, conform prevederilor din Cap. 8.1 al PNDR 2014 - 2020:
* cheltuielile cu achiziţionarea de bunuri și echipamente „second hand”;
* cheltuieli efectuate înainte de semnarea contractului de finanțare a proiectului cu excepţia: costurilor generale definite la art. 45, alin. 2 lit. c) din R (UE) nr. 1305 / 2013, cu modificările și completările ulterioare care pot fi realizate înainte de depunerea cererii de finanțare;
* cheltuieli cu achiziția mijloacelor de transport pentru uz personal şi pentru transport persoane;
* cheltuieli cu investițiile ce fac obiectul dublei finanțări care vizează aceleași costuri eligibile;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
* cheltuieli neeligibile în conformitate cu art. 69, alin (3) din R (UE) nr. 1303/2013 și anume:
1. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;
2. achiziţionarea de terenuri neconstruite şi de terenuri construite, cu excepția celor prevăzute la art. 19 din Reg. (UE) nr. 1305/2013;
3. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA‐ul sau a prevederilor specifice pentru instrumente financiare.

Lista investiţiilor şi costurilor neeligibile se completează cu prevederile Hotărârii de Guvern nr. 226/2 aprilie 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 - 2020, cu modificările şi completările ulterioare.

**Conform Fișei măsurii, acțiunile neeligibile sunt:**

* Prestarea de servicii agricole;
* Procesarea și comercializarea produselor prevăzute în Anexa 1 din Tratat;
* Producția de electricitate din biomasă ca și activitate economică.
* Cheltuielile aferente domeniilor exceptate în conformitate cu prevederile Ordinului MADR nr. 1731/2015, cu modificările și completările ulterioare.
* Cheltuieli neeligibile generale, conform prevederilor din Cap. 8.1 din PNDR

**CAPITOLUL 7. SELECȚIA PROIECTELOR**

 **7.1. Criterii de selecție a proiectului**

Proiectele prin care se solicită finanțare în cadrul GAL Sudul Gorjului sunt supuse unui sistem de selecție, în baza căruia fiecare proiect este punctat conform criteriilor de selecție stabilite în conformitate cu specificul local din teritoriul GAL Sudul Gorjului, astfel încât sprijinul financiar să fie canalizat către acele proiecte care corespund cu necesitățile identificate în analiza SWOT și cu obiectivele stabilite în SDL Sudul Gorjului. Punctajele acordate fiecărui criteriu de selecție, punctajul minim pentru selectarea unui proiect și criteriile de departajare a proiectelor cu același punctaj, inclusiv metodologia de verificare a acestora au fost stabilite de către GAL Sudul Gorjului, prin decizie Consiliului Director. **Punctajul minim este de 20 de puncte.** Criteriile de selecție au în vederere prevederile art. 49 al Reg. (UE) nr. 1305/2013 referitoare la tratamentul egal al solicitanților, o mai bună utilizare a resurselor financiare și direcționarea acestora în conformitate cu obiectivele și prioritățile din SDL.

Toate proiectele eligibile vor fi punctate în acord cu următoarele criterii de selecție:

|  |  |
| --- | --- |
| **Criterii de selecție pentru Măsura 3.1/6A** | **Punctaj** |
| **CS1. Principiul valorificării caracterului inovator al investițiilor propuse,** prin proiecte ce vizează inovare/diversificare de produs/serviciu/proces.Criteriul se punctează în situația în care investiția vizează un produs/serviciu/proces inovativ/diversificat pentru teritoriul GAL Sudul Gorjului prezentat și descris în Planul de afaceri.**Documente verificate:** Planul de afaceri; Cererea de finanțare. | **20** puncte  |
| **CS2. Principiul creării de noi locuri de muncă,** prinproiecte ce vizează crearea de noi locuri de muncăLocul de muncă nou creat prin proiect va fi cu normă întreagă.Criteriul va fi punctat, în funcție de numărul de locuri de muncă propuse prin proiect: | **20** puncte maxim |
| * 1 loc de muncă creat:
 | **10** puncte  |
| * 2 locuri de muncă create:
 | **20** puncte  |
| Vor fi luate în considerare doar locurile de muncă nou create prin proiect, nu și cele existente înaintea primirii finanțării și menținute pe perioada de implementare și monitorizare a proiectului. Activitatea de voluntariat nu se consideră crearea de locuri de muncă, însă constituirea de PFA și II poate fi luată în considerare la cuantificarea locurilor de muncă nou create.**Documente verificate:** Cererea de finanțare, Planul de afaceri, Anexa\_15\_Angajamentul solicitantului privind locurile de muncă create. |  |
| **CS3. Principiul stimulării dezvoltării durabile,** prinproiecte ce vizează măsuri de îmbunătățire a calității mediului înconjurător și de creștere a eficienței energetice, prin: *utilizarea surselor regenerabile de energii; retehnologizarea și/sau înlocuirea echipamentelor cu unele mai eficiente energetic; colectarea selectivă și creșterea gradului de recuperare și reciclare a deșeurilor.*Criteriul va fi punctat dacă solicitantul prezintă în Planul de afaceri măsuri sau investiții pentru îmbunătățirea calității mediului înconjurător/creșterea eficienței energetice. Se verifică justificările prezentate de solicitant.**Documente verificate:** Cererea de finanțare, Planul de afaceri. | **20** puncte  |
| **CS4. Principiul privind egalitatea de șanse, de gen și nediscriminarea,** prin proiecte ce vizează măsuri de asigurare a egalității de șanse și tratament, prin: *angajarea de persoane din categorii defavorizate*.Criteriul va fi punctat dacă solicitantul va crea cel puțin un loc de muncă cu normă întreagă prin activitatea propusă în proiect prin angajarea de persoane din categorii defavorizate. Vor fi luate în considerare doar locurile de muncă nou create prin proiect, nu și cele existente înaintea primirii finanțării și menținute pe perioada de implementare și monitorizare a proiectului.**Documente verificate:** Planul de afaceri; Cererea de finanțare, Anexa\_15\_Angajamentul solicitantului privind locurile de muncă create | **20** puncte  |
| **CS5.Principiul favorizării utilizării noilor tehnologii,** prin proiecte ce vizează investiții în echipamente tehnologice și echipamente IT, inclusiv software-ul aferent.Criteriul va fi punctat dacă solicitantul va investi minim 40% din valoarea sprijinului nerambursabil în echipamente tehnologice/ echipamente IT, inclusiv software-ul aferent, în conformitate cu Lista codurilor CAEN eligibile pentru finanţare în cadrul măsurii 3.1/6A.Prin Echipamente tehnologice, se înțeleg bunurile descrise prin H.G. 2139/2004 pentru aprobarea Catalogului privind clasificarea şi duratele normale de funcţionare a mijloacelor fixe, cu modificările şi completările ulterioare : ECHIPAMENTE TEHNOLOGICE (MAŞINI, UTILAJE ŞI INSTALAŢII DE LUCRU)**Documente verificate:** Planul de afaceri; Cererea de finanțare. | **20** puncte  |
| **Total: 100 puncte** |
| **Punctajul minim** pe care trebuie să-l obțină un proiect pentru a putea fi finanțat: **20 puncte** |
| ***CRITERII PENTRU DEPARTAJAREA PROIECTELOR CU PUNCTAJ EGAL****În cazul în care vor exista mai multe proiecte cu același punctaj, vor fi aplicate următoarele criterii pentru departajare (proiecte care au obținut punctaj pentru criteriile):*1. ***Principiul favorizării utilizării noilor tehnologii: departajarea se va face in ordinea descrescatoare a procentului investit******în echipamente tehnologice/ echipamente IT, inclusiv software-ul aferent, din valoarea sprijinului nerambursabil în echipamente tehnologice/ echipamente IT, inclusiv software-ul aferent, asa cum sunt definite la CS5.***

*Dacă proiectele supuse departajării au același punctaj la acest criteriu de departajare, atunci se trece la departajare conform criteriului 2:*1. *Data și ora înregistrării proiectului la GAL Sudul Gorjului.*
 |

În cadrul Planului de afaceri va fi demonstrată modalitatea de îndeplinire a criteriilor de selecție. Proiectele eligibile vor fi punctate în acord cu criteriile de selecție menționate anterior, pe baza informațiilor din Cererea de finanțare și documentelor anexate. Îndeplinirea criteriilor de selecție se va relua la verificarea cererii de plată nr. 2.

Verificarea criteriilor de selecție se realizează pe baza Fișei de verificare a criteriilor de selecție și metodologia de aplicat, aferentă Măsurii 3.1/6A, elaborată de GAL Sudul Gorjului, anexă la Ghidul solicitantului, disponibilă pe site-ul [<http://galsudulgorjului.ro/>](http://www.galgiurgiunord.ro). Rezultatele verificării și evaluării criteriilor de selecție se consemnează în Fișa de verificare.

**Atenție!**

**Toate activităţile** pe care solicitantul se angajează să le efectueze în cadrul Planului de afaceri și pentru care a primit punctaj de selecție, devin condiţii obligatorii pentru menținerea sprijinului și pe toată perioada de valabilitate a Contractului de finanțare.

**7.2. Procedura de evaluare și selecție**

Evaluarea proiectelor se realizează după închiderea sesiunii. Procesul de evaluare și selecție a proiectelor se realizează în prima etapă la nivelul GAL Sudul Gorjului de către experții angajați GAL cu atribuții în acest sens, experți externalizați dacă este cazul, Comitetul de Selecție a proiectelor și Comisia de Contestații. Angajații din cadrul echipei de implementare a SDL verifică, pentru proiectele depuse la nivel de GAL Sudul Gorjului, conformitatea, eligibilitatea și îndeplinirea criteriilor de selecție. Proiectele selectate la nivel de GAL Sudul Gorjului, vor fi supuse verificării finale și de către OJFIR/CRFIR.

Evaluarea și selecția proiectelor se va face respectând o procedură de selecție nediscriminatorie și transparentă a proiectelor, stabilită în SDL de către GAL Sudul Gorjului și aprobată de AM PNDR prin selecția strategiei, respectiv pe baza Procedurii de evaluare și selecție a proiectelor publicată pe site-ul <http://galsudulgorjului.ro/>. Procedura de evaluare și selecție face parte integrantă din Ghidul solicitantului pentru accesarea Măsurii 3.1/6A, conform Anexei 4. În procesul de selecție, GAL Sudul Gorjului va avea în vedere respectarea următoarelor aspecte:

* promovarea egalității dintre bărbați și femei și a integrării de gen, cât și prevenirea oricărei discriminări pe criterii de sex, origine rasială sau etnică, religie sau convingeri, handicap, vârstă sau orientare sexuală;
* stabilirea unor criterii obiective în ceea ce privește selectarea acțiunilor, care să evite conflictele de interese, care garantează că cel puțin 50% din voturile privind deciziile de selecție sunt exprimate de parteneri din mediul privat și societatea civilă.

**CAPITOLUL 8. VALOAREA SPRIJINULUI NERAMBURSABIL**

Sprijinul public nerambursabil va respecta prevederile R(CE) nr. 1407/2013 cu privire la sprijinul de minimis, nu va depăşi 200.000 euro/beneficiar pe 3 ani fiscali.

Cuantumul sprijinului este de maxim 40.000 euro/proiect cu excepția activităţilor de producţie, servicii medicale, sanitar veterinare şi de agroturism pentru care valoarea sprijinului este de 50.000 euro/proiect

Sprijinul se va acorda sub formă de primă/sumă forfetară în două tranșe, astfel:

* 70% din cuantumul sprijinului după semnarea Contractului de Finanțare;
* 30% din cuantumul sprijinului se va acorda cu condiția respectării Planului de Afaceri, fără a depăși cinci ani de la încheierea Contractului de Finanțare.

Perioada de implementare a Planului de Afaceri este de maximum 5 ani și include controlul implementării corecte precum si plata ultimei tranșe.

**Atenție!**

**Conform Notei AM PNDR nr. 216580 din 18.09.2018, perioada de implementare se modifică astfel:**

**Durata de execuție a proiectelor contractate în anul 2021 nu va depăși termenul de 31.12.2023. Durata de realizare efectivă și implementare a planului de afaceri se calculează prin diminuarea duratei de executie la care se face referire mai sus cu termenul de 90 zile caledaristice necesar efectuarii ultimei plăți aferente contractului, beneficiarul având astfel obligația de a depune dosarul ultimei cererii de plată cel târziu până la data de 30.09.2023.**În cazul neindeplinirii corecte a planului de afaceri, sumele plătite, vor fi recuperate proporțional cu obiectivele nerealizate.

Sprijinul public nerambursabil :

🖝 se acordă în baza unui Plan de afaceri;

🖝 se acordă cu respectarea prevederilor Regulamentului (CE) nr. 1407/2013;

🖝 se acordă în baza prevederilor Ordinului MADR nr. 1731/2015;

🖝 nu trebuie să depăşească 200.000 euro / beneficiar pe durata a trei exerciții financiare consecutive, cu excepția întreprinderilor unice care efectuează transport de mărfuri în contul terților sau contra cost, pentru care sprijinul nu depășește suma de 100.000 euro pe durata a trei exerciții financiare consecutive. În cazul în care, prin acordarea ajutorului de minimis solicitat prin Cererea de finanțare depusă pe măsura 3.1/6A, s-ar depăşi plafonul de 200.000 Euro / beneficiar (întreprindere unică), proiectul va fi declarat neeligibil.

**Ajutoarele *de minimis* nu pot fi utilizate pentru achiziționarea de vehicule pentru transportul rutier de mărfuri, autoturisme sau autovehicule de transport persoane**.

Serviciile integrate, în care transportul propriu-zis reprezintă doar un element, cum ar fi serviciile de mutare, serviciile poştale sau de curierat ori colectarea deşeurilor sau serviciile de prelucrare, nu trebuie considerate servicii de transport.

**Potrivit art. 9 litera c) din OMADR 1731/2015,** *data acordării ajutorului de minimis se consideră data la care dreptul legal de a primi ajutorul este conferit beneficiarului în conformitate cu regimul juridic naţional aplicabil, indiferent de data la care ajutoarele de minimis se plătesc întreprinderii respective.*

**În conformitate cu prevederile art. 60 din Regulamentul (CE) nr. 1306/ 2013**, „*nu sunt eligibili solicitanții/ beneficiarii care au creat în mod artificial condiţiile necesare pentru a beneficia de finanțare în cadrul măsurilor PNDR 2014-2020****”***.

**Atenție!** În cazul constatării de către AFIR a unor astfel de situații, în orice etapă de derulare a proiectului, acesta este declarat **neeligibil** și se procedează la recuperarea sprijinului financiar, dacă s-au efectuat plăți.

**CAPITOLUL 9. COMPLETAREA, DEPUNEREA
ȘI VERICAREA DOSARULUI CERERII DE FINANȚARE LA GAL**

Dosarul Cererii de Finanţare conţine Cererea de Finanţare însoţită de anexele tehnice şi administrative, conform listei documentelor prezentată la Cap. 14 din prezentul Ghid, legate într‐un singur dosar, astfel încât să nu permită detaşarea şi/sau înlocuirea acestora**.**

**Atenţie!** Cererea de Finanţare trebuie însoţită de anexele obligatorii prevăzute în modelul standard. Anexele Cererii de Finanţare fac parte integrantă din aceasta.

**9.1. Completarea Dosarului cererii de finanțare**

Dosarul Cererii de finanţare conţine:

* Cererea de finanţare (Anexa nr. 1 la Ghidul solicitantului)
* Planul de afaceri (Anexa nr. 2 la Ghidul solicitantului)
* Alte documente justificative.

Cerererile de finanțare utilitizate de solicitanți vor fi cele disponibile pe site-ul GAL Sudul Gorjului la momentul lansării apelului de selecție (format editabil). Formularul specific al Cererii de Finanțare va fi prezentat în Anexa 1 la Ghidul Solicitantului și va disponibil în format electronic, pe pagina de internet [[**http://galsudulgorjului.ro/**](http://galsudulgorjului.ro/)](http://www.galgiurgiunord.ro).

**Se va utiliza Cererea de Finanțare, conform Anexei 1 la prezentul ghid, inclusiv anexele aces­teia, aferente subMăsurii 6.2 din PNDR 2014 - 2020 și adaptată de GAL Sudul Gorjului.**

Este necesar să se respecte formatele standard ale anexelor „Indicatori de monitorizare” şi „Factori de risc” care fac parte integrantă din Cererea de Finanțare, precum și conținutul acestora. Se vor completa numai informaţiile solicitate (nu se vor adăuga alte categorii de indicatori şi nici alţi factori de risc în afara celor incluşi în anexele menţionate mai sus). Completarea celor două anexe la cererea de finanţare este obligatorie.

Cererea de Finanțare se va redacta pe calculator, în limba română și trebuie însoțită de anexele obligatorii prevăzute. Nu sunt acceptate Cereri de Finanţare completate de mână. Documentele obligatorii de anexat vor fi cele precizate în *Secțiunea E*, precum și **alte documente care vor fi menționate de solicitant în cerere de finanțarea, *Secțiunea E - Alte documente justificative*, la momentul depunerii cererii de finanțare și vor face parte integrantă din aceasta.** Cererea de Finanţare trebuie completată într-un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsura proiectul contribuie la realizarea obiectivelor Strategiei de Dezvoltare Locală GAL Sudul Gorjului.

Pentru documentele justificative necesare la momentul depunerii cererii de finanţare vor fi bifate căsuţele corespunzătoare documentelor justificative din cadrul *Secțiunii E* a cererii de Finanţare, *Lista documentelor anexate proiectelor aferente măsurii 3.1/6A*, din coloana *Documente depuse la cererea de finanţare*, iar pentru cele obligatoriu a fi depuse după publicarea Raportului de selecţie, vor fi bifate căsuţele corespunzătoare documentelor justificative din coloana *Documente depuse la momentul contractării*.

Modificarea modelului standard de către solicitant (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate administrativă.

Compartimentul tehnic din cadrul GAL Sudul Gorjului va asigura suportul necesar solicitanților pentru completarea cererilor de finanțare, privind aspectele de conformitate pe care aceștia trebuie să le îndeplinească.

**Responsabilitatea completării cererii de finanțare în conformitate cu Ghidul aferent Măsurii 3.1/6A aparține solicitantului.**

**9.2. Depunerea Dosarului cererii de finanțare**

Solicitanții vor depune la sediul GAL Sudul Gorjului dosarul Cererii de Finanţare ce cuprinde Cererea de Finanţare completată și documentele ataşate (conform *Listei Documentelor* - *secțiunea E* din *Cererea de Finanţare*), legate într-un singur dosar, astfel încât să nu permită detaşarea şi/sau înlocuirea documentelor.

Primirea proiectelor se va face pe toată perioada APELULUI de SELECȚIE lansat, în intervalul orar menționat în cadrul apelului.

Dosarul cererii de finanțare se depune în 3 (trei) exemplare pe suport hârtie, însoțite de copii electronice pe CD (scanul dosarului cererii de finanțare și cererea din finanțare în format editabil), astfel:

* Un exemplar pe suport hârtie (copie) și un exemplar pe suport electronic (CD), care rămâne la GAL pentru evaluare, selecție și monitorizare;
* Un exemplar pe suport hârtie (original) și un exemplar pe suport electronic (CD), pentru depunere la AFIR după selecția proiectului la GAL;
* Un exemplar pe suport hârtie (exemplar beneficiar) și un exemplar pe suport electronic (CD), care va rămâne în posesia solicitantului / beneficiarului.

Pentru acele documente care rămân în posesia solicitantului, copiile depuse în Dosarul cererii de finanțare (Original și Copie) trebuie să conţină menţiunea „Conform cu originalulʺ.

Solicitantul trebuie să prezinte originalul documentelor (pentru cele care au fost atasate în copie la dosar). Originale vor fi restituite după întocmirea conformității.

Dosarul Cererii de Finanțare se depune personal de către reprezentant legal sau de către un împuternicit, prin prezentarea unei procuri notariale în original din partea reprezentantului legal. Proiectul se va înregistra la GAL Sudul Gorjului într-un registru special al proiectelor, fiecare beneficiar primind un număr de întregistrare pentru evidență la nivelul GAL Sudul Gorjului. Numărul de înregistare al Cererii de finanțare se va completa la nivelul OJFIR.

**Atenţie!**

Dosarul Cerererii de Finanţare va fi paginat, cu toate paginile numerotate manual în ordine de la 1 la *n* în partea dreaptă sus a fiecărui document, unde *n* este numărul total al paginilor din dosarul complet, inclusiv documentele anexate. Opisul va fi numerotat cu pagina 0. **Exemplarele vor fi marcate clar, pe copertă, în partea superioară dreapta, cu „ORIGINAL”, respectiv „COPIE”. Fiecare pagină va purta semnătura solicitantului în partea superioară dreaptă.**

Solicitantul realizează următorii pași în vederea depunerii dosarului cererii de finanțare la sediul GAL Sudul Gorjului:

* Realizează 2 exemplare (ORIGINAL și COPIE) al cererii de finanțare pe suport de hârtie;
* Realizează *scan*-ul cererii de finanțare și a documentelor administrative anexate (scanarea se va face după numerotarea și semnarea paginilor în colțul din dreapta sus, aplicarea mențiunii conform cu originalul, unde este cazul)
* Salvează pe suport electronic (CD):
1. *scan*-ul cererii de finanțare și a documentelor administrative anexate;
2. cererea de finanțare în format editabil.
* Dosarul cererii de finanțare va fi legat, sigilat și numerotat, astfel încât să nu permită detașarea și/sau înlocuirea documentelor;
* Solicitantul va face mențiunea la sfârșitul dosarului: ”Acest dosar conține …. Pagini, numerotate de la 1 la ……..”;
* Solicitantul va rămâne în posesia unui exemplar din dosarul cererii de finanțare care va conține documentele originale (în afara celor 2 exemplare depuse la GAL), pe care îl va prezenta la depunere pentru verificarea conformității documentelor.

**IMPORTANT!**

Va fi atașată o copie electronică (prin scanare) a tuturor documentelor atașate dosarului Cererii de finanțare, salvate ca fișiere distincte cu denumirea conform listei documentelor (*secțiunea specifică E* din *Cererea de finanțare*). Scanarea se va efectua după finalizarea dosarului, înainte de a fi legat, cu o rezoluție de scanare de maxim 300 dpi (minim 200 dpi), în fișiere format PDF. Denumirea fișierelor nu trebuie să conțină caractere de genul: “~ " # % & \* : <> ? / \ { |}”, sau să conțină două puncte succesive “..”. Numărul maxim de caractere ale denumirii unui fișier nu trebuie să fie mai mare de 128, la fel și pentru numărul maxim de caractere ale denumirii unui director de pe CD.

**9.3. Verificarea Dosarului cererii de finanțare**

Verificarea cererilor de finanțare se va face în prima etapă de angajații GAL Sudul Gorjului cu atribuții în acest sens, experți externalizați (dacă este cazul), urmând ca proiectele selectate, potrivit Raportului de selecție, Raportului de Contestații/Raportului suplimentar (dacă este cazul), să fie depuse de solicitant sau un reprezentant GAL la structurile teritoriale AFIR.

Pentru toate proiectele evaluate la nivelul GAL-ului Sudul Gorjului, evaluatorii, stabiliți cu respectarea prevederilor SDL, vor verifica conformitatea și eligibilitatea proiectelor depuse și vor acorda punctajele aferente fiecărei cereri de finanțare. Toate verificările se realizează în baza fișelor de verificare elaborate la nivelul GAL-ului Sudul Gorjului și a metodologiei aferente, datate și semnate de către cel puțin doi angajați ai GAL Sudul Gorjului, cu atribuții în acest sens, pentru respectarea principiului de verificare ”4 ochi” și confidențialitatea datelor din cadrul proiectului. Dosarul cererii de finanțare se va verifica în baza următoarelor fișe de verificare:

* Fișa de verificare a conformității, întocmită de GAL (formular propriu);
* Fișa de verificare a eligibilității, întocmită de GAL (formular propriu);
* Fișa de verificare a criteriilor de selecție, întocmită de GAL (formular propriu);
* Fișa de verificare pe teren, întocmită de GAL (formular propriu) – dacă este cazul;
* Fișa de solicitare a informațiilor suplimentare (formular propriu) – dacă este cazul;

În urma procesului de evaluare și selecție vor fi întocmite următoarele documente:

•Raportul de selecție, întocmit de GAL (formular propriu);

•Raportul de contestații, întocmit de GAL (formular propriu) ‐ dacă este cazul;

•Raportul suplimentar, întocmit de GAL (formular propriu) - dacă este cazul

**Dosarul Cererii de finanțare nu va fi acceptat pentru verificare dacă:**

* Acelaşi solicitant a depus aceeaşi cerere de finanţare de două ori în perioada licitaţiei de proiecte şi a fost declarată neconformă de fiecare dată;
* Solicitantul care a renunțat, în cursul procesului de evaluare, la o cerere de finanțare conformă, nu o mai poate redepune în același apel de depunere a proiectelor.

**9.3.1. Verificarea conformității cererii de finanțare**

Verificarea conformităţii Cererii de Finanţare şi a anexelor acesteia se realizează pe baza Fişei de Verificare a Conformităţii specifică Măsurii 3.1/6A din SDL și a metodologiei aferente, elaborată de GAL Sudul Gorjului și afișată pe site-ul [[**http://galsudulgorjului.ro/**](http://galsudulgorjului.ro/)](http://www.galgiurgiunord.ro).

**Experții GAL verifică dacă:**

* Dosarul Cererii respectă cerințele de conformitate menționate în cadrul Ghidului Solicitantului aferent măsurii este prezentat în format tipărit şi electronic, în numărul de exemplare solicitat și cu anexele tehnice solicitate în termen de valabilitate.
* Expertul GAL va verifica pe CD formatul electronic al documentelor atașate: Cererea de finanțare (scanată și formatul editabil) și copia electronică a dosarului cererii de finanțare.
* Se va verifica dacă fiecare exemplar din Cererea de finanţare a fost legat, paginat, are opis, are toate paginile numerotate manual în ordine de la 1 la *n* în partea dreaptă sus a fiecărui document, unde *n* este numărul total al paginilor din dosarul complet, inclusiv documentele anexate, astfel încât să nu permită detaşarea şi/sau înlocuirea documentelor. Opisul se numerotează cu 0.
* Copiile documentelor originale care rămân în posesia solicitantului (ex: act de proprietate), trebuie să conţină menţiunea „Conform cu originalul”. Se verifică dacă documentele depuse în copie corespund cu documentele în original.
* Exemplarul Copie/Original va avea înscris pe copertă, în partea superioară dreaptă, menţiunea «**COPIE**», respectiv «**ORIGINAL**».
* Fiecare pagină din dosar va purta semnătura în original, în partea dreapta sus a fiecărui document.

Termenul pentru emiterea fișei de conformitate este de maxim 10 zile lucrătoare de la înregistrarea proiectului la GAL.

În cazul în care în procesul de verificare a documentelor din dosarul Cererii de finanțare se constată erori de formă sau erori materiale (de ex.: omisiuni privind bifarea anumitor casete - inclusiv din cererea de finanțare, semnării anumitor pagini, atașării unor documente obligatorii specifice proiectului propus sau prezentarea unor documente neconforme, care nu respectă formatul standard), experții GAL Sudul Gorjului pot solicita documente sau informații suplimentare.

În cazul în care se solicită **informații suplimentare**, *Fișa de solicitare a informațiilor suplimentare* se va emite în cel mult 10  **zile lucrătoare** de la data înregistrării proiectului la GAL. Termenul de răspuns la informații suplimentare privind conformitatea este de maxim 5 zilelucrătoare.

La dosarul administrativ al cererii de finanțare, întocmit de experții GAL, se va depune doar fișa de verificare a conformității, fără partea de metodologie. Metodologia pentru verificarea conformității va fi disponibilă pe site-ul GAL Sudul Gorjului și la sediu.

După finalizarea verificării conformității, solicitanul este înștiințat dacă cererea de finanțare este conformă sau i se explică cauzele neconformității.

Solicitantul are obligaţia de a lua la cunoştinţă prin semnătura pe fişa de verificare a conformităţii. În cazul în care solicitantul nu doreşte să semneze de luare la cunoştinţă, expertul va consemna acest fapt pe fişa de verificare a conformității în drepul reprezentantului legal prin menţiunea “Solicitantul refuză să semneze”, va semna și va data această observație.

**După verificare conformității cererii de finanțare pot exista două variante:**

* **Cererea de Finanţare este declarată conformă**, solicitantul primește o copie după *Fișa de verificare a conformității*, se returnează documentele originale prin care expertul a verificat conformitatea documentelor copie cu documentele originale și se va trece la următoarea etapă de verificare, respectiv verificarea eligibilității;
* **Cererea de Finanţare este declarată neconformă** dacă nu este completată corect, nu respectă formatul disponibil pe site-ul GAL, lipsesc documente obligatorii și nu au fost prezentate în urma solicitării de informații suplimentare. Solicitantul primește o copie după *Fișa de verificare a conformității* care atestă neconformitatea. În baza procesului verbal de restituire, se va restitui solicitantului exemplarul Original al cererii de finanțare și CD-ul.

Exemplarul Copie al Cererii de Finanțare și copia electronică este necesar să rămână la GAL Sudul Gorjului pentru arhivare și pentru verificări ulterioare (Audit, Direcția Generală Control, Antifraudă și Inspecții – DGCAI, Curtea de Conturi, eventuale contestații, etc).

Cererile de Finanţare declarate neconforme pot fi corectate/completate și redepuse de către solicitanți în cadrul aceleiași sesiuni de finanțare – dacă sesiunea mai este deschisă – sau în cadrul următoarei sesiuni de finanțare lansate pentru aceeași măsură. *Aceeaşi cerere de finanţare poate fi declarată neconformă de maximum două ori pentru aceeaşi licitaţie de proiecte.*

**9.3.2. Verificarea eligibilității cererii de finanțare**

Verificarea eligibilității Cererii de Finanţare şi a anexelor acesteia realizează pe baza **Fișei de verificare a eligibilității** și a metodologiei aferente Măsurii 3.1/6A, elaborată de GAL Sudul Gorjului și afișată pe site-ul [[**http://galsudulgorjului.ro/**](http://galsudulgorjului.ro/)](http://www.galgiurgiunord.ro)

Managerul GAL va repartiza cererile de finanțare conforme la doi experţi, verificările efectuate respectând astfel principiul de verificare “4 ochi”. Toate verificările se realizează pe evaluări documentate, în baza fișelor de verificare elaborate la nivelul GAL, datate și semnate de experții evaluatori și verificate de managerul GAL.

Verificarea eligibilității constă în:

🖝 verificarea eligibilității solicitantului;

🖝 verificarea criteriilor de eligibilitate;

🖝 verificarea Planului de afaceri și a tuturor documentelor anexate.

Dacă, în urma verificării documentației în birou, experții GAL consideră că unele documente prezentate nu conțin informații suficiente sau sunt incomplete, vor solicita informații suplimentare prin intermediul *Fișei de solicitare a informațiilor suplimentare*, care va fi transmisă solicitantului.

Pentru verificarea condițiilor de eligibilitate sunt solicitate informații suplimentare în următoarele cazuri:

* în cazul în care documentul tehnic (Planul de afaceri) conţine **informaţii insuficiente** pentru clarificarea unui criteriu de eligibilitate/ criteriu de selecție sau există informaţii contradictorii în interiorul lui, ori, faţă de cele menţionate în Cererea de finanţare;
* în cazul în care avizele, acordurile, autorizațiile au fost eliberate de către autoritățile emitente într‐o formă care nu respectă protocoalele încheiate între AFIR și instituțiile respective;
* în cazul în care, în procesul de verificare a documentelor din dosarul Cererii de finanţare, se constată omisiuni privind bifarea anumitor casete (inclusiv din Cererea de finanţare) sau omiterea semnării anumitor pagini de către solicitant / reprezentantul legal, iar din analiza proiectului expertul constată că aceste carențe sunt cauzate de anumite erori de formă sau erori materiale;
* necesitatea prezentării unor clarificări sau documente suplimentare, fără înlocuirea documentelor obligatorii la depunerea cererii de finanțare. Se acceptă orice informații și alte documente care certifică o stare existentă la momentul depunerii cererii de finanțare, care vin în susținerea și clarificarea informațiilor solicitate din documentele obligatorii existente la dosarul cererii de finanțare;
* prezentarea unor informații contradictorii în cadrul documentelor aferente cererii de finanțare;
* prezentarea unor documente obligatorii specifice proiectului, care nu respectă formatul standard (nu sunt conforme);
* în cazul în care expertul are o suspiciune legată de crearea unor condiții artificiale;
* alte informații dacă este cazul.

***Clarificările*** cuprinse în documentele primite ca urmare a solicitării de informații suplimentare ***nu pot fi folosite pentru suplimentarea punctajului***. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

Solicitantul va transmite răspunsul la informațiile suplimentare în termen de maxim 5 zile lucrătoare de la data primirii *Fișei de solicitare a informațiilor suplimentare*, prin poștă sau poate să depună personal informațiile solicitate la sediul GAL Sudul Gorjului. Răspunsul la informații suplimentare se va întocmi în 2 exemplare.

Informațiile transmise de solicitant în răspunsul la informaţii suplimentare, dar nesolicitate de expert, nu vor fi luate în considerare la evaluarea proiectului.

Procesul de evaluare a fiecărei cereri de finanțare presupune obligatoriu verificarea tuturor criteriilor de eligibilitate, chiar dacă, pe parcurs, experții verificatori constată neîndeplinirea unuia sau mai multor criterii.

*În cazul proiectelor neeligibile se va completa rubrica Observaţii cu toate motivele de neeligibilitate ale proiectului, inclusiv motivul neeligibilităţii din punct de vedere al verificării pe teren, dacă este cazul.*

Termenul pentru emiterea *Fișei de verificare a eligibilității* întocmită de GAL Sudul Gorjului este maxim de 45 zile de la data semnării Fișei de conformitate. În cazul solicitării de informații suplimentare, aceste termen poate fi prelungit cu cel mult 10 zile.

**IMPORTANT! Concluzia privind respectarea condițiilor de eligibilitate pentru Cererile de Finanțare pentru care s-a decis verificarea pe teren se va formula numai după verificarea pe teren.**

**DECIZIA REFERITOARE LA ELIGIBILITATEA PROIECTULUI**

În urma verificărilor privind eligibilitatea efectuate la nivel de GAL, pot exista următoarele situații:

* proiectul este eligibil, caz în care se trece la următoare etapă de verificare, respectiv verificarea criteriilor de selecție;
* proiectul este neeligibil, caz în care solicitantul va fi înștiințat cu privire la acest aspect.

Dacă Cererea de finanțare este declarată neeligibilă, după evaluarea tuturor proiectelor depuse în cadrul apelului de selecție, solicitantul va fi notificat privind neeligibilitatea Cererii de finanțare cu precizarea condițiilor de eligibilitate care nu au fost îndeplinite și termenul pentru depunerea contestației.

 Dosarul original al Cererii de finanțare va fi restituit solicitantului, pe baza unui proces verbal, încheiat în 2 exemplare și semnat de ambele părți. Un exemplar al Cererii de finanțare (Copie și CD) se va arhiva la GAL Sudul Gorjului, pentru verificări ulterioare. Solicitantul va putea redepune Cererea de finanțare corectată / completată în cadrul următorului Apel de selecție lansat de GAL Sudul Gorjului, dacă fondurile disponibile pentru măsura respectivă nu vor fi epuizate.

**9.3.3. Verificarea pe teren a cererilor de finanțare**

În etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea cererii de finanțare, experții GAL Sudul Gorjului pot realiza vizite pe teren, dacă se consideră necesar. Concluzia privind respectarea condițiilor de eligibilitate pentru Cererile de Finanțare pentru care s-a decis verificarea pe teren se va formula numai după verificarea pe teren.

Verificarea pe teren se realizează pe baza Fișei de Verificare pe teren și metodologiei de aplicat**,** aferentă Măsurii 3.1/6A, elaborată de GAL Sudul Gorjului și afișată pe site-ul [[**http://galsudulgorjului.ro/**](http://galsudulgorjului.ro/)](http://www.galgiurgiunord.ro).

În cazul în care proiectul face obiectul controlului pe teren, solicitantul va fi notificat cu privire la acest aspect în scris (prin poștă sau email) și/sau telefonic.

Scopul verificării pe teren este de a verifica datele și informațiile cuprinse în anexele tehnice și administrative cu elementele existente pe amplasamentul propus. Expertul compară verificarea anumitor criterii de eligibilitate pe baza documentelor (etapa verificării de birou) cu realitatea, pentru a se asigura de corectitudinea răspunsurilor.

Rezultatul și concluziile verificării pe teren sunt finalizate prin completarea *Fișei de verificare pe teren*. Expertul GAL va bifa dacă cele observate în cursul verificării pe teren corespund sau nu corespund cu Cererea de finanţare. Se va completa rubrica Obervații dacă este cazul. Se vor realiza obligatoriu fotografii reprezentative din teren. La sfârșitul vizitei pe teren, solicitantul trebuie să semneze *Fișa de verificare pe teren*, iar expertul verificator are obligația de a înmâna o copie a fișei.

În cazul în care solicitantul nu este de acord cu rezultatele vizitei pe teren, acesta poate contesta rezultatele verificării. Contestația va fi depusă în maxim 3 zile lucrătoare de la data vizitei pe teren. În acest caz, se va face o nouă vizită pe teren de către alți angajați GAL stabiliți de către managerul GAL, care vor întocmi și completa formularele necesare. Acestea se vor atașa la dosarul administrativ împreună cu Contestația depusă și formularele întocmite inițial.

**9.3.4 Verificarea criteriilor de selecție**

Verificarea criteriilor de selecție se realizează pe baza Fișei de verificare a criteriilor de selecție și metodologia de aplicat pentru Măsura 3.1/6A,elaborată de GAL Sudul Gorjului și afișată pe site-ul [[**http://galsudulgorjului.ro/**](http://galsudulgorjului.ro/)](http://www.galgiurgiunord.ro).

În funcție de puntajul stabilit pentru Măsura 3.1/6A și detaliat în ***Subcapitolul 7.1. Criterii de selecție a proiectului,*** se efectuează evaluarea criteriilor de selecție prin acordarea unui număr de puncte și apoi se calculează scorul atribuit fiecărui proiect. Evaluarea criteriilor de selecție se face de către GAL, numai pentru cererile de finanțare declarate eligibile, pe baza Cererii de finanțare, inclusiv a anexelor tehnice și administrative depuse de solicitant și, după caz, a informațiilor suplimentare solicitate în urma verificării documentare de birou și a verificării pe teren (dacă este cazul).

Pe parcursul evaluării criteriilor de selecție se va analiza dacă elementele ce fac obiectul verificării / acordării de punctaj corespund nevoilor reale ale investiției propuse, conform precizărilor din cadrul Planului de afaceri și sunt necesare desfășurării activității. Pentru proiectele cu același punctaj, departajarea se face conform criteriilor de departajare aferente Măsurii 3.1/6A, menționate la Subcapitoul 7.1. *Fișa de verificare a criteriilor de selecție* va fi completată și semnată, pentru toate proiectele declarate eligibile, de către 2 angajați ai GAL care participă la procesul de selecție.

Termenul pentru emiterea **Fișei de verificare a criteriilor de selecție** este maxim de 5 zile lucrătoare de la emiterea Fișei de verificare a eligibilității.

**9.4. Selecția proiectelor**

Selecția proiectelor la nivelul GAL Sudul Gorjului se face conform Procedurii de evaluare și selecție, anexă la Ghidul Solicitantului. Proiectele vor fi aprobate într-un comitet comun, care va reuni experții evaluatori (minim 2) și Comitetul de Selecție din cadrul GAL. După efectuarea evaluării tehnice, științifice și a potențialului de implementare practică a proiectelor de către evaluatori și (în cazul în care au fost solicitați, acolo unde este necesar) evaluatori externi, Comitetul de selecție va lua decizia finală, luând în considerare criteriile de selecție și de departajare specifice Măsurii 3.1/6A.

Pentru verificarea aplicării unei proceduri de selecție corecte, la întâlnirile Comitetului de Selecție vor lua parte responsabilul CDRJ: responsabilul cu monitorizarea activității GAL-ului respectiv și coordonatorul CDRJ/ un consilier desemnat de coordonator.

Comitetul de selecție al GAL trebuie să se asigure de faptul că proiectele ce urmează a primi finanțare răspund obiectivelor propuse în SDL, corespund cu specificul măsurii respective, se încadrează în valoarea maximă acordată pe proiect/sesiune și, de asemenea, de faptul că implementarea proiectelor reprezintă o prioritate în vederea implementării strategiei. **Proiectele care nu corespund obiectivelor și priorităților stabilitate în SDL nu vor fi selectate în vederea depunerii la AFIR.** De asemenea, analizează proiectele eligibile depuse, verifică punctajul și suma solicitată, ordonează proiectele în funcție de punctaj în ordine descrescătoare. Dacă este cazul, verifică criteriile de departajare a proiectelor cu punctaj egal. Aprobă proiectele care se încadrează în suma alocată sesiunii. Selecția proiectelor se realizează prin raportare la valoarea în Euro.

**RAPORTUL DE SELECȚIE**

**Etapa I:**

**După încheierea etapei de verificare a conformității, eligibilității, vizitei pe teren (dacă este cazul) și verificarea criteriilor de selecție pentru toate proiectele depuse în cadrul apelului / sesiunii de proiecte, se va întocmi Raportul de evaluare și se va convoca întrunirea Comitetului de Selecție. Pentru verificarea aplicării unei proceduri de selecție corecte, la întâlnirile Comitetului de Selecție vor lua parte și reprezentanții CDRJ.**

**Termenul pentru întrunirea Comitetului de Selecție și aprobarea Raportului de selectie este de maxim 10 zile de la întocmirea Raportului de evaluare de către angajații GAL.**

**Atenție!** Nu există mențiuni privind obligativitatea GAL de a lansa și selecta proiecte până la finalul anului 2020, atât timp cât proiectele depuse și selectate se vor implementa până la finalul anului 2023, inclusiv depunerea și efectuarea ultimei cereri de plată.

Pentru operațiunile care corespund obiectivelor art. 19 alin. (1) lit. (a) pct. i), ii) și iii) din Reg. (UE) nr. 1305/2013, durata de implementare a planului de afaceri trebuie corelată cu data limită privind eligibilitatea cheltuielilor efectuate din FEADR 2014-2020. În acest scop, termenul limită de realizare efectivă și implementare a planului de afaceri se calculează prin diminuarea duratei de execuție cu termenul de 90 de zile calendaristice necesar efectuării ultimei plăți.

Se notifică toți solicitanții cu privire la rezultatul procesului de evaluare și selecție, urmând, conform procedurii de evaluare, perioada de contestații. Acest raport se publică pe site-ul GAL [www.galsudulgorjului.ro](http://www.galsudulgorjului.ro) și se transmit solicitanților, în aceeași zi sau cel târziu ziua următoare**,** *notificările privind rezultatul procesului de evaluare și selecție* a proiectului, cu confirmare de primire din partea solicitantului sau solicitanții vor fi contactați telefonic și invitați la sediul GAL pentru a primi notificarea. Notificarea va include informații cu privire la statutul proiectului în urma evaluării, și modalitatea de depunere a contestațiilor de către aplicanții nemulțumiți de rezultatul evaluării. În cazul în care un proiect este declarat neeligibil, în Notificare vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil și a fost punctat, notificarea va menționa punctajul obținut pentru fiecare criteriu de selecție, motivele pentru care nu au fost punctate anumite criterii de selecție, stabilirea criteriilor de departajare.

**Etapa II: perioada de depunere și de soluționare a contestațiilor.**

Solicitanții care au fost notificați de către GAL că proiectele acestora au fost declarate neeligibile, eligibile și neselectate, eligibile și selectate, pot depune contestații o singură dată. Contestaţiile semnate și ștampilate (unde este cazul) de către reprezentantul legal, vor fi depuse la sediul Asociației Grup de Acţiune Locală Sudul Gorjului sau trimise prin poștă, pe suport hârtie, în termen de maxim 5 zile lucrătoare de la primirea notificării privind rezultatul evaluării proiectului depus sau de la publicarea pe pagina de web a GAL Sudul Gorjului a Raportului de Evaluare. Contestațiile se depun într-un singur exemplar.

Termenul de instrumentare a contestaţiilor depuse este de maxim 10 zile lucrătoare de la expirarea termenului de depunere a contestaţiilor şi poate fi prelungit cu încă maxim 10 zile lucrătoare. Contestațiile se soluționează de către angajații GAL și Comisia de Contestații la nivelul GAL, iar rezultate vor fi transmise Comitetului de Selecție.

În a doua etapă (dacă se depun contestații), se publică Raportul intermediar de selecție/soluționare a contestațiilor (document denumit în conformitate cu prevederile din cap. XI din SDL), care include: Statutul inițial al proiectului, Statutul proiectului în urma instrumentării contestației și implicit Rezultatul Contestației, însoțit de decizie (admis sau respins).

În cazul în care prin Raportul comisiei de contestații, sunt declarate eligibile și selectate proiecte care prin Raportul de evaluare nu au fost selectate, va urma o noua perioadă de depunere contestații, pentru solicitanții ale caror proiecte au primit punctaj pentru prima dată. Termenul pentru depunerea contestațiilor este de 3 zile lucrătoarea de la publicarea pe pagina web a GAL Sudul Gorjului a Raportului comisiei de contestatii /notificarea solicitanților.

**Etapa III: se elaborează și se publică Raportul de selecție final, care include toate proiectele eligibile și selectate, proiectele eligibile și neselectate, proiectele neeligibile, inclusiv cele soluționate în urma contestațiilor (dacă e cazul) și proiectele retrase.**

Prezența membrilor Comitetului de selecție este obligatorie la momentul aprobării Raportului de Selecție (intermediar, final, suplimentar), când de asemenea trebuie asigurată și prezența reprezentanților CDRJ.

Dacă după parcurgerea perioadei de contestații nu intervin modificări în ceea ce privește Raportul intermediar de selecție, se poate reîntruni Comitetul de Selecție în vederea aprobării Raportului de Selecție final (aprobare prin procedură scrisă sau prin teleconferință/videoconferință)sau GAL Sudul Gorjului poate emite o Notă asumată și semnată de președintele /reprezentantul legal GAL (sau o persoană mandată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor, asupra Raportului Intermediar de Selecție nu au intervenit modificări, acesta devenind Raport final de selecție la data semnării Notei. GAL are obligația de a atașa această Notă la documentele emise de GAL care însoțesc proiectele selectate depuse la AFIR, precum și de a transmite o copie scanată a acesteia către CDRJ spre informare. În acest caz, termenul de 15 zile lucrătoare de depunere a proiectelor la AFIR se calculează de la data Notei, atașată la dosarul cererii de finanțare.

Rezultatele procesului de selecție se consemnează în Raportul de selecție. Acesta va fi semnat și aprobat de către toți membrii prezenți ai Comitetului de Selecție, inclusiv cu semnătură electronică sau prin atașarea acordului transmis prin e-mail (în cuprinsul Raportului de selecție va fi menționată data transmiterii acordului),specificându-se apartenența la mediul privat sau public, rural sau urban – cu respectarea procentelor minime obligatorii. Responsabilul CDRJ cu monitorizarea activității GAL-ului respectiv și coordonatorul CDRJ/ un consilier desemnat de coordonator avizează Raportul de selecție asigurându-se de faptul că procedura de selecție a proiectelor s-a desfășurat corespunzător, s-au respectat criteriile de eligibilitate și principiile/criteriile de selecție din fișa măsurii din SDL și condițiile de transparență aplicate de GAL (inclusiv în cazul prelungirii sesiunii de depunere). Raportul de selecție va fi avizat și de către Președintele GAL/Reprezentantul legal al GAL sau de un alt membru al Consiliului Director al GAL mandatat în acest sens. Dacă unul dintre parteneri - persoană juridică membră în Comitetul de selecție – își schimbă reprezentantul legal/persoana mandatată de persoana juridică, noul reprezentant legal/persoana mandatată de persoana juridică va înlocui persoana desemnată inițial să reprezinte partenerul respectiv în Comitetul de selecție, fără a fi necesare alte aprobări.**Atenție!** Nu este permisă semnarea unui document utilizând atât semnătura electronică, cât și semnătura olografă, în vederea avizării Raportului de Selecție.

În cazul în care, conform prevederilor statutare, este mandatată o altă persoană (diferită de reprezentantul legal) din partea oricărei entități juridice participante la procesul de selecție (inclusiv GAL) să avizeze Raportul de selecție, la dosarul administrativ al GAL trebuie atașat documentul prin care această persoană este mandatată în acest sens.

Raportul de selecție final se publică pe site-ul GAL [www.sudulgorjului.ro](http://www.sudulgorjului.ro) și se notifică în scris aplicanţii cu privire la rezultatul evaluării finale sau vor fi contactați telefonic și invitați la sediul GAL pentru a primi notificarea, în termen de maxim 2 zile lucrătoare de la aprobarea Raportului de Selecţie.

În cazul în care în urma derulării unei sesiuni nu a fost depus nici un proiect, GAL Sudul Gorjului va înștiința CDRJ asupra acestui fapt. În această situație nu se va emite Raport de selecție

**RAPORTUL DE SELECȚIE SUPLIMENTAR**

Dacă pe o anumită măsură/componentă a măsurii s-au constituit sume disponibile provenite în urma rezilierii contractelor de finanțare/din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neeligibile la nivelul AFIR a unor proiecte eligibile și selectate la nivelul GAL Sudul Gorjului, sume rezultate din realocări financiare, și în Raportul de selecție există proiecte eligibile fără finanțare (în așteptare) ca urmare a ultimei sesiuni lansate, acestea pot fi finanțate în baza unui Raport de Selecție Suplimentar, ce va conține inclusiv statutul tuturor proiectelor depuse în cadrul ultimului apel de selecție, cu evidențierea proiectelor selectate ulterior emiterii Raportului de selecție. Emiterea Raportului de selecție suplimentar se realizează cu respectarea condițiilor impuse în cazul Raportului de Selecție (avizarea de către CDRJ și asigurarea transparenței) și va cuprinde mențiuni privind sursa de finanțare și proiectele selectate. Elaborarea și aprobarea Raportului de selecție suplimentar se va realiza în aceleași condiții ca și pentru Raportul de selecție.

**Atenție!**

Pentru a evita situațiile în care anumite proiecte incluse în cadrul Rapoartelor de selecție suplimentare emise de GAL să fie declarate neeligibile de către AFIR, dacă de la momentul evaluării unui proiect declarat eligibil și nefinanțat (în așteptare) de către GAL și până la includerea acestuia în cadrul unui Raport de selecție suplimentar se depășește o perioadă de 6 (șase) luni, GAL va relua procesul de verificare a eligibilității proiectului respectiv. Această reverificare este necesară pentru a se asigura că și la momentul emiterii Raportului de selecție suplimentar sunt îndeplinite toate condițiile de eligibilitate (cu excepția acelor cerințe care sunt obligatorii de îndeplinit la depunerea cererii de finanțare – conform prevederilor europene), inclusiv din perspectiva posibilității implementării de către solicitant a investiției/planului de afaceri aprobate iniţial, încadrarea în termene, etc. Totodată, în situația unei perioade mari de timp de la depunerea Cererii de finanţare și până la publicarea unui Raport de selecție suplimentar, poate fi necesară refacerea unor documente care au expirat sau actualizarea acestora la momentul verificării condiţiilor de eligibilitate (de ex., Declaraţie pe propria răspundere a solicitantului privind respectarea regulii de cumul a ajutoarelor de minimis).

În acest caz, proiectul inclus în Raportul de selecție suplimentar depus la AFIR va avea obligatoriu atașată Fișa de verificare a eligibilității de către GAL refăcută, premergător emiterii Raportului de selecție suplimentar. Aceasta trebuie să îndeplinească aceleași condiții de conformitate ca fișa inițială.

**Atenție!**

După finalizarea etapelor de evaluare a performanțelor privind implementarea SDL, efectuată la nivelul SLIN MADR, și redistribuirea fondurilor către Strategiile de Dezvoltare Locală care au înregistrat un nivel de performanță ridicat și a căror alocare a fost suplimentată, aceste GAL-uri au posibilitatea de a lansa noi apeluri de selecție inclusiv pentru măsurile pentru care a fost emis Raport de selecție suplimentar.

**CAPITOLUL 10. DEPUNEREA ȘI VERIFICAREA
DOSARULUI CERERII DE FINANȚARE LA NIVELUL OJFIR**

După aprobarea dosarului cererii de finanțare la GAL Sudul Gorjului, solicitanții/reprezentantul GAL vor depune la structurile teritoriale ale AFIR proiectele selectate de către GAL nu mai târziu de 15 (cincisprezece) zile lucrătoare de la data emiterii raportului în cadrul căruia au fost incluse, respectiv Raport de selecție (din care să reiasă statutul de proiect selectat după parcurgerea etapei de depunere și soluționare a contestațiilor) sau Raport suplimentar (în cazul proiectelor eligibile fără finanțare (în așteptare)), finanțate ca urmare a sumelor disponibile provenite în urma rezilierii contractelor de finanțare, din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neconforme/ încadrate greșit/ neeligibile/ eligibile și neselectate (urmare unei Note de atenționare) la nivelul AFIR a unor proiecte declarate eligibile și selectate de către GAL sau rezultate din realocări financiare aprobate de către DGDR AM PNDR, astfel încât să se poată realiza evaluarea și contractarea acestora în termenul limită prevăzut de legislația în vigoare. În cazul în care după parcurgerea perioadei de contestații nu intervin modificări în ceea ce privește Raportul intermediar de selecție, se poate reîntruni Comitetul de selecție în vederea aprobării unui Raport de selecție final sau GAL poate emite o Notă asumată și semnată de Președintele/ Reprezentantul legal al GAL (sau o persoană mandatată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor, asupra Raportului intermediar de selecție nu au intervenit modificări, acesta devenind Raport final de selecție la data semnării Notei. În acest caz, termenul de 15 zile lucrătoare de depunere a proiectelor la AFIR se calculează de la data Notei.

**Notă!** În cazul cererilor de finanțare declarate anterior ca fiind „neconforme“ și redepuse în baza aceluiași Raport de selecție, se verifică ca de la data la care a fost luată la cunoștință decizia de neconformitate și până la data redepunerii să nu se depășească 15 zile lucrătoare.

**10.1. Depunerea Dosarului Cererii de Finanțare la OJFIR**

**Proiectele cu sprijin forfetar se vor verifica la nivelul OJFIR.** Cererea de finanțare se depune la nivelul SLIN-OJFIR în format tipărit în original – 1 exem­plar, împreună cu formatul electronic (CD - 1 exemplar, care va cuprinde scan‐ul cererii de fi­nanțare) la expertul Compartimentului Evaluare (CE) al Serviciului LEADER și Investiții Non‐agricole de la nivelul OJFIR. Pentru acele documente care rămân în posesia solicitantului, co­piile depuse în Dosarul cererii de finanțare trebuie să conţină menţiunea „Conform cu origina­lul″. În vederea încheierii contractului de finanțare, solicitanții declarați eligibili vor trebui să prezinte obligatoriu documentele specifice precizate în cadrul cererii de finanțare în original, în vederea verificării conformității.

Dosarul cererii de finanțare conține Cererea de finanțare, însoțită de anexele administrative conform listei documentelor, legate într‐un singur dosar, astfel încât să nu permită detașarea şi/sau înlocuirea documentelor. Toate cererile de finanțare depuse în cadrul submăsurii 19.2 la structurile teritoriale ale AFIR trebuie să fie însoțite în mod obligatoriu de:

* + Fișa de verificare a eligibilității, întocmită de GAL (formular propriu)\* și avizată de CDRJ prin completarea Formularului 3;
	+ Fișa de verificare a criteriilor de selecție, întocmită de GAL (formular propriu)\* și avizată de CDRJ prin completarea Formularului 3;
	+ Fișa de verificare pe teren, întocmită de GAL (formular propriu)\* – dacă este cazul;
	+ Copie a Raportului de selecție (din care să reiasă statutul de proiect selectat după parcurgerea etapei de depunere și soluționare a contestațiilor)/ a Raportului suplimentar (dacă este cazul), în cadrul căruia a fost inclus proiectul propus, întocmit de GAL (formular propriu) și avizat de CDRJ;
	+ Copie a Notei emisă de GAL prin care Raportul intermediar de selecție devine Raport final de selecție – dacă este cazul;
	+ Copii ale declarațiilor persoanelor implicate în procesul de evaluare și selecție de la nivelul GAL privind evitarea conflictului de interese (formular propriu);
	+ Copie a Formularului 2 - Formular de verificare a apelului de selecție emis de CDRJ;
	+ Copie a Formularului 3 - Formular de verificare a procesului de selecție emis de CDRJ.

Fișa de verificare a eligibilității, Fișa de verificare a criteriilor de selecție și Fișa de verificare pe teren (dacă este cazul) se vor depune și în format editabil, electronic.

**10.2. Verificarea Dosarului Cererii de Finanțare la OJFIR**

La nivel de OJFIR, proiectele selectate de către GAL Sudul Gorjului vor fi supuse **verificării încadrării proiectului, a eligibilității și a criteriilor de selecție aplicate de GAL.**

* **Verificarea încadrării proiectului se realizează la nivelul serviciului de specialitate responsabil din cadrul OJFIR**.

În cazul în care în procesul de verificare a documentelor din dosarul Cererii de finanțare (inclusiv cele emise de către GAL) se constată erori de formă sau erori materiale (de ex.: omisiuni privind bifarea anumitor casete - inclusiv din cererea de finanțare, semnării anumitor pagini, atașării unor documente obligatorii specifice proiectului propus sau prezentarea unor documente neconforme, care nu respectă formatul standard),sau necorelări/ informații contradictorii,expertul OJFIR/CRFIR va solicita document sau informații suplimentare (formular E3.4L), către GAL sau solicitant, în funcție de natura informațiilor solicitate. Termenul de răspuns este de maximum 5 (cinci) zile lucrătoare de la momentul luării la cunoștință de către solicitant/GAL, dar nu mai mult de 7 (șapte) zile lucrătoare de la comunicare, în cazul lipsei confirmării de primire[[5]](#footnote-5). Prin exceptie, in cazul în care solicitarea de informații suplimentare vizează prezentarea de către solicitant a unui document emis de o instituție publică, solicitantul va prezenta dovada demersului făcut la instituția respectivă în termenul precizat în adresă, urmând ca acesta să depună documentul imediat după eliberarea acestuia de către instituția publică în termenele legale sau procedurale specifice instituției respective. În acest caz, termenul de emitere a fișei E1.2.1L se prelungește cu termenul de răspuns.

Fișa de verificare a încadrării proiectului (E1.2.1L) cuprinde două părți:

* + **Partea I – verificarea conformității documentelor**

Expertul CE SAFPD/ SLIN-OJFIR/ CRFIR/ SIBA-CRFIR, care primește cererea de finanțare, trebuie să se asigure de prezența următoarelor documente: fișe de verificare (eligibilitate, criterii de selecție, verificare pe teren – dacă este cazul), copie a Raportului de selecție (din care să reiasă statutul de proiect selectat după parcurgerea etapei de depunere și soluționare a contestațiilor)/ a Raportului suplimentar (dacă este cazul), întocmit de GAL ș avizat de CDRJ, copie a Notei emisă de GAL prin care Raportul intermediar de selecție devine Raport final de selecție (dacă este cazul), copii ale declarațiilor privind evitarea conflictului de interese și copii ale formularelor de verificare a apelului de selecție (Formularul 2), respectiv a procesului de selecție (Formularul 3) emise de CDRJ.

Solicitanții ale căror cereri de finanțare au fost declarate “neconforme”, inclusiv după solicitarea de informații suplimentare, ca urmare a verificării punctelor specificate în Partea I, vor fi înștiințați prin fax/ poștă/ e-mail privind rezultatul verificării, prin intermediul formularului E1.2.1L (Partea I). O copie a fișei de verificare va fi transmisă și către GAL. Odată cu semnarea de luare la cunoștință, solicitantul va menționa pe fișă dacă dorește restituirea cererii de finanțare și o va transmite către experții verificatori. În caz afirmativ, exemplarul copie (în format electronic - CD) va fi restituit reprezentantului GAL/ solicitantului (după caz), pe baza unui proces-verbal întocmit la nivelul SLIN-OJFIR unde a fost depus proiectul. Pentru proiectele care au fost repartizate în vederea evaluării către alte servicii din cadrul AFIR, experții verificatori vor transmite dosarul cererii de finanțare pentru a fi restituit solicitantului. În acest caz, proiectul poate fi redepus, cu documentația pentru care a fost declarat neconform, refăcută. Redepunerea se poate face în baza aceluiași Raport de selecție. Aceeași cerere de finanțare poate fi depusă de maximum două ori, în baza aceluiași Raport de selecție. În cazul în care concluzia verificării conformității (Partea I) este de două ori „neconform”, Cererea de finanțare (în format electronic - CD) se returnează la cerere solicitantului/ reprezentantului GAL (după caz), iar acesta poate redepune proiectul la următorul Apel de selecție lansat de GAL, pe aceeași măsură.

* + **Partea a II‐a – Verificarea încadrării proiectului**

Pentru toate proiectele, se va verifica încadrarea corectă a proiectului, respectiv utilizarea corectă a cererii de finanțare folosită pentru depunere. Se va utiliza ca bază de verificare descrierea măsurii aferente, existentă în SDL a GAL care a selectat proiectul, respectiv încadrarea corectă în articolul dinRegulamentul (UE) nr. 1305/2013, în Domeniul de intervenție principal al măsurii (conform Regulamentului (UE) nr. 1305/2013) corelat cu indicatorii specifici corespunzători domeniului de intervenție.

Solicitanții ale căror cereri de finanțare au fost declarate ca fiind „încadrate incorect“, inclusiv după solicitarea de informații suplimentare, în baza unuia sau mai multor puncte de verificare din Partea a II-a, vor fi înștiințați prin fax/ poștă/ e-mail privind rezultatul verificării, prin intermediul formularului E1.2.1L (Partea a II-a). O copie a fișei de verificare va fi transmisă și către GAL. Odată cu semnarea de luare la cunoștință, solicitantul va menționa pe fișă dacă dorește restituirea unui exemplar al cererii de finanțare și o va transmite către experții verificatori. În caz afirmativ, exemplarul copie (în format electronic - CD) va fi restituit reprezentantului GAL/ solicitantului (după caz), pe baza unui proces-verbal întocmit la nivelul SLIN OJFIR unde a fost depus proiectul. Pentru proiectele care au fost repartizate în vederea evaluării către alte servicii din cadrul AFIR, experții verificatori vor transmite dosarul cererii de finanțare pentru a fi restituit solicitantului. Acesta poate reface proiectul și îl poate redepune la GAL în cadrul următorului Apel de selecție lansat de GAL pentru aceeași măsură, urmând să fie depus la OJFIR în baza unui alt Raport de selecție. O Cerere de finanțare pentru care concluzia a fost că proiectul nu este încadrat corect de două ori, pentru puncte de verificare specifice Formularului E 1.2.1L – Partea a II-a, în cadrul sesiunii unice de primire a proiectelor lansate de AFIR, nu va mai fi acceptată pentru verificare. De asemenea, o cerere de finanțare declarată ca fiind încadrată corect și retrasă de către solicitant (de două ori) nu va mai fi acceptată pentru verificare.

Contestațiile cu privire la neconformitatea/ încadrarea incorectă a proiectului pot fi depuse în termen de 5 (cinci) zile lucrătoare de la confirmarea de primire a formularului E1.2.1L și se soluționează la AFIR central, de către structura superioară celei care a realizat verificarea inițială a proiectului. Termenul maxim pentru a răspunde contestațiilor printr-o adresă de răspuns (fără a exista un formular cadru) este de 30 zile calendaristice de la data înregistrării la structura care o soluționează.

**Pentru proiectele depuse în cadrul submăsurii 19.2, indiferent de specific, retragerea cererii de finanțare se poate realiza în orice moment. În acest caz, solicitantul sau reprezentantul solicitantului** (care poate fi inclusiv GAL, împuternicit printr-un mandat sub semnătură privată) **va înainta la OJFIR unde a depus cererea de finanțare, o solicitare de retragere a cererii de finanțare completată cu datele solicitantului, precum și cu detalierea motivelor în baza cărora solicită retragerea, înregistrată şi semnată de către acesta.** Nu se poate reveni asupra unei solicitări de retragere a unei cereri de finanțare.

* **Verificarea eligibilității și a criteriilor de selecție aplicate de către GAL**

Conform prevederilor PNDR 2014 – 2020, operațiunile implementate prin LEADER trebuie să îndeplinească cel puțin condițiile generale de eligibilitate prevăzute în Regulamentul (UE) nr. 1305/2013 și în Regulamentul (UE) nr. 1303/2013, precum și cele prevăzute în cap. 8.1 din PNDR și să contribuie la atingerea obiectivelor stabilite în SDL.

În conformitate cu prevederile art. 60 din Regulamentul (UE) nr. 1306/2013, nu sunt eligibili beneficiarii care au creat în mod artificial condițiile necesare pentru a beneficia de finanțare în cadrul măsurilor PNDR 2014-2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s-au efectuat plăți. Solicitantul trebuie să se regăsească în categoria de beneficiari eligibili menționați în fișa măsurii din SDL.

Localizarea proiectului/ investiției, respectiv toate cheltuielile aferente implementării proiectelor, trebuie să fie efectuate pe teritoriul GAL. Verificarea eligibilității cererilor de finanțare și a criteriilor de selecție aplicate de către GAL se realizează la nivelul OJFIR. Pentru verificarea eligibilității și a criteriilor de selecție aplicate de către GAL, expertul OJFIR va utiliza *,,Fișa de evaluare generală a proiectului”* – formular E 1.2L, din cadrul Secțiunii III Fișe de verificare E1.2L specifice submăsurii 19.2, care corespunde modelului de cerere de finanțare utilizat de solicitant.

**Notă**

Procesul de evaluare a fiecărei cereri de finanțare presupune obligatoriu verificarea tuturor criteriilor de eligibilitate (inclusiv a criteriilor de eligibilitate specifice ale GAL) și a criteriilor de selecție aplicate de către GAL, chiar dacă, pe parcurs, experții verificatori constată neîndeplinirea unuia sau mai multor criterii.

Expertul verificator va solicita informații suplimentare în etapa de verificare a eligibilității și a criteriilor de selecție aplicate de către GAL, dacă este cazul:

1. ***către solicitant, în următoarele situații:***
* necesitatea prezentării unor clarificări sau documente suplimentare, fără înlocuirea documentelor obligatorii la depunerea cererii de finanțare. Se acceptă orice informații și alte documente care certifică o stare existentă la momentul depunerii cererii de finanțare, care vin în susținerea și clarificarea informațiilor solicitate din documentele obligatorii existente la dosarul cererii de finanțare;
* informațiile prezentate sunt insuficiente pentru clarificarea unor criterii de eligibilitate/ de selecție;
* prezentarea unor documente obligatorii specifice proiectului, care nu respectă formatul standard (nu sunt conforme);
* prezentarea unor informații contradictorii în cadrul documentelor aferente cererii de finanțare;
* în cazul în care expertul are o suspiciune legată de crearea unor condiții artificiale.

**2. către GAL, în situația în care sunt necesare clarificări privind documentele aferente procesului de evaluare și selecție în urma căruia cererea de finanțare a fost selectată.**

Solicitările de informații suplimentare (formular E3.4L) pot fi adresate, ca regulă generală, o singură dată de către entitatea la care se află în evaluare cererea de finanțare, în funcție de natura informațiilor solicitate. Termenul de răspuns la solicitarea de informații suplimentare nu poate depăși 5 (cinci) zile lucrătoare începând cu ziua următoare de la primirea formularului E3.4L de către solicitant/ GAL, dar nu mai mult de 7 (șapte) zile lucrătoare de la comunicare, în cazul lipsei confirmării de

Pentru proiectele de investiții/cu sprijin forfetar, în etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea cererii de finanțare, experții verificatori vor realiza vizita pe teren (înștiințând, în prealabil și reprezentanții GAL, care pot asista la verificare, în calitate de observatori), pentru toate proiectele care vizează modernizări (inclusiv dotări), extinderi, renovări, în scopul asigurării că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora.

În cazul investițiilor noi, pentru care, în principiu, nu este necesară verificarea pe teren la acest stadiu, vizita pe teren se poate efectua dacă este considerată necesară de către expertul Compartimentului Evaluare pentru verificarea anumitor criterii de eligibilitate, pe baza unei Note aprobate de șeful serviciului și de Directorul OJFIR/CRFIR.

Verificarea pe teren se face de către experții care au verificat condițiile de eligibilitate a cererii de finanțare.

Concluzia privind respectarea condițiilor de eligibilitate pentru cererile de finanțare pentru care s-a decis verificarea pe teren se va da numai după verificarea pe teren.

În cazul în care solicitantul nu este de acord cu rezultatele vizitei pe teren, acesta poate contesta rezultatele verificării după notificarea de neeligibilitate. În acest caz se va efectua o nouă vizită pe teren de către un alt OJFIR/CRFIR, la decizia Directorului OJFIR/CRFIR.

Un exemplar al Cererilor de finanțare (copie în format electronic - CD), care au fost declarate neeligibile / eligibile și neselectate la nivelul OJFIR/CRFIR, inclusiv după solicitarea informațiilor suplimentare, se restituie solicitanților (la cerere), pe baza unui proces-verbal de restituire, încheiat la nivelul SLIN-OJFIR unde a fost depus proiectul în 2 exemplare, semnat de ambele părți. Acestea pot fi corectate/ completate și redepuse de către solicitanți la GAL, în cadrul următorului Apel de selecție lansat de GAL pentru aceeași măsură. Cererile de finanțare refăcute vor intra din nou într-un proces de evaluare și selecție la GAL și vor fi redepuse la OJFIR în baza Raportului de selecție aferent noului Apel de selecție lansat de către GAL pentru aceeași măsură. Exemplarul original al Cererii de finanțare declarată neeligibilă/ eligibilă și neselectată va rămâne la entitatea la care a fost verificată (structura responsabilă din cadrul AFIR), pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.).

În etapa de evaluare derulată la nivelul AFIR, experții structurilor teritoriale ale Agenției vor verifica criteriile de selecție aplicate de către GAL, preluate din Fișa de evaluare a criteriilor de selecție întocmită de GAL și depusă odată cu cererea de finanțare, inclusiv metodologia de verificare elaborată de către GAL.

Dacă în urma verificării criteriilor de selecție ale proiectelor depuse la AFIR în cadrul submăsurii 19.2 se constată erori cu privire la acordarea punctajelor, expertul verificator de la nivelul AFIR va transmite o Notă de atenționare către GAL, în care se vor consemna erorile identificate.

**Notă**

După evaluarea cererii de finanțare, inclusiv după semnarea angajamentului legal, AFIR poate dispune reverificarea proiectului, ca urmare a unei sesizări externe sau ca urmare a unei autosesizări cu privire la existența unor posibile erori de verificare a cerințelor de conformitate și/ sau de încadrare corectă a proiectului, precum și a criteriilor de eligibilitate și/ sau de selecție. Dacă în urma reverificării se constată nerespectarea acestor cerințe, proiectele respective vor fi declarate neconforme/ încadrate incorect/ eligibile și neselectate/ neeligibile se va proceda la neîncheierea/ încetarea contractului, după caz.

# Notificarea Cererilor de finanțare eligibile și selectate/ eligibile și neselectate/ neeligibile și soluționarea contestațiilor

Solicitanţii ale căror cereri de finanţare au fost declarate eligibile și selectate/ eligibile și neselectate/ neeligibile, precum și GAL-urile care au realizat selecția proiectelor, vor fi notificaţi de către CE SLIN/SAFPD - OJFIR/CRFIR/ CE SIBA - CRFIR privind rezultatul verificării cererilor de finanțare, în termen de maximum 2 (două) zile lucrătoare de la întocmirea Fișei de evaluare generală a proiectului (formularul E1.2L), prin fax/ poștă/ e-mail cu confirmare de primire.

Contestaţia privind decizia de finanţare a proiectului, rezultată ca urmare a verificării proiectului de către OJFIR/ CRFIR, va fi transmisă de către solicitant, în termen de maximum 5 (cinci) zile lucrătoare de la primirea notificării[[6]](#footnote-6), la sediul OJFIR/CRFIR care a analizat proiectul, de unde va fi redirecționată spre soluționare către o structură AFIR superioară/ diferită de cea care a verificat inițial proiectul. Contestațiile depuse în afara termenului prevăzut mai sus se resping.

Un solicitant poate transmite o singură contestație aferentă unui proiect. Vor fi considerate contestații și analizate doar acele solicitări care contestă elemente legate de eligibilitatea proiectului depus sau valoarea proiectului declarată eligibilă/ valoarea sau intensitatea sprijinului public acordat pentru proiectul depus.

Termenul maxim pentru a răspunde contestaţiilor depuse este de 30 (treizeci) de zile calendaristice de la data înregistrării la structura care o soluționează.

Solicitanţii vor fi notificați în termen de 2 (două) zile lucrătoare de la aprobarea Raportului de contestație. Un expert din cadrul serviciului care a instrumentat contestația va transmite prin fax/poștă/e-mail solicitantului și GAL (spre știință) formularul E6.8.2L – Notificarea solicitantului privind contestația depusă.

**CAPITOLUL 11. CONTRACTAREA FONDURILOR**

După încheierea etapelor de verificare a Cererii de finanțare, inclusiv a verificării pe teren dacă este cazul, experții CRFIR vor transmite către solicitant formularul de Notificare a solicitantului privind semnarea Contractului de finanțare, care va cuprinde condiții specifice în funcție de măsura ale cărei obiective sunt atinse prin proiect și în funcție de cererea de finanțare utilizată. O copie a formularului va fi transmisă spre știință GAL-ului Sudul Gorjului. În cazul în care solicitantul nu se prezintă în termenul precizat în Notificare pentru a semna Contractul de finanțare și nici nu anunță AFIR, atunci se consideră că a renunțat la sprijinul financiar nerambursabil.

**Cererea de finanțare depusă de solicitant, rezultată în urma verificărilor, modificărilor și completărilor efectuate pe parcursului etapei de evaluare și selecție devine obligatorie pentru solicitant. Solicitantul acceptă finanțarea nerambursabilă și se angajează să implementeze corect Planul de afaceri pe propria răspundere.**

Cursul de schimb utilizat este cursul euro‐leu de la data de 1 ianuarie a anului în care a fost luată decizia de acordare a finanțării, respectiv anul semnării contractului de finanțare, publicat pe pagina web a Băncii Central Europene [http://www.ecb.int/index.html;](http://www.ecb.int/index.html%3B)

În cazul neîncheierii sau încetării Contractului finanțate prin submăsura 19.2, CRFIR are obligația de a transmite către beneficiar și către GAL Sudul Gorjului decizia de neîncheiere/încetare. Sumele aferente Contractelor/Deciziilor neîncheiate/încetate se realocă GAL, în vederea finanțării unui alt proiect din cadrul aceleași măsuri SDL în care era încadrat proiectul neîncheiat/încetat.

În cazul proiectelor pentru care nu s-au încheiat Contracte de finanțare, precum şi în cazul Contractelor de finanţare încetate, beneficiarii pot solicita restituirea cererii de finanțare, exemplar copie, în format electronic (CD).

Pe tot parcusul derulării Contractului de finanțare, AFIR poate dispune reverificarea proiectului dacă este semnalată o neregulă asupra aplicării procedurii de evaluare, contractare și implementare ce ridică suspiciuni de fraudă. În cazul în care se constată că s‐a produs o neregulă în aceste etape de evaluare și derulare a Contractului de finanțare, AFIR poate dispune încetarea valabilității angajamentului legal printr‐o notificare scrisă din partea AFIR, adresată beneficiarului, fără nicio altă formalitate și fără intervenția instanței judecătorești.

Atenție! Pe durata de valabilitate și monitorizare a contractului de finanțare, beneficiarul va furniza GAL-ului Sudul Gorjului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.

**11.1. Semnarea contractului**

Pentru proiectele selectate, AFIR notifică beneficiarul privind selectarea Cererii de Finanțare în vederea prezentării documentelor necesare contractării precum și a documentelor originale de­puse în copie la Dosarul Cererii de Finanțare, pentru ca expertul AFIR să verifice conformitatea cu originalul acestora.

Atenție! Documentele vor fi prezentate la sediul OJFIR în maximum 30 de zile lucrătoare de la primirea notificării de selectare a Cererii de Finanțare.

***DOCUMENTELE NECESARE LA ÎNCHEIEREA CONTRACTULUI DE FINANȚARE***

* Certificat de cazier judiciar (fără înscrieri privind sancţiuni economico-financiare) al solicitantului și al reprezentantului legal, în original, valabil la data încheierii contractului de finanțare, în conformitate cu prevederile Legii nr. 290/2004 privind cazierul judiciar, republicată, cu modificările şi completările ulterioare;
* Certificate de atestare fiscală, atât pentru întreprindere cât și pentru reprezentantul legal, emise de către Direcţia Generală a Finanţelor Publice și de primăriile pe raza cărora îşi au sediul social şi punctele de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat;
* Adresa emisă de instituția financiară (bancă / trezorerie) din care să rezulte denumirea și adresa băncii, precum și codul IBAN al contului în care se derulează operaţiunile cu AFIR aferente proiectului FEADR. Nu este obligatorie deschiderea unui cont separat pentru derularea proiectului;
* Certificat de cazier fiscal al solicitantului;
* Extras de carte funciara pentru informare din care sa rezulte ca imobilul are localizare certa (emis cu maxim 30 de zile înaintea depunerii in vederea contarctarii) – documentul este necesar în cazul în care extrasul de carte funciară verificat de AFIR a avut la evaluare menţiunea „imobil înregistrat în planul cadastral fără localizare certă datorită lipsei planului parcelar;
* Alte documente menționate în notificare, dacă este cazul.

Obiectul Contractului de Finanţare îl reprezintă acordarea finanţării nerambursabile de către AFIR, pentru punerea în aplicare a Cererii de Finanţare asumată de către solicitant.

Beneficiarului i se va acorda finanţarea nerambursabilă în termenii şi condiţiile stabilite în Contractul de Finanţare şi anexele acestuia, inclusiv în Cererea de Finanţare aprobată, pe care acesta are obligaţia de a le respecta.

IMPORTANT!

Se recomandă ca solicitantul, respectiv beneficiarul sprijinului financiar, să consulte integral textul contractului de finanțare şi al anexelor acestuia, să‐și asume cele prevăzute în acestea, iar după semnarea contractului trebuie să se asigure că a intrat în posesia acestora.

**Atenție!**

**Conform Notei AM PNDR nr. 216580 din 18.09.2018, durata de execuţie a Contractului de Finanţare pentru proiectele contractate în anul 2021 nu va depăși termenul de 31.12.2023.** Durata de realizare efectivă și implementare a planului de afaceri se calculează prin diminuarea duratei de executie la care se face referire mai sus cu termenul de 90 zile caledaristice necesar efectuarii ultimei plăți aferente contractului, beneficiarul având astfel obligația de a depune dosarul ultimei cererii de plată cel târziu până la data de 30.09.2023

Durata de valabilitate a Contractului de Finanțare cuprinde durata de execuţie a Contractului de Finanţare, la care se adaugă 3 ani de monitorizare de la data ultimei plăţi efectuate de către Autoritatea Contractantă.

În perioada monitorizării proiectului de 3 ani de la data celei de‐a doua (și ultima) tranșă de plată efectuată de AFIR), beneficiarul se obligă:

✓ să respecte și să mențină criteriile de eligibilitate și de selecție;

✓ să nu modifice obiectivele prevăzute în Planul de afaceri, parte integrantă din Contractul şi Cererea de Finanțare;

✓ să nu înstrăineze investiția;

✓ să nu își înceteze activitatea pentru care a fost finanțat.

***Important!* În cazul nerespectării acestora, sumele acordate vor fi recuperate integral.**

IMPORTANT!

Pentru categoriile de beneficiari ai finanțării din FEADR care, după selectarea/contractarea proiectului, precum și în perioada de monitorizare, își schimbă tipul și dimensiunea întreprinderii avute la data depunerii cererii de finanțare, în sensul trecerii de la categoria de micro‐întreprindere la categoria de mică sau mijlocie, respectiv de la categoria întreprindere mică sau mijlocie la categoria alte întreprinderi, cheltuielile pentru finanțare rămân eligibile, cu respectarea prevederilor legale în vigoare, conform prevederilor art. 10 din HG nr. 226/2015, cu modificările şi completările ulterioare.

**Solicitantul/Beneficiarul trebuie să depună din proprie inițiativă toate eforturile pentru a lua cunoştintă de toate informațiile publice referitoare la Măsura 3.1/6A din SDL GAL SUDUL GORJULUI pentru care depune proiectul în cadrul SDL 2014 – 2020 în vederea selectării pentru finanțare şi să cunoască toate drepturile şi obligațiile prevăzute în contractul de finanțare înainte de semnarea acestuia.**

**11.2. Modificarea contractelor de finanțare**

Modificarea Contractelor de finanţare se poate realiza numai în cursul duratei de execuţie a acesteia stabilită prin decizie şi nu poate avea efect retroactiv. Orice modificare se va face cu acordul ambelor părţi, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar beneficiarul se obligă a le respecta întocmai.

Orice modificare la Contractul de finanțare sau la anexele acesteia se realizează în scris prin Notă de aprobare. Notele de aprobare vor fi încheiate în aceleaşi condiţii ca şi Contractul de finanţare. Astfel:

* în cazul modificării domiciliului, a sediului social, a contului bancar și/ sau a instituției financiare pentru proiectul PNDR, înlocuirii responsabilului legal, schimbării structurii acţionariatului beneficiarului (atunci când elementele de identificare ale beneficiarului nu se modifică), Beneficiarul se obligă a notifica Autoritatea Contractantă. Notificarea Beneficiarului va fi însoţită de documente justificative eliberate în conformitate cu legislaţia în vigoare de autorităţile competente.
* în cazul modificării Planului de afaceri, Beneficiarul se obligă să depună documentaţia aferentă cu cel puţin 3 luni înainte de depunerea tranşei a doua de sprijin.

Beneficiarul trebuie să solicite în scris Autorității Contractante orice modificare a Contractului de finanțare, inclusiv a anexelor acestuia, completând Formularul C 3.1L ‐ ,,*Notă explicativă pentru modificarea Contractului de finanțare*”.

**11.3. Încetarea contractelor de finanțare**

Dacă pe parcursul perioadei de implementare a proiectului Autoritatea Contractantă constată neîndeplinirea de către beneficiar a obligațiilor asumate la semnarea Contractului de finanțare sau omisiunea notificării AFIR/CRFIR în cazul operării unor modificări care afectează Contractul de finanțare, sau în cazul în care se constată deficiențe în implementare, se va demara procedura de încetare a Contractului de finanțare în conformitate cu prevederile Anexei I – "Prevederi generale" și recuperarea ajutorului financiar nerambursabil acordat (dacă au fost efectuate plăți).

Părţile pot decide, prin acord, încetarea Contractului de finanțare și ca urmare a solicitării scrise din partea beneficiarului, aprobată de Autoritatea Contractantă, caz în care beneficiarul va restitui integral sumele primite ca finanţare nerambursabilă până la data încetării Contractului.

**Decizia de încetare a Contractului de finanțare va fi comunicată și la GAL.**

**oCAPITOLUL 12. TERMENE LIMITĂ
ȘI CONDIȚIILE PENTRU DEPUNEREA CERERILOR DE PLATĂ**

**12.1. Plata**

Beneficiarii vor respecta *Manualul operațional de achiziții pentru beneficiarii privați ai PNDR 2014-2020* și *Instrucțiunile de achiziții pentru beneficiarii privați*, în conformitate cu cerințele Autorității Contractante. Nerespectarea de către beneficiarii FEADR a *Instrucţiunilor privind achiziţiile private* – anexă la contractul de finanţare, atrage neeligibilitatea cheltuielilor aferente achiziţiei de servicii, lucrări sau bunuri.

În cazul Măsurii 3.1/6A, principiul finanțării nerambursabile este acela al acordării unei prime de instalare pentru înființarea unei activități noi în teritoriu GAL Sudul Gorjului

Cuantumul sprijinului este de maxim 40.000 euro/proiect cu excepția activităţilor de producţie, servicii medicale, sanitar veterinare şi de agroturism pentru care valoarea sprijinului este de 50.000 euro/proiect, acordat pe baza unui Plan de Afaceri.

Sprijinul se va acorda sub forma de primă, în două tranșe, astfel:

* prima tranșă: 70% din cuantumul sprijinului dupa semnarea Contractului de Finantare; cererea aferentă de plată se va depune în maximum 30 de zile de la data semnării Contractului de finanțare; plata se va efectua în maxim 90 de zile de la data declarării conformităţii cererii de plată de către AFIR.
* a doua tranșă: 30% din cuantumul sprijinului după îndeplinirea tuturor obiectivelor din Planul de afaceri, fără a depăși data de 31.12.2023 de la încheierea Contractului de Finanțare; la depunerea celei de a doua cereri de plată, beneficiarul se obligă să facă dovada creşterii performanţelor economice ale întreprinderii, prin comercializarea produselor proprii / prestarea serviciilor în procent de minimum 10% din valoarea primei tranşe de plată, valoare calculată excluzând TVA-ul, dacă beneficiarul este platitor de TVA, conform reglementărilor fiscale in vigoare. ***Cea de-a doua tranșă va fi utilizată exclusiv pentru dezvoltarea afacerii propuse prin proiect*** (în Planul de afaceri), cu respectarea cerințelor privind eligibilitatea / neeligibilitatea cheltuielilor prevăzute în OMADR nr. 1731/2015, cu modificările și completările ulterioare.

**12.2. Verificare dosarelor cererilor de plată la nivel de GAL Sudul Gorjului**

În etapa de autorizare a plăților, toate cererile de plată(cu excepția situațiilor când GAL este beneficiar) trebuie să fie depuse de către beneficiari la GAL Sudul Gorjului pentru efectuarea conformității.

Dosarul Cererii de Plată (DCP) se depune în 2 exemplare (original și copie) pe suport de hârtie, la care se ataşează pe suport magnetic (CD) documentele întocmite de beneficiar.

Beneficiarii au obligatia de a depune la GAL și la AFIR Declarațiile de eșalonare ‐ formular AP 0.1L conform prevederilor Contractului de finanțare cu modificarile și completarile ulterioare și anexele la acesta.

Pentru depunerea primului dosar de plată, se vor avea în vedere prevederile HG nr. 226/2015, cu modificările și completările ulterioare, în vigoare la data depunerii Dosarului Cererii de Plată.

În situația în care DCP este declarat neconform, beneficiarul poate să redepună la GAL Dosarul cererii de plată complet, cu respectarea termenelor prevăzute în Contractul de finanțare / Actul adițional / Declarațiile de eșalonare a depunerii DCP. Un DCP declarat neconform poate fi redepus o singură dată la GAL.

În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, decizia GAL‐ului rămâne „neconform“, atunci beneficiarul poate adresa contestația către AFIR. Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare.

GAL se va asigura de faptul că verificarea conformității dosarelor de plată la nivelul GAL, inclusiv depunerea contestațiilor și soluționarea acestora (dacă este cazul) respectă încadrarea în termenul maxim de depunere a dosarului de plată la AFIR.

Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanțare) și disponbilile pe site‐ul AFIR ([www.afir.info](http://www.afir.info)).

La tranșele de plată finale/ unice/ incluse în eșantionul de verificare se va realiza verificarea menținerii criteriilor de eligibilitate și de selecție. În cazul în care în urma verificării menținerii criteriilor de eligibilitate se constată că unul dintre ele nu mai este respectat, precum şi dacă există suspiciunea de creare de condiţii artificiale pentru obţinerea finanţării, expertul care a efectuat verificarea va întocmi Nota preliminară de sesizare a neregulii şi va respecta prevederile Manualului de procedură pentru Nereguli şi Recuperare Datorii al AFIR, versiunea în vigoare.

În cazul în care în urma verificării se constată ca nu mai sunt îndeplinite unul sau mai multe criterii de selecție, expertul care a efectuat verificarea va reface punctajul și va analiza dacă punctajul proiectului este mai mare sau egal cu punctajul ultimului proiect selectat în cadrul sesiunii de depunere, respectiv cu punctajul minim stabilit de GAL pentru sesiunea respectivă, dacă nu există proiecte eligibile și neselectate. Dacă în cadrul Raportului de selecție al GAL se regăsește doar un singur proiect, în speță proiectul în verificare, se va analiza dacă punctajul recalculat este mai mare sau egal cu punctajul minim pentru selectarea unui proiect stabilit de către GAL pentru sesiunea respectivă. Dacă punctajul este mai mic, se propune rezilierea contractului de finanțare, dacă nu, proiectul își continuă implementarea fără intocmirea Notei preliminare de sesizare a neregulii.

**12.3. Verificare dosarelor cererilor de plată la structurile teritoriale ale AFIR**

În urma realizării verificării de către GAL SUDUL GORJULUI, în situația în care cererea de plată a fost declarată conformă, beneficiarul depune Dosarul cererii de plată, însoțit de Fișa de verificare a conformității emisă de GAL, la structurile teritoriale ale AFIR (OJFIR) responsabile de derularea contractului de finanțare, conform declarației de eșalonare. Dosarul Cererii de Plată trebuie să cuprindă documentele justificative prevăzute în INSTRUCŢIUNILE DE PLATĂ (Anexă la Contractul de finanţare).

Termenul limită de efectuare a plăţilor către beneficiar este de maxim 90 de zile calendaristice de la data înregistrării cererii de plată conforme.

**Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 zile, beneficiarul are obligația de a informa GAL SUDUL GORJULUI cu privire la sumele autorizate și rambursate în cadrul proiectului.**

**CAPITOLUL 13. MONITORIZAREA PROIECTULUI**

Durata de monitorizare a proiectului aferent Contractului de finanțare este de 3 ani calculată de la data efectuării plăţii tranșei a II-a de sprijin, perioadă în care beneficiarul se obligă:

* să respecte și să mențină criteriile de eligibilitate şi de selecţie;
* să nu modifice obiectivele prevăzute în Planul de afaceri, parte integrantă din Con­tract şi Cererea de finanţare.

Beneficiarul are obligația de a menține criteriile de eligibilitate și de selecție în baza cărora proiectul a fost aprobat pe toată durata de valabilitate a Contractului de finanțare.

Dacă pe parcursul perioadei de implementare sau de monitorizare a proiectului se încalcă cel puțin un criteriu de eligibilitate, de selecție sau se modifică amplasamentul propus prin Cererea de Finanțare respectiv în Planul de Afaceri, Contractul de Finanțare se reziliază și se procedează la recuperarea întregului sprijin.

În cazul în care în perioada de monitorizare a Contractului se constată utilizarea echipamentelor în afara ariei descrise, va fi recuperat întregul ajutor financiar plătit până la data respectivă și nu se va mai efectua nicio plată ulterioară.

Pentru categoriile de beneficiari ai finanţării din FEADR care, după selectarea/ contractarea proiectului, precum şi în perioada de monitorizare, îşi schimbă tipul şi dimensiunea întreprinderii avute la data depunerii Cererii de finanţare, în sensul trecerii de la categoria de micro- întreprindere la categoria de mică sau mijlocie, respectiv de la categoria întreprindere mică sau mijlocie la categoria alte întreprinderi, cheltuielile pentru finanţare rămân eligibile, cu respectarea prevederilor legale în vigoare, conform prevederilor art. 10 din HG nr. 226/ 2015, cu modificările şi completările ulterioare.

La depunerea proiectului și la completarea Planului de afaceri, este obligatorie completarea **anexelor „*Indicatori de monitorizare*” și „*Factori de risc*” ‐** părți integrante din Cererea de Finanțare, cu respectarea formatului standard și a conținutului acestora. Atenție! Nu se adaugă alte categorii de indicatori și nici alți factori de risc în afara celor incluși în anexele menționate mai sus!

**Indicatori de monitorizare specifici Măsurii 3.1/6A, conform fișei măsurii sunt:**

* Numărul de locuri de muncă create - 11;
* Număr total de întreprinderi sprijinite - 7;
* Numărul de proiecte ce au componente inovative sau de protecția a mediului – 2.

Atenție! Pe toată durata de monitorizare a contractului de finanțare, beneficiarul va furniza GAL-ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului. GAL Sudul Gorjului își rezervă dreptul de a efectua vizite în teren la locul investiției, daca va fi cazul, și de a întocmi rapoarte / fotografii care vor face parte din rapoartele de activitate, respectiv materiale de promovare realizate de către GAL.

**CAPITOLUL 14. INFORMAȚII UTILE**

**14.1. Documente necesare întocmirii cererii de finanțare**

Documentele obligatorii care trebuie ataşate Cererii de finanţare pentru întocmirea proiectului sunt:

1. **Planul de afaceri.**

**2.1. Situațiile financiare** (bilanț – formularul 10, contul de profit şi pierderi ‐ formularul 20, formularele 30 și 40), precedente anului depunerii proiectului înregistrate la Administrația Financiară, în care rezultatul operațional (rezultatul de exploatare din contul de profit și pierdere ‐ formularul 20 ) să fie pozitiv (inclusiv 0).

În cazul în care solicitantul este înființat cu cel puțin doi ani financiari înainte de anul depunerii cererii de finanțare se vor depune ultimele doua situații financiare.

Excepție fac întreprinderile înființate în anul depunerii cererii de finanțare.

sau

*Pentru persoane fizice autorizate, intreprinderi familiale și intreprinderi individuale*

**2.2. Declarație privind veniturile realizate din România în anul precedent depunerii proiectului**, înregistrată la Administrația Financiară (formularul 200), însoțită de Anexele la formular, în care rezultatul brut obținut în anul precedent depunerii proiectului sa fie pozitiv (inclusiv 0),

și/sau

**2.3 Declaraţia privind veniturile din activităţi agricole impuse pe norme de venit (formularul 221);** în cazul solicitanților care în anii “n” și “n-1” sunt autorizaţi conform OUG. 44/ 2008, cu modificările şi completările ulterioare.

**și/ sau**

**2.4 Declarația unică privind impozitul pe venit și contribuțiile sociale datorate de persoanele fizice**

sau

**2.5. Declarația de inactivitate** înregistrată la Administrația Financiară, în cazul solicitanților care nu au desfășurat activitate anterior depunerii cererii de finanțare.

Atenție! În cazul în care solicitantul este înființat în anul depunerii Cererii de finanțare, nu este cazul depunerii niciunuia din documentele mai sus menționate.

Pot apărea următoarele situații:

a) În cazul solicitanților înființați în anul depunerii proiectului, aceștia nu vor depune situațiile financiare;

b) În cazul în care anul precedent depunerii Cererii de Finanțare este anul înființării, nu se analizează rezultatul operațional din contul de profit și pierdere sau rezultatul brut din cadrul formularului 200, care poate fi și negative;

c) În cazul solicitanților care nu au desfășurat activitate anterioară depunerii proiectului şi au depus Declarația de inactivitate (conform legii) la Administrația Financiară în anul anterior depunerii proiectului, atunci la dosarul Cererii de Finanțare solicitantul va depune Declaraţia de inactivitate înregistrată la Administrația Financiară.

Pentru întreprinderi familiale și întreprinderi individuale și persoane fizice autorizate:

Declarația privind veniturile realizate în anul precedent depunerii proiectului înregistrată la Administrația Financiară.

1. **3. *Documente pe care solicitanții de finanțare trebuie să le prezinte pentru terenurile și clădirile aferente obiectivelor prevăzute în Planul de Afaceri (cu excepţia solicitanţilor care îşi propun achiziţie de teren prin Planul de afaceri)***

*În cazul solicitanţilor Persoane Fizice Autorizate, Intreprinderi Individuale sau Intreprinderi Familiale, care deţin în proprietate terenul aferent investiţiei, în calitate de persoane fizice împreună cu soţul/soţia, este necesar să prezinte la depunerea Cererii de Finanţare, documentul prin care a fost dobândit terenul de persoana fizică, conform documentelor de la punctul 1, cât şi declaraţia soţului/soţiei prin care îşi dă acordul referitor la realizarea şi implementarea proiectului de către PFA, II sau IF, pe toată perioada de valabilitate a contractului cu AFIR.*

*3.1.* ***Pentru proiectele care presupun realizarea de lucrări de construcție sau achizitia de utilaje/echipamente cu montaj, se va prezenta înscrisul care să certifice, după caz:***

***a)            Dreptul de proprietate privată***

*Actele doveditoare ale dreptului de proprietate privată, reprezentate de înscrisurile constatatoare ale unui act juridic civil, jurisdicțional sau administrativ cu efect constitutiv translativ sau declarativ de proprietate, precum:*

* + - *Actele juridice translative de proprietate, precum contractele de vânzare-cumpărare, donație, schimb, etc;*
		- *Actele juridice declarative de proprietate, precum împărțeala judiciară sau tranzacția;*
		- *Actele jurisdicționale declarative, precum hotărârile judecătorești cu putere de res-****judicata****, de partaj, de constatare a uzucapiunii imobiliare, etc.*
		- *Actele jurisdicționale, precum ordonanțele de adjudecare;*

***b)            Dreptul de concesiune -*** *Contract de concesiune, încheiat în conformitate cu legislaţia în vigoare, care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.*

*În cazul contractului de concesiune pentru cladiri, acesta va fi însoțit de o adresă emisă de concedent care să specifice dacă pentru clădirea concesionată există solicitări privind retrocedarea.*

*În cazul contractului de concesiune pentru terenuri, acesta va fi însoțit de o adresă emisă de concedent care să specifice:*

*- suprafaţa concesionată la zi - dacă pentru suprafaţa concesionată există solicitări privind retrocedarea sau diminuarea şi dacă da, să se menţioneze care este suprafaţa supusă acestui proces;*

*- situaţia privind respectarea clauzelor contractuale, dacă este în graficul de realizare a investiţiilor prevăzute în contract, dacă concesionarul şi-a respectat graficul de plată a redevenţei şi alte clauze.*

***c)            Dreptul de superficie*** *contract de superficie care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.*

*Documentele de la punctele a, b si c de mai sus vor fi însoțite de* ***documente cadastrale şi documente privind înscrierea imobilelor în  evidențele de cadastru și carte funciară  (extras de carte funciară pentru informare din care să rezulte  inscrierea dreptului în cartea funciară, precum și încheierea de carte funciară emisă de OCPI),*** *în termen de valabilitate la data depunerii (emis cu maxim 30 de zile înaintea depunerii proiectului)*

**3.2. Pentru proiectele care propun doar dotare, achiziție de mașini și/sau utilaje fără montaj sau al căror montaj nu necesită lucrari de construcții și/sau lucrări de intervenții asupra instalațiilor existente (electricitate, apă, canalizare, gaze, ventilație, etc.), se vor prezenta înscrisuri valabile pentru o perioadă de cel puțin 10 ani începând cu anul depunerii cererii de finanţare care să certifice, după caz:**

**a) dreptul de proprietate privată,**

**b) dreptul de concesiune,**

**c) dreptul de superficie,**

**d) dreptul de uzufruct;**

**e) dreptul de folosinţă cu titlu gratuit;**

**f) împrumutul de folosință (comodat)**

**g) dreptul de închiriere/locațiune.**

**De ex.: contract de cesiune, contract de concesiune, contract de locațiune/închiriere, contract de comodat.**

**Definițiile drepturilor reale/ de creanță și ale tipurilor de contracte din cadrul acestui criteriu trebuie interpretate în accepţiunea Codului Civil în vigoare la data lansării prezentului ghid.**

**Înscrisurile  menționate la punctul 2 se vor depune respectand una dintre cele 2 condiţii (situaţii) de mai jos:**

**A. vor fi depuse în copie și  însoțite de:**

**-Documente cadastrale şi documente privind înscrierea imobilelor în  evidențele de cadastru și carte funciară  (extras de carte funciară pentru informare din care să rezulte  inscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)**

**SAU**

**B  vor fi incheiate în formă autentică de către un notar public sau emise de o autoritate publica sau dobandite printr-o hotarare judecatoreasca.**

**Definițiile drepturilor reale/ de creanță și ale tipurilor de contracte din cadrul acestui criteriu trebuie interpretate în accepţiunea Codului Civil în vigoare.**

**Atentie! În situaţia în care imobilul pe care se execută investiţia nu este liber de sarcini ( ipotecat în vederea constituirii unui credit) se va depune acordul creditorului privind execuţia investiţiei şi graficul de rambursare a creditului**

**În situaţia în care solicitantul nu prezintă documentul justificativ pentru clădire/teren conform celor menţionate anterior, cererea de finanţare este declarată neeligibilă**

**In cadrul actelor/contractelor prezentate pentru imobilul (clădirile şi/ sau terenurile) pe care sunt/ vor fi realizate investiţiile, se verifica existenta clauzelor care pot duce la rezilierea lor in caz de neindeplinire a obligatiilor sau a altor clauze care pot afecta investitia propusa.**

**Daca se regasesc astfel de clauze se solicita informatii suplimentare pentru a dovedi ca acestea nu vor afecta investitia propusa.**

***În cazul solicitanţilor Persoane Fizice Autorizate, Intreprinderi Individuale sau Intreprinderi Familiale, care deţin în proprietate terenul aferent investiţiei, în calitate de persoane fizice împreună cu soţul/soţia, se verifica la’’Alte documente’’, documentul prin care a fost dobândit terenul de persoana fizică,  conform documentelor de la punctul 1, cât şi declaraţia soţului/soţiei prin care îşi dă acordul referitor la realizarea şi implementarea proiectului de către PFA, II sau IF, pe toată perioada de valabilitate a contractului cu AFIR.***

 ***Ambele documente vor fi încheiate la notariat în formă autentică.***

**În situaţia în care prin proiect se propune achiziţia de teren construit/neconstruit verificarea documentelor de teren se realizează la a doua tranşă de plată.**

**4. Extras din Registrul agricol** – în copie cu ştampila primăriei şi menţiunea „Conform cu originalulˮ pentru dovedirea calităţii de membru al gospodăriei agricole care desfășoară activitate agricolă pe suprafețe de teren mai mici de 0,3 ha;

**5.** Pentru întreprinderile care au autorizat codul CAEN propus prin proiect se solicită obligatoriu o ***Declarație* întocmită și asumată prin semnatură de un expert contabil**, din care să reiasă faptul că întreprinderea nu a desfășurat niciodată activitatea pentru care a solicitat finanțare și/sau din care să rezulte că veniturile din activități agricole reprezintă cel puțin 50% din veniturile de exploatare ale solicitantului;

**6. Copia actului de identitate** pentru reprezentantul legal de proiect (asociat unic / asociat majoritar / administrator / PFA, titular II, membru IF);

**7. Documente care atestă forma de organizare a solicitantului:**

**7.1. Hotărâre judecătorească** definitivă pronunțată pe baza actului de constituire și a statutului propriu în cazul Societăţilor agricole, însoțită de Statutul Societății agricole;

**7.2. Act constitutiv** pentru Societatea cooperativă agricolă;

**8. Declaraţia privind încadrarea în categoria micro‐întreprinderilor / întreprinderilor mici** (Anexa 6.1 din Ghidul solicitantului). Aceasta trebuie să fie semnată de persoana autorizată să reprezinte întreprinderea;

**9. Declaraţie pe propria răspundere a solicitantului privind respectarea regulii de cumul a ajutoarelor *de minimis*** (Anexa 6.2 din Ghidul solicitantului);

**10. Declaraţie pe propria răspundere a solicitantului privind neîncadrarea în categoria „firme în dificultateˮ** (Anexa 6.3 din Ghidul solicitantului), semnată de persoana autorizată să reprezinte întreprinderea, conform legii. Declaraţia va fi dată de toţi solicitanţii cu excepţia PFA‐urilor, întreprinderilor individuale, întreprinderilor familiale și a societăţilor cu activitate de mai puţin de 2 ani fiscali;

**11. Declaraţie pe propria răspundere a solicitantului că nu a beneficiat de servicii de consiliere prin Măsura 02 din PNDR** (Anexa 6.4 din Ghidul solicitantului);

**12. Declarație pe propria răspundere că nici solicitantul și nici un alt membru al gospodăriei nu a mai solicitat în aceeași sesiune / beneficiat de sprijin financiar nerambursabil forfetar** pe SM 6.2. sau în cadrul submasurii 19.2 – ”Implementarea Strategiilor de Dezvoltare Locală”, cu același tip de finanțare forfetară.

**13. Declarație privind prelucrarea datelor cu caracter personal**

Având în vedere prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), începând cu data de 25 mai a.c, toate Cererile de finanțare depuse la AFIR, trebuie să fie însoțite de ” Declarație privind prelucrarea datelor cu caracter personal.”, Anexa 20. la Ghidul solicitantului, semnată și datată de către reprezentantul legal al solicitantului.

14. Alte documente:

* **Declarație de raportare către GAL Sudul Gorjului** (Anexa 13 - obligatorie pentru toate proiectele);
* **Declarația privind eligibilitate solicitantului** (Anexa 14 - obligatorie pentru toate proiectele);
* **Angajamentul solicitantului privind crearea locurilor de muncă** (obligatoriu pentru îndeplinirea criteriului de selecție CS2 și CS4);
* **Angajamentul solicitantului privind crearea locurilor de muncă** (obligatoriu pentru îndeplinirea criteriului de eligibilitate EG7);
* **Certificat constatator emis de Oficiul Registrului Comerțului (**obligatoriu pentru toate proiectele);**A****deverință de la APIA şi/ sau extras din Registrul Exploataţiei de la ANSVSA/ DSVSA**.(pentru verificarea condiției de eligibilitate EG. 1, EG.10)
* Alte documente justificative (după caz).

Atentie! In categoria “alte documente” intra si acordul administratorului/custodelui ariei naturale respective in cazul in care activitatea propusa prin proiect impune.

***DOCUMENTELE NECESARE LA A II‐A TRANŞĂ DE PLATĂ***

**Autorizația de funcționare/negatie referitoare la emiterea autorizatiei de functionare** emisă de către autoritatea administrației publice locale. Perioada de valabilitatea a autorizației trebuie să acopere perioada comercializării producției/ prestării activităților declarate și să fie valabilă și la momentul depunerii cererii pentru a doua tranșă de plată. Acest document se va depune și in cazul investitiilor în agroturism.

Pentru activităţile care nu se supun reglementărilor privind eliberarea autorizaţiei de funcţionare în conformitate cu prevederile Ordonanţei Guvernului Nr. 99 din 29 august 2000\*) privind comercializarea produselor şi serviciilor de piaţă – Republicată, cu modificările și completările ulterioare, nu este necesară depunerea Autorizației de funcționare.

Pentru proiectele care prevad investitii in structuri de tipul pensiunilor agroturistice, din Autorizatia de functionare (sau avizele/autorizatiile aferente), trebuie sa reiasa ca agropensiunea este autorizata pentru a oferi masa turistilor cazati.

**Documentele de proprietate pentru teren** – pentru situația în care beneficiarul a propus în Planul de afaceri achiziție de teren.

*Certificatul de membru al unei Agenţii Naţionale de Turism* sau contractul încheiat cu o agenţie de turism autorizată privind introducerea obiectivului în circuitul turistic (pentru agro‐turism).

*Certificatul de clasificare a obiectivului turistic* (pentru agro‐turism și camping).

Dacă prin intermediul proiectului se prevede realizarea / modernizarea imobilelor:

*• Autorizația de construire*;

*• Proces verbal de recepție la terminarea lucrărilor*.

*Alte documente justificative* (detaliate în Instrucțiunile de plată pentru beneficiarii măsurii).

Pentru obţinerea avizelor / notificărilor / autorizațiilor, solicitanţii vor trebui să depună documentaţia necesară pentru eliberarea acestora, la instituțiile competente, conform reglementărilor legale in vigoare.

De exemplu, pentru obținerea Notificării de asistenţă de specialitate de sănătate publică se vor depune: cerere şi documente aferente specifice domeniului activităţii; schiţa de amplasare în zonă, proiectul obiectivului din care să reiasă circuitele funcţionale, destinaţia spaţiilor şi suprafeţele acestora, după caz; memoriul tehnic privind descrierea obiectivului şi a activităţii care se desfăşoară sau se va desfăşura în acesta, după caz; dovada achitării tarifului de asistenţă de specialitate de sănătate publică, conform Ordinului Ministerului Sănătății nr. 1030/2009 privind aprobarea procedurilor de reglementare sanitară pentru proiectele de amplasare, amenajare, construire şi pentru funcţionarea obiectivelor ce desfăşoară activităţi cu risc pentru starea de sănătate a populaţiei.

**14.2. Lista documentelor și formularelor disponibile pe site-ul GAL Sudul Gorjului**

Formularele cadru necesare întocmirii dosarului cererii de finanțare, precum și documentele suport sunt disponibile pe site-ul [[**http://galsudulgorjului.ro/**](http://galsudulgorjului.ro/)](http://www.galgiurgiunord.ro):

* Anexa 1 - Cererea de Finanţare;
* Anexa 2 - Planul de afaceri;
* Anexa 3 - Contractul de Finanţare;
* Anexa 4 - Procedura de evaluare și selecție;
* Anexa 5 - Fişa Măsurii 3.1/6A;
* Anexa 6 - Declaraţii pe propria răspundere;
* Anexa 7 - Lista codurilor CAEN eligibile pentru finanțare prin măsura 3.1/6A;
* Anexa 8 - Lista codurilor CAEN eligibile numai pentru dotarea clădirilor;
* Anexa 9 - Lista zonelor cu potenţial turistic ridicat;
* Anexa 10 - Lista zonelor cu destinaţii eco‐turistice;
* Anexa 11 - Lista ariilor naturale protejate (stabilite în conformitate cu OUG nr. 142/2008 privind aprobarea Planului de amenajare a teritoriului naţional);
* Anexa 12 - Instrucţiuni privind evitarea creării de conditii artificiale în accesarea PNDR 2014‐2020;
* Anexa 13 - Declarație raportare către GAL Sudul Gorjului;
* Anexa 14 - Declarație eligibilitate solicitant;
* Anexa 15 - Angajamentul solicitantului privind crearea locurilor de muncă;
* Anexa 16 - Fișa de verificare a conformității și metodologia de verificare;
* Anexa 17 - Fișa de verificare a criteriilor de eligibilitate și metodologia de verificare;
* Anexa 18 - Fișa de evaluare a criteriilor de selecție și metodologia de verificare;
* Anexa 19 - Fișa de verificare pe teren și metodologia de verificare;
* Anexa 20 - Declarație privind prelucrarea datelor cu caracter personal.
1. *Capital de lucru sau fond de rulment: fondurile disponibile pentru activitatea de zi cu zi.*  [↑](#footnote-ref-1)
2. *Capitalizarea întreprinderii: acumulare de capital, transformarea profiturilor acumulate si a rezervelor in capital emis.*  [↑](#footnote-ref-2)
3. Conform prevederilor *Ordinului nr.1275/2009* *pentru modificarea și completarea Reglementărilor privind omologarea individuală, eliberarea cărții de identitate și certificarea autenticității vehiculelor rutiere ‐ RNTR 7*  [↑](#footnote-ref-3)
4. A se vedea: ANEXA nr. 15 din Ordinul nr. 65/2013, cu modificările și completările ulterioare [↑](#footnote-ref-4)
5. În lipsa unei confirmări, în cazul în care solicitarea se face pe cale poştală, se va transmite prin intermediul unei scrisori recomandate, cu confirmare de primire şi se consideră primită de destinatar la data menţionată de oficiul poştal primitor pe această confirmare. Dacă solicitarea este transmisă prin e-mail sau fax, aceasta se consideră primită în prima zi lucrătoare după ziua în care a fost expediată. În calcularea perioadei nu se vor lua în considerare data luării la cunoștință/ data comunicării în cazul lipsei confirmării de primire și data trimiterii răspunsului către AFIR. [↑](#footnote-ref-5)
6. în cazul în care notificarea se face pe cale poştală, se va transmite prin intermediul unei scrisori recomandate, cu confirmare de primire şi se consideră primită de destinatar la data menţionată de oficiul poştal primitor pe această confirmare. Dacă notificarea este transmisă prin e-mail sau fax, aceasta se consideră primită în prima zi lucrătoare după ziua în care a fost expediată. [↑](#footnote-ref-6)